**ATVIRO ARCHITEKTŪRINIO PROJEKTO KONKURSO**

**BENDROSIOS PIRKIMO SĄLYGOS (BPS)**

**TURINYS**

1.SĄVOKOS.......................................................................................................................................... 1

2. ĮVADINĖ DALIS ................................................................................................................................ 3

3. BENDROSIOS NUOSTATOS ........................................................................................................... 3

4. PIRKIMO OBJEKTAS ....................................................................................................................... 4

5. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI ....................................4

6. REIKALAVIMAI PASIŪLYMŲ PATEIKIMUI ...................................................................................... 7

7. PASIŪLYMŲ PATEIKIMO TERMINAI .............................................................................................. 8

8. SUSIPAŽINIMO SU PATEIKTAIS PASIŪLYMAIS (ĮSKAITANT KVALIFIKACIJĄ PATVIRTINANČIUS DOKUMENTUS BEI PAŠALINIMO PAGRINDŲ NEBUVIMĄ ĮRODANČIUS DOKUMENTUS) PROCEDŪRA ............................................................................................................................................................... 8

9. PASIŪLYMŲ GALIOJIMAS ............................................................................................................... 8

10. PASIŪLYMŲ NAGRINĖJIMAS IR VERTINIMAS ............................................................................ 9

11. PRETENZIJŲ PATEIKIMO TVARKA IR TERMINAI ..................................................................... 13

12. SUTARTIES TERMINAI IR SĄLYGOS ......................................................................................... 13

13. PAPILDOMOS INFORMACIJOS PATEIKIMAS ........................................................................... 14

1. **SĄVOKOS**

**Bendrosios sąvokos:**

* 1. **CVP IS** – Centrinė viešųjų pirkimų informacinė sistema, kaip apibrėžta VPĮ 2 straipsnio 4 dalyje (https://viesiejipirkimai.lt/).
  2. **Kvalifikacijos reikalavimai** – reikalavimai Tiekėjui, nustatomi dėl teisės verstis veikla, finansinio ir ekonominio pajėgumo, techninio ir profesinio pajėgumo.
  3. **Pašalinimo pagrindai** – reikalavimai Tiekėjui, nustatyti pagal VPĮ 46 str.
  4. **Projekto konkursas** – procedūra, kai perkančiajai organizacijai ar perkančiajam subjektui suteikiama galimybė įsigyti pateiktą ir vertinimo komisijos išrinktą planą ar projektą (paprastai teritorijų planavimo, architektūros, inžinerijos, duomenų apdorojimo, finansų inžinerijos) kaip nurodyta Lietuvos Respublikos aplinkos ministro 2017 m. rugpjūčio 22 d. Nr. D1-671 įsakyme „Dėl Projekto konkurso organizavimo taisyklių patvirtinimo“. Projekto konkurso dalyviams gali būti skiriami prizai ar piniginės premijos.
  5. **Projekto pasiūlymas** – pagal Pirkėjo nustatytas sąlygas bei terminus Dalyvio raštu pateikiamų dokumentų ir elektroninėmis priemonėmis pateikiamų duomenų visuma;
  6. **Architektūrinis projektas** – CVP IS priemonėmis Voke 1 ir fizinės formosvoke (pakuotėje) pateikiama medžiaga, t. y. planšetės, maketas ir kita;
  7. **Laimėjęs Pasiūlymas** – Pirkimų Komisijos pagal VPĮ ir Pirkimo dokumentų reikalavimus atrinktas geriausias Pasiūlymas.
  8. **Pirkimas** – Pirkėjo VPĮ reglamentuojamas pirkimas, kurio tikslas – sudaryti Sutartį Pirkimo objektui įsigyti ir kurio numatoma vertė be pridėtinės vertės mokesčio atitinka VPĮ 4 straipsnio 1 ir 2 dalyje nustatytas sąlygas.
  9. **Pirkimo objektas** – perkamos prekės ir (ar) paslaugos ir (ar) darbai, aprašyti Konkurso užduotyje.
  10. **Devizas** – dalyvio pasirinktas raidžių ir (ar) skaitmenų bei simbolių junginys, sudarytas iš lotynų abėcėlės raidžių arba arabiškų skaitmenų, kitų simbolių, arba raidžių ir skaitmenų bei simbolių kombinacijos, kuris rašomas visų CVP IS priemonėmis pateikiamų vokų (Vokas 1 ir Vokas 2), taip pat ant fizinės formos Voko 1 (pakuotės) bei ant visos jame pateikiamos konkurso medžiagos, taip pat ant konkurso objekto maketo su tiekėjo siūlomais sprendiniais. Dalyvis privalo visur rašyti tą patį devizą. Devizas turi būti sudaromas taip, kad neleistų identifikuoti tiekėjo, jo pavadinimo ir kontaktinės informacijos, kol projekto pasiūlymas nėra įvertintas.
  11. **Devizo šifras** – dalyvio rekvizitai (dalyvio pavadinimas, įmonės kodas, adresas, telefono numeris ir kita informacija pagal konkurso SPS 3 priedą „Dalyvio devizo šifro forma“). Devizo šifras turi būti pateikiamas CVP IS pasiūlymo lango Voke 2;
  12. **VPĮ** – Lietuvos Respublikos viešųjų pirkimų įstatymas (pradedant Pirkimą galiojanti redakcija, jei teisės aktai nenumato kitokio taikymo).

**Asmenys:**

* 1. **Dalyvis** – Tiekėjas ar Tiekėjų grupė, veikianti pagal jungtinės veiklos sutartį, pateikęs(-usi) projekto konkursui Projekto pasiūlymą Pirkėjo organizuojamame Pirkime.
  2. **Įgaliojusi organizacija** – reiškia Perkančiąją organizaciją, kuri vadovaujantis VPĮ 82 straipsnio nuostatomis pavedė Pirkėjui atlikti Pirkimo procedūras bei kitas su Pirkimu susijusias procedūras iki Sutarties sudarymo. Įgaliojusi organizacija taip pat gali reikšti ir organizaciją, kuri nelaikytina perkančiąja organizacija pagal VPĮ 2 straipsnio 25 punktą, tačiau kuri kitais pagrindais įgaliojo Pirkėją Pirkimo procedūroms bei kitoms su Pirkimu susijusioms procedūroms iki Sutarties sudarymo atlikti. Tuo atveju, kai Pirkėjas yra įgaliotas arba jam pavesta atlikti Pirkimą Įgaliojusios organizacijos vardu, Įgaliojusi organizacija nurodoma SPS 1 dalyje.
  3. **Kvazisubtiekėjas** – specialistas, kurio kvalifikacija Tiekėjas remiasi Pirkimo procedūrų metu, ir kuris Projekto pasiūlymo teikimo metu dar nėra Tiekėjo, Ūkio subjekto, kurio pajėgumais Tiekėjas remiasi, darbuotojas, tačiau jį ketinama įdarbinti, jei Projekto pasiūlymas bus pripažintas laimėjusiu.
  4. **Laimėjęs Dalyvis** – Dalyvis, kurio ekonomiškai naudingiausias Projekto pasiūlymas Pirkimo dokumentuose nustatyta tvarka Pirkimų Komisijos buvo nustatytas laimėjusiu ir su kuriuo bus sudaroma sutartis.
  5. **Perkančioji organizacija** – VPĮ 2 straipsnio 25 punkto reikalavimus atitinkantis ūkio subjektas.
  6. **Pirkėjas** – Uždaroji akcinė bendrovė „Vilniaus vystymo kompanija“, pagal Lietuvos Respublikos įstatymus teisėtai įregistruota ir veikianti bendrovė, įmonės kodas 120750163, registruotos buveinės adresas Konstitucijos pr. 3, LT-09236, biuro adresas Šeimyniškių g. 19B, Vilnius, LT-09308, Vilnius, Lietuva, kuriai suteikta teisė atlikti Vilniaus miesto savivaldybės administracijos įstaigų centrinės perkančiosios organizacijos (CPO) funkcijas ir pavesta atlikti Pirkimo procedūras bei kitas susijusias procedūras iki Sutarties sudarymo. Tuo atveju, kai Pirkimą atlieka Pirkėjas, kuris yra įgaliotas arba jam pavesta atlikti Pirkimą Įgaliojusios organizacijos vardu, visur Pirkimo dokumentuose, kur rašoma apie Pirkimo procedūrų vykdymą, sąvoka, apibūdinanti Pirkėją, suprantama kaip Uždaroji akcinė bendrovė „Vilniaus vystymo kompanija“, o tuo atveju, kai Pirkimo dokumentuose rašoma apie Sutarties sudarymą ir (ar) vykdymą, sąvoka, apibūdinanti Pirkėją, visuomet suprantama kaip Įgaliojusi organizacija.
  7. **Pirkimų Komisija** – Pirkėjo sudaryta komisija, kuri atlieka Pirkimą VPĮ bei kitų teisės aktų nustatyta tvarka.
  8. **Vertinimo komisija** – perkančiosios organizacijos (arba įgaliotosios organizacijos) sudaryta vertinimo komisija vertinanti kandidatų pateiktus planus ar projektus kaip nurodyta 2017 m. rugpjūčio 22 d. Nr. D1-671 įsakyme DĖL PROJEKTO KONKURSO ORGANIZAVIMO TAISYKLIŲ PATVIRTINIMO.
  9. **Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys ar tokių asmenų grupė, įskaitant laikinas ūkio subjektų asociacijas, kurie rinkoje siūlo Pirkimo objektui reikalingus atlikti darbus, tiekti prekes ar teikti paslaugas.
  10. **Ūkio subjektas** – Ūkio subjektas, kurio pajėgumais Tiekėjas remiasi, siekdamas atitikti Pirkimo dokumentuose Perkančiosios organizacijos nustatytus Kvalifikacijos reikalavimus.
  11. **Subtiekėjas** –Tiekėjo Sutarties vykdymui planuojamas pasitelkti ūkio subjektas, kuris atliks darbus, tieks prekes ir (ar) teiks paslaugas.
  12. **Tretieji asmenys** – fiziniai ar juridiniai asmenys, kurių pajėgumais bus pasiremta, tačiau jie patys tiesiogiai nedalyvauja pirkime ir/ar sutarties vykdyme. Pirkėjas bet kuriuo Pirkimo procedūrų metu gali paprašyti Tiekėjo pateikti visus ar dalį dokumentų, patvirtinančių Trečiųjų asmenų pajėgumų bei išteklių prieinamumą visą sutarties galiojimo laikotarpį (arba įsipareigojimų vykdymo laikotarpį).

**Pirkimo dokumentai:**

* 1. **Bendrosios pirkimo sąlygos arba BPS** – šios bendrosios pirkimo sąlygos, kuriose aprašytos bendrosios Pirkimo procedūros, Projekto pasiūlymų pateikimo, nagrinėjimo ir vertinimo tvarka. Šios BPS galioja visų Pirkimo procedūrų metu.
  2. **Specialiosios pirkimo sąlygos arba SPS** – Specialiosios pirkimo sąlygos, kuriose nurodytas Pirkimo objektas ir reikalavimai jam, išdėstyti Tiekėjų Pašalinimo pagrindai, Tiekėjų Kvalifikacijos ir kiti reikalavimai, reikalavimai Projekto pasiūlymų pateikimui, aprašytos kitos svarbios Pirkimo procedūros bei sąlygos, keičiančios BPS aprašytas bendrąsias Pirkimo procedūras. Šios SPS galioja visų Pirkimo procedūrų metu.
  3. **Europos bendrasis viešųjų pirkimų dokumentas arba EBVPD** – aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad Tiekėjas ir Ūkio subjektai atitinka Pirkimo dokumentuose nustatytus Kvalifikacijos reikalavimus ir neturi Pašalinimo pagrindų.
  4. **Nepriimtinas pasiūlymas** – Pasiūlymas, atitinkantis VPĮ 2 straipsnio 18 punkte nurodytus požymius.
  5. **Netinkamas pasiūlymas** – Pasiūlymas, kuris neatitinka Pirkimo objekto ir be esminių pakeitimų negalėtų patenkinti Pirkimo dokumentuose nustatytų Pirkimo objektui keliamų Pirkėjo poreikių ir reikalavimų.
  6. **Pirkimo dokumentai arba Dokumentai** – BPS, SPS, Konkurso užduotis, Techninė specifikacija, Kainos pasiūlymo forma, Dalyvio devizo šifro forma, Sutarties projektas ir (arba) kiti dokumentai, kuriuose nurodoma informacija apie Pirkime taikomus reikalavimus, jų paaiškinimai (patikslinimai).
  7. **Sutartis** – vientisas arba iš Sutarties BD ir Sutarties SD susidedantis, tarp Laimėjusio Dalyvio ir Pirkėjo arba Įgaliojusios organizacijos sudaromas rašytinis dokumentas dėl Pirkimo objekto.
  8. **Techninė specifikacija / Techninė užduotis** – pagal VPĮ 2 straipsnio 34 punktą parengtas dokumentas arba dokumentų visuma, kurioje aprašytas Pirkimo objektas ir jam keliami reikalavimai.

Kitos Dokumentuose vartojamos sąvokos apibrėžtos VPĮ.

Jei šiose BPS specialiai nenurodyta kitaip, žodžiai vartojami vienaskaitos forma taip pat reiškia ir daugiskaitą, vienos giminės žodžiai apima ir bet kurios kitos giminės atitinkamus žodžius, žodžiai reiškiantys asmenį apima ir juridinius, ir ne juridinius asmenis, o nuoroda į visumą taip pat reiškia nuorodą ir į jos dalį, ir (kiekvienu konkrečiu atveju) atvirkščiai.

1. **ĮVADINĖ DALIS**

Mes, toliau taip pat vadinami Uždaroji akcinė bendrovė „Vilniaus vystymo kompanija“ arba „Pirkėjas“, vykdydami Pirkimo procedūras toliau išvardintuose dokumentuose aprašytam Pirkimo objektui įsigyti, teikiame šiuos dokumentus, kurie visi kartu vadinami „Pirkimo dokumentai“ arba „Dokumentai“:

- BPS, kuriose aprašytos bendrosios Pirkimo procedūros ir Projekto pasiūlymų pateikimo, nagrinėjimo ir vertinimo tvarka;

- SPS, kuriose nurodytas Pirkimo objektas, išdėstyti Tiekėjų Pašalinimo pagrindai, Kvalifikacijos ir kiti reikalavimai, reikalavimai Projekto pasiūlymų pateikimui, jų vertinimo kriterijai, aprašytos kitos svarbios Pirkimo procedūros, keičiamos BPS aprašytos Pirkimo procedūros ir (arba) siūlomos pasirašyti Sutarties sąlygos;

- Konkurso užduotis, kurioje aprašytas Pirkimo objektas ir jam keliami reikalavimai;

- Kainos pasiūlymo formą, kurią prašome užpildyti, siekiant dalyvauti tolesnėse Pirkimo procedūrose;

- Dalyvio devizo šifro formą, kurią prašome užpildyti, siekiant identifikuoti pirkime Projekto pasiūlymus pateikusius dalyvius;

- vientisą Sutarties projektą arba Sutarties BD ir Sutarties SD (toliau Sutarties BD ir Sutarties SD kartu vadinama „Sutartimi“), kuriose aprašyti Sutarties šalių įsipareigojimai ir teisės, apmokėjimo sąlygos ir tvarka bei kita Sutarties vykdymui svarbi informacija, kuri taps tolesnio bendradarbiavimo pagrindu (išskyrus atvejus, kai SPS 1 dalyje nurodoma, jog Pirkimo metu nėra parengtas Sutarties projektas. Tuomet visose BPS „Sutartis“, „Sutarties SD“ ir „Sutarties BD“ atitinkamai reiškia suderintą Sutartį, kuri privalo atitikti Pirkimo dokumentuose nustatytas siūlomas pasirašyti Sutarties sąlygas ir kitus reikalavimus);

Tuo atveju, jei yra neatitikimų ar prieštaravimų tarp šių BPS ir SPS nustatytų sąlygų, taikomos SPS sąlygos.

Pažymime, kad pateikiant Projekto pasiūlymą, prašome Jūsų patvirtinti, kad sutinkate su Pirkimo dokumentuose (kaip jie apibrėžtos šių BPS 1 dalyje) nustatytomis tolesnėmis Pirkimo procedūromis ir Sutarties sąlygomis (tiek bendrąja, tiek specialiąja dalimi). Šie dokumentai yra sudaryti remiantis mūsų gerąja verslo praktika ir teisės aktų nustatytais reikalavimais, kurių privalome laikytis, todėl, įvykdžius Pirkimo procedūras ir vykdant būsimą Sutartį, šiuose dokumentuose nustatytos sąlygos keičiamos nebus, išskyrus Sutartyje nustatytus atvejus bei atvejus, kai pasiūlymai dėl sąlygų pakeitimo bus pateikti iki Pasiūlymų pateikimo ir atitinkamai bus pakoreguoti Pirkimo dokumentai.

Taip pat pažymime, kad tuo atveju, kai SPS 1 dalyje nurodoma, jog Pirkimas atliekamas Įgaliojusios organizacijos vardu, Sutartį su Laimėjusiu Dalyviu sudarys Įgaliojusi organizacija.

1. **BENDROSIOS NUOSTATOS**
   1. Pirkimas vykdomas vadovaujantis VPĮ, Lietuvos Respublikos aplinkos ministro 2017 m. rugpjūčio 22 d. Nr. D1-671 įsakymu „Dėl Projekto konkurso organizavimo taisyklių patvirtinimo“ ir kitais viešuosius pirkimus reglamentuojančiais teisės aktais bei Pirkimo dokumentais.
   2. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
   3. Pirkėjas neatlygina Tiekėjams jokių išlaidų, susijusių su Pirkimo dokumentų gavimu ir Projekto pasiūlymo dalyvauti Pirkime parengimu ir pateikimu, taip pat išlaidų, susijusių su: 1) dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; 2) komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu Pirkime.
   4. Pirkėjas, savo iniciatyva, dėl iš anksto nenumatytų aplinkybių arba jeigu Pirkimo dokumentuose padaryta esminių klaidų dėl kurių Pirkimas tampa nebetikslingu ar jį įvykdžius būtų įsigytas Pirkėjo poreikių neatitinkantis Pirkimo objektas, gali nutraukti Pirkimo procedūras arba nustačius, kad buvo pažeisti viešųjų pirkimų principai ir atitinkamos padėties negalima ištaisyti – privalo nutraukti Pirkimo procedūras pagal VPĮ nuostatas, neprisiimdamas jokios atsakomybės Tiekėjų atžvilgiu.
   5. Pirkimo dokumentai pateikiami CVP IS lietuvių kalba (jei nenumatyta kitaip SPS 1 dalyje).
   6. Bet kokie Pirkėjo ir Tiekėjų tarpusavio santykiai reguliuojami vadovaujantis Pirkimo dokumentuose nustatytomis sąlygomis bei Lietuvos Respublikos teisės aktais. Bet kokie ginčai tarp Pirkėjo ir Tiekėjų sprendžiami Lietuvos Respublikos įstatymų ir kitų teisės aktų nustatyta tvarka.
   7. Jeigu Pirkimo metu bus atliekama patikra dėl atitikties nacionalinio saugumo interesams, Tiekėjas per Pirkėjo nurodytą protingą terminą turės pateikti tokiai patikrai atlikti reikalingus dokumentus.
   8. Įgaliojusi organizacija ir Pirkėjas atsižvelgdami į nacionalinio saugumo interesus, turi lūkestį, jog esami ar būsimi tiekėjai nepalaikytų ir neturėtų jokių tiesioginių ar netiesioginių ryšių su Rusijos Federacija bei Baltarusijos Respublika. Pirkime dalyvaujantis Tiekėjas Pirkėjo prašymu privalo deklaruoti bet kokius turimus ryšius su minėtomis valstybėmis, taip pat pateikti paaiškinimus ir atitinkamus įrodymus pirkimo ar sutarties vykdymo metu. Pirkėjas, siekdamas valdyti verslo rizikas ir galimas grėsmes nacionaliniam saugumui, imsis teisės aktuose numatytų priemonių.
2. **PIRKIMO OBJEKTAS**
   1. Pirkimo objektas nurodytas SPS 2 dalyje. Pirkimo objekto apimtys bei jam keliami reikalavimai pateikiami SPS 1 priedas.
   2. Apibūdinant siūlomą Pirkimo objektą naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba, bus laikomi lygiaverčiais, jeigu jie atitiks visus Konkurso užduotyje nurodytus reikalavimus. Jeigu apibūdinant Pirkimo objektą Pirkimo dokumentuose nurodytas konkretus standartas, techninis liudijimas ar bendrosios techninės specifikacijos, Pirkimo objektas turi atitikti nurodytą konkretų standartą ar bendrąsias technines specifikacijas ar lygiaverčius.
   3. Informacija apie Pirkimo objekto skaidymą ar neskaidymą į Pirkimo objekto dalis pateikiama SPS 2 dalyje.
   4. Informacija apie Pasiūlymo pateikimą, kai Pirkimo objektas skaidomas ar neskaidomas į dalis:

|  |  |
| --- | --- |
| * + 1. Tuo atveju, kai Pirkimo objektas į dalis neskaidomas: | * + 1. Tuo atveju, kai Pirkimo objektas į dalis skaidomas: |
| Tiekėjas turi pateikti vieną Pasiūlymą visai Pirkimo objekto apimčiai. Sutartis dėl viso Pirkimo objekto bus sudaroma su tuo (-ais) Dalyviu (-iais), kuris (-ie) bus atrinktas (-i) kaip Laimėjęs (-ę) Dalyvis (-iai). | Pirkimo objekto dalys ir informacija apie tai, kelioms Pirkimo objekto dalims (vienai, dviem ir daugiau) Tiekėjas gali pateikti Pasiūlymą ir kita susijusi informacija, nurodyta SPS 2 dalyje. Sutartis arba bus sudaroma su tuo (-ais) Dalyviu (-iais), kuris (-ie) bus atrinktas (-i) kaip Laimėjęs (-ę) Dalyvis (-iai) konkrečiai Pirkimo objekto daliai. |

* 1. Tiekėjas gali pateikti tik vieną Pasiūlymą – individualiai arba kaip jungtinei veiklai susivienijusių Tiekėjų grupės narys. Jei Tiekėjas pateikia daugiau kaip vieną Pasiūlymą arba Tiekėjų grupės narys dalyvauja teikiant kelis Pasiūlymus Pirkimui, visi tokie Pasiūlymai bus atmesti.
  2. Ūkio subjekto dalyvavimas Subtiekėjo teisėmis yra neribojamas, tai yra, Pasiūlymai yra priimami, jei tas pats Ūkio subjektas teikia Pasiūlymus individualiai ir kaip kito Tiekėjo Subtiekėjas arba teikia Pasiūlymus kaip Tiekėjų grupės narys ir kaip kito Tiekėjo Subtiekėjas, arba dalyvauja Subtiekėjo teisėmis skirtingų Tiekėjų Pasiūlymuose.

1. **TIEKĖJŲ PAŠALINIMO PAGRINDAI, KVALIFIKACIJOS IR APLINKOS APSAUGOS REIKALAVIMAI**
   1. Tiekėjai, ketinantys dalyvauti Pirkimo procedūrose, privalo neturėti Pašalinimo pagrindų ir atitikti Kvalifikacijos reikalavimus. Reikalaujamą kvalifikaciją Tiekėjas turi būti įgijęs iki pasiūlymų pateikimo termino pabaigos.
   2. Tiekėjas, siekdamas įrodyti Pašalinimo pagrindų nebuvimą ir savo atitikimą Kvalifikacijos, Aplinkos apsaugos reikalavimams, pateikia informaciją ir dokumentus, kaip nurodyta SPS 3 dalyje.
   3. Pirkėjas bet kuriuo Pirkimo procedūrų metu gali paprašyti Tiekėjo pateikti visus ar dalį dokumentų, patvirtinančių Pašalinimo pagrindų nebuvimą, Tiekėjo atitiktį Kvalifikacijos reikalavimams ir, jeigu taikytina, atitiktį kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą Pirkimo procedūrų atlikimą. Pirkėjui kilus abejonių dėl Tiekėjo pateiktos informacijos teisingumo, jis turi teisę kreiptis į Tiekėją su prašymu pateikti Tiekėjo Pirkėjui pateiktą informaciją patvirtinančius dokumentus. Pirkėjas turi teisę kreiptis į Tiekėjo nurodytus asmenis (klientus), siekdamas įsitikinti nurodytos informacijos teisingumu, o šiems asmenims nepatvirtinus Tiekėjo nurodytos informacijos teisingumo – atmesti Tiekėjo Pasiūlymą. Pirkėjas taip pat turi teisę prašyti Tiekėjo, kad šis pateiktų jo nurodytų asmenų (klientų), kuriems Tiekėjas tiekė (tiekia) prekes, teikė (teikia) paslaugas ir (arba) atliko (atlieka) darbus, rašytinį patvirtinimą dėl Tiekėjo jam tiektų prekių, suteiktų paslaugų ir (ar) atliktų darbų fakto patvirtinimo.
   4. Jeigu Pirkėjui kyla abejonių dėl Tiekėjo Pašalinimo pagrindų nebuvimo ir (ar) atitikties Kvalifikacijos reikalavimams, jis turi kreiptis į kompetentingas institucijas ir Tiekėjo Pasiūlyme nurodytus trečiuosius asmenis, kad gautų visą reikiamą informaciją apie Tiekėjo Pašalinimo pagrindų nebuvimą ir (ar) atitiktį Kvalifikacijos reikalavimams.
   5. Pirkėjas, siekdamas patikrinti Tiekėjo teikiamus duomenis dėl jo atitikties nustatytiems Kvalifikacijos reikalavimams, gali pareikalauti iš Tiekėjo sudaryti sąlygas susipažinti su Tiekėjo įgyvendintais projektais ir jų rezultatais. Tiekėjas tiek, kiek nuo jo priklauso, privalo sudaryti sąlygas tokiam susipažinimui ir pateikti visus papildomai prašomus duomenis ir dokumentus, susijusius su informacija, Tiekėjo pateikiama kartu su Pasiūlymu, kurie reikalingi įsitikinti Tiekėjo atitiktimi nurodytam Kvalifikacijos reikalavimui.
   6. Pirkėjas turi teisę paprašyti Tiekėjo, kad jis pateiktų dokumentų originalus.
   7. Pirkėjas gali nevertinti viso Dalyvio Pasiūlymo, jeigu patikrinęs jo dalį nustato, kad, vadovaujantis Pirkimo dokumentų sąlygomis, Pasiūlymas turi būti atmestas.
   8. Pirkėjas, įvertinęs EBVPD pateiktą informaciją ir, jeigu taikytina, BPS 5.4. punkte nurodytuose dokumentuose pateiktą informaciją, priima sprendimą dėl kiekvieno reikalavimus atitinkančio Pasiūlymo tolimesnio nagrinėjimo, vertinimo ir palyginimo ir kiekvienam iš Pasiūlymą pateikusių Dalyvių ne vėliau kaip per 3 (tris) darbo dienas nuo sprendimo priėmimo dienos raštu praneša apie šio patikrinimo rezultatus, pagrįsdamas priimtus sprendimus. Teisę dalyvauti tolesnėse pirkimo procedūrose turi tik tie Tiekėjai, kurie atitinka Perkančiosios organizacijos keliamus reikalavimus.
   9. Prieš nustatydama laimėjusį projekto pasiūlymą, Pirkėjas reikalaus, kad I, II, III vietas užėmusius projektus pateikęs dalyvis pateiktų aktualius dokumentus, patvirtinančius jo pašalinimo pagrindų nebuvimą ir atitiktį kvalifikacijos ir (arba) aplinkos apsaugos vadybos sistemos standartams pagal VPĮ 48 straipsnį. Siekdamas įrodyti atitikimą Kvalifikacijos reikalavimams dėl teisės verstis veikla, Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje registruotas Tiekėjas gali pateikti Tiekėjo kilmės šalies kompetentingų institucijų išduotus dokumentus, tačiau toks Tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio šalyje registruoto Tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės Pasiūlymų pateikimo datos, tačiau privalo būti pateikti Pirkėjui iki Sutarties pasirašymo dienos.
   10. Jeigu Dalyvis, kurio Pasiūlymas gali būti pripažintas laimėjusiu, per Pirkėjo nurodytą terminą nepateikė atitiktį Kvalifikacijos reikalavimams, aplinkos apsaugos vadybos sistemos standartams patvirtinančių bei Pašalinimo pagrindų nebuvimą įrodančių dokumentų, arba, Pirkėjo prašymu, nepatikslino pateiktų netikslių ar neišsamių duomenų apie savo atitiktį Kvalifikacijos reikalavimams ar Pašalinimo pagrindų nebuvimą įrodančių dokumentų, arba Dalyvis neatitiko Kvalifikacijos ar Pašalinimo pagrindų nebuvimo reikalavimų pagal EBVPD nurodytą informaciją, Pasiūlymas atmetamas vadovaujantis BPS 10.8 punkte ir papunkčiuose nurodytais pagrindais, ir Komisija kreipiasi į kitą dalyvį, kuris gali būti pripažintas I-III vietos laimėtoju, ir, įvertinusi jo duomenis dėl pašalinimo pagrindų nebuvimo ir kvalifikacijos, nustato projektų eilę.
   11. Pirkėjas nereikalauja iš Tiekėjo pateikti dokumentų, patvirtinančių jo Pašalinimo pagrindų nebuvimą, atitiktį Kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, kaip nustatyta BPS 5.4. ir 5.10. punktuose, jeigu jis:
       1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudojantis Centrinės viešųjų pirkimų informacinės sistemos priemonėmis;
       2. šiuos dokumentus jau turi iš ankstesnių pirkimo procedūrų.
   12. Tiekėjų grupė, pateikianti vieną Pasiūlymą, privalo pateikti jungtinės veiklos sutarties kopiją. Už tinkamą prievolių vykdymą Tiekėjų grupės nariai atsako solidariai. Jungtinės veiklos sutartyje privalo būti:
       1. aiškiai apibrėžtas Tiekėjų grupės narių įgaliojimas vienam iš partnerių (jungtinės veiklos sutarties bendram atstovui ar vadovaujančiam nariui) tvarkyti bendrus reikalus, susijusius su šiuo Pirkimu – parengti ir pateikti Pirkėjui Pasiūlymą su priedais, gauti ir pateikti Pasiūlymo bei Sutarties įvykdymo užtikrinimą (jei jų reikalaujama pagal Pirkimo dokumentus), o laimėjus Pirkimą Tiekėjų grupės vardu sudaryti Sutartį su Pirkėju arba Įgaliojusia organizacija bei teikti sąskaitas ir visas reikalingas ataskaitas atsiskaitymams vykdyti, priimti visus ir bet kokius Pirkėjo arba Įgaliojusios organizacijos atsiskaitymus pagal Sutartis;
       2. aiškiai apibrėžta Tiekėjų grupės narių atsakomybė, nurodant, kad visi Tiekėjų grupės nariai – kiekvienas atskirai ir visi kartu solidariai – yra atsakingi Pirkėjui arba Įgaliojusiai organizacijai už bet kokius iš šio Pirkimo rezultatų pagrindu sudarytos Sutarties kylančius įsipareigojimus ir prievoles, įskaitant, bet neapsiribojant, pinigines prievoles ar prievoles natūra;
       3. nustatytas draudimas keisti Tiekėjų grupės narių sudėtį iki Sutarties sudarymo.
       4. įrašyta nuostata, kad vykdant Sutartį be išankstinio raštiško Pirkėjo arba Įgaliojusios organizacijos sutikimo jungtinės veiklos sutartimi nustatytų Tiekėjų grupės narių keitimas yra laikomas esminiu Sutarties pažeidimu.
   13. Pirkėjas nereikalauja, kad Tiekėjų grupės pateiktą Pasiūlymą pripažinus laimėjusiu ir pasiūlius sudaryti Sutartį, ši Tiekėjų grupė įgautų tam tikrą teisinę formą.
   14. Dalyvis Pasiūlyme privalo nurodyti, kokius Ūkio subjektus ir Kvazisubtiekėjus jis ketina pasitelkti, nurodyti Trečiuosius asmenis, jei tokie pasitelkiami, o Pasiūlyme nurodyti, kokias Sutarties dalis vykdys Ūkio subjektai ir (ar) Subtiekėjai, jeigu jie yra žinomi.
   15. Sudarius Sutartį, tačiau ne vėliau negu Sutartis pradedama vykdyti, Laimėjęs Dalyvis įsipareigoja Įgaliojusiai organizacijai arba Pirkėjui (priklausomai nuo to, su kuriuo sudaryta Sutartis) pranešti tuo metu žinomų Subtiekėjų pavadinimus, kontaktinius duomenis ir jų atstovus. Laimėjęs Dalyvis privalo informuoti kitą Sutarties šalį apie šios informacijos pasikeitimus teisės aktų ir Sutartyje nustatyta tvarka visu Sutarties vykdymo metu, taip pat apie keičiamus Subtiekėjus, kuriuos jis ketina pasitelkti vėliau.
   16. Tuo atveju, kai Tiekėjas numato pasitelkti Ūkio subjektų pajėgumus veiklai, kurios atlikimui reikalingi atitinkami atestatai, licencijos, leidimai ar kiti panašaus pobūdžio dokumentai, nurodyti SPS 3 dalyje arba EBVPD, arba anksčiau nurodytą veiklą numato atlikti vienas iš Tiekėjų grupės narių, aukščiau šiame punkte nurodytus reikalavimus Kvalifikacijai privalo atitikti atitinkamai Ūkio subjektas arba tas Tiekėjų grupės narys, kuris vykdys konkrečią veiklą.
   17. Tiesioginio atsiskaitymo su Subtiekėjais galimybė ir tokio atsiskaitymo tvarka nustatyta SPS 9 priede „Pirkimo sutarties projektas ir jo priedai“.
   18. Kai Tiekėjas pageidauja remtis kitų Ūkio subjektų / Trečiųjų asmenų pajėgumais, jis privalo Pirkėjui įrodyti, kad vykdant Pirkimo sutartį Ūkio subjektų / Trečiųjų asmenų ištekliai jam bus prieinami visą Sutarties galiojimo laikotarpį. Pirkėjas patikrina, ar Ūkio subjektai tenkina jiems keliamus Kvalifikacijos reikalavimus ir ar nėra tokio Ūkio subjekto Pašalinimo pagrindų. Jeigu Ūkio subjektas netenkina jam keliamų Kvalifikacijos reikalavimų arba jis atitinka bent vieną pagal VPĮ 46 straipsnį Pirkėjo nustatytą Pašalinimo pagrindą, Pirkėjas reikalauja per jo nustatytą terminą pakeisti jį kitu, reikalavimus atitinkančiu Ūkio subjektu. Trečiųjų asmenų EBVPD ir pašalinimo pagrindai netikrinami.
   19. Kai Tiekėjas remiasi kitų Ūkio subjektų pajėgumais dėl Pirkimo dokumentuose nustatytų ekonominio ir finansinio pajėgumo reikalavimų, Pirkėjas reikalauja, kad Tiekėjas ir šie Ūkio subjektai prisiimtų solidarią atsakomybę už Sutarties įvykdymą.
   20. Pašalinimo pagrindų nebuvimą ir atitikimą Kvalifikacijos reikalavimams patvirtinančių dokumentų galiojimo terminai:
       1. Teismo, Informatikos ir ryšių departamento prie Vidaus reikalų ministerijos, valstybės įmonės Registrų centro ar kitos kompetentingos institucijos Lietuvos Respublikos Vyriausybės nustatyta tvarka išduoti dokumentai arba lygiaverčiai dokumentai, išduoti užsienio subjekto, ne anksčiau kaip 180 dienų iki Pirminių pasiūlymų pateikimo termino pabaigos. Jeigu duomenys apie pašalinimo pagrindų nebuvimą ir/ar atitikimą kvalifikacijos reikalavimams yra viešai bei neatlygintinai prieinami oficialiuose duomenų bazėse – jie bus tikrinami pasiūlymų pateikimo termino pabaigos dieną;
       2. atitikimą Kvalifikacijos reikalavimams pagrindžiantys dokumentai (atestatai, pažymėjimai ir kt. dokumentai) turi galioti pasiūlymų pateikimo dieną.
   21. Jei Tiekėjas pateikė prašymą pakeisti Ūkio subjektą po Pasiūlymų pateikimo, jo Pašalinimo pagrindų nebuvimą ir atitikimą Kvalifikacijos reikalavimams patvirtinančių dokumentų galiojimo terminai:
       1. Teismo, Informatikos ir ryšių departamento prie Vidaus reikalų ministerijos, valstybės įmonės Registrų centro ar kitos kompetentingos institucijos Lietuvos Respublikos Vyriausybės nustatyta tvarka išduoti dokumentai arba lygiaverčiai dokumentai, išduoti užsienio subjekto, ne anksčiau kaip 180 dienų iki Tiekėjo prašymo pakeisti Ūkio subjektą pateikimo Pirkėjui dienos.
       2. atitikimą Kvalifikacijos reikalavimams pagrindžiantys dokumentai (atestatai, pažymėjimai ir kt. dokumentai) turi galioti Tiekėjo prašymo pakeisti Ūkio subjektą pateikimo Pirkėjui dieną.
2. **REIKALAVIMAI PROJEKTO PASIŪLYMŲ PATEIKIMUI**
   1. Bet kuris Dalyvis Pirkimui gali teikti tik vieną Pasiūlymą, nepriklausomai nuo to, ar Pasiūlymą jis teikia kaip atskiras Tiekėjas, ar kaip Tiekėjų grupės narys.
   2. Projekto pasiūlymas turi būti pateiktas pagal SPS 4 dalyje numatytus reikalavimus. Kartu su Pasiūlymu turi būti pateikiama visa Dokumentuose nurodyta informacija bei dokumentai, nurodyti SPS 4 dalyje.
   3. Pasiūlymus teikiantys Dalyviai turi nuodugniai išnagrinėti visus nurodymus, reikalavimus, formas ir priedus, pateikiamus Dokumentuose ir jų laikytis.
   4. Informacija apie Pasiūlymų pateikimo būdą pateikiama SPS 4 dalyje.
   5. Tiekėjo pateikiamas Projekto pasiūlymas ir kiti konkurso dokumentuose nustatyti dokumentai turi būti parengti ir pateikti pagal šiame skyriuje nurodytus reikalavimus. Perkančiajai organizacijai padarius šių konkurso dokumentų ar jų priedų pakeitimus ir papildymus, tiekėjai privalo į juos atsižvelgti.
   6. Tiekėjas prisiima visas išlaidas, susijusias su Projekto pasiūlymo rengimu ir įteikimu, Pirkėjas nėra atsakingas ar įpareigotas dėl šių išlaidų. Pirkėjas neatsakys ir neprisiims šių išlaidų, nepriklausomai nuo to, kaip vyktų ir baigtųsi konkursas, taip pat tuo atveju, jei jis būtų nutrauktas.
   7. Architektūrinis pasiūlymas (Vokas 1) turi būti parengtas ir pateiktas užtikrinant jo anonimiškumą, todėl draudžiama ant vokų (pakuočių), skaitmeninėje medžiagoje ir ant jose pateikiamų Projekto pasiūlymo dokumentų pateikti bet kokią informaciją, kurios pagrindu būtų galima identifikuoti tiekėją.
   8. Projekto pasiūlymą sudaro dokumentų, pateikiamų elektroninėmis (CVP IS) ir fizinėmis priemonėmis, visuma, nurodyta šių konkurso SPS 4 dalies reikalavimuose.
   9. Jei kartu su Pasiūlymu pateikiami dokumentai teikiami elektronine forma, t. y. tiesiogiai suformuoti elektroninėmis priemonėmis, jie turi būti teikiami šiais formatais: doc, docx, adoc, pdf, xls, xlsx, jpg, jpeg, pps, ppsx, tif, tiff, gif, jsfc ir zip. Tuo atveju, jei dokumentai bus pateikti kitais, nei Pirkėjo nustatyti, duomenų failų formatais ir Pirkėjas neturi techninių galimybių susipažinti su Pasiūlymu arba Pasiūlymas pateiktas sugadintame dokumente, kurio negalima atidaryti naudojant programas, skirtas skaityti aukščiau paminėtiems formatams, toks Dalyvio Pasiūlymas bus atmestas, vadovaujantis atitinkamai BPS 10.5.1.1. punkte nurodytais pagrindais.
   10. Pasiūlyme (atitinkamuose jo prieduose „Konfidenciali informacija“) turi būti nurodyta, kuri joje pateikta informacija yra konfidenciali. Konfidencialia negali būti laikoma informacija, kuri, vadovaujantis Lietuvos Respublikos teisės aktais, yra vieša ar negali būti laikoma konfidencialia arba kurios konfidencialumo Dalyvis negali pagrįsti, pateikdamas įrodymus. Visas Dalyvio Pasiūlymas negali būti laikomas konfidencialia informacija.
   11. Suinteresuoti Dalyviai nuo Pirkėjo pranešimo apie sprendimą nustatyti laimėjusį pasiūlymą pateikimo Dalyviams dienos iki atidėjimo termino pabaigos gali prašyti Pirkėjo pateikti I-os vietos laimėjusį pasiūlymą susipažinimui. Tokiu atveju VPĮ 102 str. 1 d. nustatytas terminas ir atidėjimo terminas pratęsiamas papildomam terminui, jį skaičiuojant nuo suinteresuoto Dalyvio prašymo pateikti I-os vietos dalyvio pasiūlymą pateikimo Pirkėjui dienos iki tol, kol suinteresuotam Dalyviui bus pateiktas minėtas pasiūlymas. Jeigu laimėjusio Dalyvio pasiūlymas pateikiamas tą pačią dieną, kai buvo paprašyta, VPĮ 102 str. 1 d. nustatytas terminas ir atidėjimo terminas pratęsiamas vienai darbo dienai. Pirkėjas laimėjusį pasiūlymą suinteresuotiems Dalyviams gali pateikti teikdamas VPĮ 58 str. 1 d. nurodytą informaciją. Pirkėjas negali teikti informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
   12. Pasiūlymai, kita korespondencija bei dokumentai gali būti pateikiami kalbomis, nurodytomis SPS 4 dalyje. Jei atitinkami dokumentai (pažymos, sertifikatai, atestatai ir kt.) ar analogiški dokumentai, įrodantys atitikimą Dokumentuose išdėstytiems reikalavimams yra išduoti kitomis nei SPS 4 dalyje nurodytos kalbomis, tokiu atveju prie šių dokumentų turi būti pridedamas dokumento vertimas į bent vieną iš nurodytų kalbų.
   13. Pirkėjui kilus įtarimų dėl Pasiūlyme pateikto dokumento vertimo kokybės ir (ar) jo atitikimo dokumento originalo turiniui, Pirkėjas turi teisę prašyti Dalyvio pateikti vertėjo parašu ir vertimų biuro anspaudu patvirtintą šio dokumento vertimą į lietuvių kalbą.
   14. Alternatyvių Pasiūlymų pateikti neleidžiama, išskyrus, jeigu SPS 2 dalyje nurodyta kitaip.
   15. Pasiūlymo kainą ar sąnaudas (toliau bendrai vartojama sąvoka „kaina“ apima ir sąvoką „sąnaudos“, kai jos yra taikomos) Dalyvis nurodo užpildydamas Kainos pasiūlymo formą (įskaitant privalomus pateikti priedus).
   16. Pasiūlymo kaina (įskaitant ir visas kainos sudėtines dalis bei įkainius, jei tokie yra) nurodoma ne daugiau kaip dviejų skaičių po kablelio tikslumu, jei SPS arba Kainos pasiūlymo formoje nenurodyta kitaip.
   17. Apmokėjimo sąlygos ir tvarka apibrėžiamos Sutartyje. Tais atvejais, kai SPS 1 dalyje nurodoma, jog Pirkimo metu nėra parengtas Sutarties projektas, apmokėjimo sąlygos išdėstomos SPS ir (ar) SPS prieduose kartu su siūlomomis pasirašyti Sutarties sąlygomis.
   18. Pasiūlymas ir jos priedai (kurių formose nurodoma, kad turi būti įgalioto asmens parašas) turi būti pasirašyti fiziniais įgalioto asmens parašais arba galiojančiu kvalifikuotu elektroniniu parašu. Jeigu dokumentų rinkinys pasirašytas galiojančiu kvalifikuotu elektroniniu parašu, nereikalaujama kiekvieno dokumento pasirašinėti atskirai.
3. **PASIŪLYMŲ PATEIKIMO TERMINAI**
   1. Kol nepasibaigė Pasiūlymų pateikimo terminas, Tiekėjas gali pakeisti arba atšaukti savo Pasiūlymą, neprarasdamas teisės į savo Pasiūlymo galiojimo užtikrinimą. Toks pakeitimas arba pranešimas, kad Pasiūlymas atšaukiamas, pripažįstamas galiojančiu, jeigu Pirkėjas jį gavo prieš Pasiūlymų pateikimo termino pabaigą.
   2. Pirkėjas turi teisę Pasiūlymų pateikimo laiką pratęsti. Nauja galutinė Pasiūlymų pateikimo data bus nurodoma CVP IS (arba, jei Pirkimas vykdomas kitomis priemonėmis, šiomis priemonėmis pranešama visiems Tiekėjams, kuriems buvo pateikti Pirkimo dokumentai ir kurie buvo pakviesti pateikti Pasiūlymus).
   3. Pirkėjas neatsako dėl Pasiūlymų, kurie nebuvo gauti ar gauti pavėluotai dėl telekomunikacijų priemonių darbo sutrikimų ar kitų nenumatytų atvejų.
   4. Dalyvis turi įvertinti CVP IS ir kitų sistemų galimus nesklandumus ir neatidėlioti Pasiūlymo pateikimo paskutinei minutei.
4. **SUSIPAŽINIMO SU PATEIKTAIS PASIŪLYMAIS (ĮSKAITANT KVALIFIKACIJĄ PATVIRTINANČIUS DOKUMENTUS BEI PAŠALINIMO PAGRINDŲ NEBUVIMĄ ĮRODANČIUS DOKUMENTUS)**  **PROCEDŪRA**
   1. Su iki Pasiūlymų pateikimo galutinio termino CVP IS priemonėmis pateiktais Pasiūlymais (įskaitant Pašalinimo pagrindų nebuvimą ir atitikimą Kvalifikacijos reikalavimams patvirtinančius dokumentus) bus susipažįstama CVP IS elektroninėmis priemonėmis nedelsiant po termino, nurodyto CVP IS.
   2. BPS 8.1. punkte nurodytoje susipažinimo procedūroje Pasiūlymus pateikę Tiekėjai arba jų atstovai nedalyvauja.
5. **PASIŪLYMŲ GALIOJIMAS**
   1. Reikalaujamas Pasiūlymo galiojimo terminas:

|  |  |
| --- | --- |
| * + 1. Tuo atveju, kai vykdomas supaprastintas pirkimas | * + 1. Tuo atveju, kai vykdomas tarptautinės vertės pirkimas |
| a) Pasiūlymas galioja 12 mėnesių nuo pasiūlymų pateikimo termino pabaigos. | a) Pasiūlymas galioja 12 mėnesių nuo pasiūlymų pateikimo termino pabaigos. |

* 1. Pirkimo procedūrų metu Pirkėjas gali prašyti, kad Dalyvis pratęstų Pasiūlymų galiojimą iki konkrečiai nurodyto termino. Dalyvis, kuris sutinka pratęsti savo Pasiūlymo galiojimo terminą ir apie tai raštu praneša Pirkėjui, pratęsia Pasiūlymo galiojimo terminą. Jeigu Dalyvis neatsako į Pirkėjo prašymą pratęsti Pasiūlymo galiojimo terminą, jo nepratęsia, laikoma, kad jis atmetė prašymą pratęsti savo Pasiūlymo galiojimo terminą.

1. **PASIŪLYMŲ NAGRINĖJIMAS IR VERTINIMAS**
   1. Pasiūlymus nagrinės, palygins ir įvertins Vertinimo ir Pirkimo Komisijos.
   2. Konkursui pateiktų projektų pasiūlymų atitikimui konkurso užduoties reikalavimams bei vertinimui pagal konkurso dokumentuose nurodytus vertinimo kriterijus, sudaroma atskira Vertinimo komisija, kurioje ne mažiau kaip trečdalis narių yra ne žemesnės kvalifikacijos, nei reikalaujama iš konkurso dalyvių. Kartu ne mažiau kaip pusę vertinimo komisijos narių turi sudaryti atestuoti architektai, ir (ar) asmenys, turintys mokslo laipsnį ar pedagoginį vardą architektūros srityje.
   3. Konkursui pateiktų projekto pasiūlymų atitikimą konkurso dokumentų reikalavimams ir pagal konkurso dokumentuose nurodytą Kainos vertinimo kriterijų nagrinėja ir vertina, perkančiosios organizacijos sudaryta Pirkimo komisija.

10.4. Pasiūlymai bus nagrinėjami bei vertinami konfidencialiai, Tiekėjams ar jų įgaliotiesiems atstovams nedalyvaujant.

10.5. Susipažinti su visa informacija, susijusia su Pasiūlymų nagrinėjimu ir vertinimu, gali tik Pirkimo Komisijos nariai, Pirkimo Komisijos posėdžiuose dalyvaujantys stebėtojai bei Pirkimo Komisijos pakviesti ekspertai, Viešųjų pirkimų tarnybos atstovai, Pirkėjo vadovas bei kiti asmenys ir institucijos, pagal Lietuvos Respublikos įstatymus turintys teisę susipažinti su šia informacija.

* 1. Pradinio susipažinimo su elektroninėmis priemonėmis gautais Projektų pasiūlymais procedūroje Tiekėjai nedalyvauja. Informaciją apie Dalyvius ir jų Pasiūlymų ekonominio naudingumo vertinimo metu surinktą bendrą balą bei Laimėjusio Dalyvio Pasiūlymo kainą Pirkėjas teikia tik po Pasiūlymų eilės nustatymo. Dalyviai turi teisę CVP IS priemonėmis Pirkėjui teikti prašymą dėl informacijos apie Laimėjusio Dalyvio Pasiūlymo ekonominio naudingumo vertinimo metu surinkto bendro balo sudėtines dalis, Laimėjusio Dalyvio Pasiūlymo charakteristikas ir santykinius pranašumus, dėl kurių šis Pasiūlymas buvo pripažintas geriausiu, gavimo.
  2. Ekonominis ir finansinis Dalyvių pajėgumas vertinamas eurais. Vertinant Dalyvių Kvalifikaciją, Dalyvio Kvalifikaciją patvirtinančiuose dokumentuose kita nei euro valiuta nurodytos sumos bus konvertuojamos į eurus pagal galutinę Pasiūlymų pateikimo termino dieną galiojantį Europos Centrinio Banko (ECB) patvirtintą euro ir atitinkamos valiutos santykį.
  3. Dalyvio pateiktas Pasiūlymas atmetamas, jeigu:

10.8.1. jis yra Nepriimtinas pasiūlymas, kai pasiūlymas (t. y. bet kuris iš Vokų) gautas po Perkančiosios organizacijos nustatyto Pasiūlymo pateikimo termino pabaigos, t.y. pavėluotai.

10.8.2. Vertinimo komisija nustato, kad Architektūrinis pasiūlymas neatitinka Projekto konkurso sąlygų 1 priedo, Konkurso užduoties 2.3.2 punkte nustatytų esminių reikalavimų arba atmetamas BPS 10.8.3 punkte numatytais pagrindais.

10.8.3. Dalyvis nesilaiko sąlygų dėl alternatyvių Pasiūlymų teikimo, kaip nurodyta SPS 2.2 punkte;

10.8.4. projekto pasiūlymas pateiktas pažeidžiant anonimiškumą;

10.8.5. Dalyvis pateikė netikslius, neišsamius ar klaidingus dokumentus ar duomenis apie savo atitiktį dokumentų reikalavimams (Dalyvio įgaliojimas asmeniui pasirašyti Pasiūlymą, jungtinės veiklos sutartis ir dokumentai, nesusiję su Projekto konkurso objektu, jo techninėmis charakteristikomis, Projektavimo paslaugų sutarties vykdymo sąlygomis ar kaina) ir, Perkančiajai organizacijai prašant, nepatikslino jų;

* + 1. Dalyvis turi būti pašalintas vadovaujantis šių Projekto konkurso dokumentų nuostatomis dėl pašalinimo pagrindų, taip pat ir tais atvejais, kai Dalyvis remiasi ūkio subjekto pajėgumais, arba pasitelkia subtiekėją ir jiems pagal Projekto konkurso dokumentus keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir Perkančiosios organizacijos nurodytu terminu Dalyvis nepakeitė šio ūkio subjekto ar subtiekėjo į pašalinimo pagrindų neturintį ūkio subjektą ar subtiekėją;
    2. Dalyvis neatitinka Projekto konkurso dokumentuose nustatyto kvalifikacijos reikalavimo ir (ar) ūkio subjektas, kurio pajėgumais remiasi Dalyvis, netenkina jam keliamų kvalifikacijos reikalavimų ir Perkančiosios organizacijos nurodytu terminu nebuvo pakeistas į reikalavimus atitinkantį ūkio subjektą, taip pat, jei Dalyvis neatitinka kitų Projekto konkurso sąlygose nustatytų reikalavimų Dalyviui.
    3. Vertinimo komisijos narių vertinimo kriterijaus (P1, P2, P3) suteiktų Dalyviui balų aritmetinis vidurkis yra 4 balai ir mažiau;
    4. Pirkime Pasiūlymai vertinami pagal kainos ar sąnaudų ir kokybės santykio kriterijų, o ekonomiškai naudingiausiame Pasiūlyme Dalyvio nurodyta kaina viršija pirkimui skirtas lėšas ir yra nepriimtina (vadovaujantis VPĮ 45 straipsnio 1 dalies 5 punktu, kiti pasiūlymų eilėje esantys pasiūlymai laimėjusiais negali būti nustatyti);
    5. Dalyvis tiesiogiai ar netiesiogiai bandė kontaktuoti su Vertinimo komisijos nariu (-iais) ir kokiu nors būdu bandė daryti įtaką, kad jam būtų palankiau taikomos Pirkimo procedūros;
    6. Dalyvis publikavo savo Architektūrinį pasiūlymą spaudoje, knygose, internete ar kitoje medijoje, kol Viešojo pirkimo komisija nesusipažino su „Voke 2“ Tiekėjų pateikta informacija;
    7. dėl Dalyvio Perkančioji organizacija turi įtikinamų duomenų apie neleistino susitarimo ar korupcijos atvejus;
    8. Dalyvio pasiūlyme buvo pasiūlyta neįprastai maža kaina arba neįprastai mažos sąnaudos ir Dalyvis, Pirkėjo prašymu, iki nurodyto termino nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos arba sąnaudų;
    9. Dalyvis neištaisė aritmetinių klaidų;
    10. Dalyvio pateikto dokumento vertimas neatitinka pateikto originalo turinio;
    11. Dalyvis pateikė melagingą informaciją apie nustatytų reikalavimų atitikimą, įskaitant informaciją, nurodytą Tiekėjo pateiktoje EBVPD, kurią Pirkėjas gali įrodyti bet kokiomis teisėtomis priemonėmis. Taip pat Pirkėjas, vadovaudamasis VPĮ 52 straipsnio nuostatomis, paskelbia informaciją apie tokį Dalyvį CVP IS;
    12. Dalyvis per Pirkėjo nustatytą terminą, nepatikslino, nepapildė ar nepaaiškino Pasiūlymo;
    13. VPĮ 37 str. 9 d. nustatytais atvejais laikoma, kad Prekės ar Paslaugos kelia grėsmę nacionaliniam saugumui ir (ar) VPĮ 47 str. 9 d. nustatytais atvejais laikoma, kad Tiekėjas turi interesų, galinčių kelti grėsmę nacionaliniam saugumui (jei šių duomenų tikrinimas numatytas SPS);
    14. Dalyvis per Pirkėjo nustatytą terminą nepatikslino pateiktų netikslių ar neišsamių duomenų apie savo Pašalinimo pagrindų nebuvimą ir / ar atitikimą Kvalifikacijos reikalavimams;
    15. Pasiūlymą pateikęs Dalyvis ir (ar) jo Subtiekėjai, Ūkio subjektai, Tretieji asmenys nėra registruoti (jeigu Dalyvis ar jo Subtiekėjas, Ūkio subjektas, Trečiasis asmuo yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus (jeigu SPS 1 dalyje numatyta, kad Pirkimo metu bus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka);
    16. jei Pasiūlymą pateikęs Dalyvis ir (ar) jo Subtiekėjai, Ūkio subjektai, Tretieji asmenys yra registruoti šalyje, kurioje taikomos tarptautinės sankcijos, kaip apibrėžta Lietuvos Respublikos ekonominių ir kitų tarptautinių sankcijų įgyvendinimo įstatyme;
    17. VPĮ 45 straipsnio 21 nustatytais atvejais (jei šių duomenų tikrinimas numatytas SPS);
    18. Jei Dalyvis nepateikia „apsivalymą“ pagrindžiančių dokumentų kartu su teikiamais dokumentais pagal EBVPD, kai egzistuoja Tiekėjo pašalinimo pagrindai;
    19. kitais VPĮ ir šiuose Pirkimo dokumentuose nurodytais atvejais.
  1. Vertinami ir palyginami tik tie pasiūlymai, kurie atitinka Pirkimo dokumentuose nurodytus reikalavimus.
  2. Pasiūlymai bus vertinami vadovaujantis SPS 5 dalyje nurodytais kriterijais:

|  |  |
| --- | --- |
| Tuo atveju, kai ekonomiškai naudingiausias Projekto pasiūlymas išrenkamas pagal kainos ar sąnaudų ir kokybės santykį | a) Įvertinus Dalyvių pasiūlymus, Pirkėjas patvirtins Dalyvių pasiūlymų eilę kainų ar sąnaudų ir kokybės santykio (išreikšto balais) mažėjimo tvarka bei nustatys Laimėjusį Pasiūlymą. |
| b) Laimėjusiu Pasiūlymu (jei SPS 2 dalyje nurodyta, kad Pirkimo objektas skaidomas į dalis – kiekvienai Pirkimo objekto daliai atskirai) bus pripažintas pasiūlymas, atitinkantis visus Pirkimo dokumentuose nustatytus reikalavimus ir kuris bus ekonomiškai naudingiausias. Kai keli pasiūlymai bus įvertinti vienodais balais, sudarant Pasiūlymų eilę, pirmesniu į šią eilę įrašomas Dalyvis, anksčiausiai pateikęs pasiūlymą. |

* 1. Pirkėjas, nustatęs ekonomiškai naudingiausių Projektų pasiūlymų eilę ir priėmęs sprendimą dėl Laimėjusio Pasiūlymo ar priėmęs sprendimą dėl Pirkimo procedūrų nutraukimo, informuoja apie tai Dalyvius nedelsiant, tačiau bet kuriuo atveju ne vėliau kaip per 5 (penkias) darbo dienas nuo tokio sprendimo priėmimo dienos. Pirkėjas taip pat kiekvienam dalyviui pateikia jo projekto vertinimo recenziją.
  2. Pirkėjas gali nuspręsti nesudaryti Sutarties su ekonomiškai naudingiausią Projekto pasiūlymą pateikusiu Dalyviu, jeigu paaiškėja, kad Pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

1. **PRETENZIJŲ PATEIKIMO TVARKA IR TERMINAI**
   1. Tiekėjas, norėdamas iki Sutarties sudarymo ginčyti Pirkėjo sprendimus ar veiksmus, turi teisę pateikti Pirkėjui pretenziją:
   2. per 10 (dešimt) dienų (supaprastintų pirkimų atveju – per 5 (penkias) darbo dienas) nuo Pirkėjo pranešimo raštu apie jo priimtą sprendimą išsiuntimo Tiekėjams dienos, o jeigu šis pranešimas nebuvo siunčiamas elektroninėmis priemonėmis, – per 15 (penkiolika) dienų nuo pranešimo išsiuntimo tiekėjams dienos;
   3. per 10 (dešimt) dienų (supaprastintų pirkimų atveju – per 5 (penkias) darbo dienas) nuo paskelbimo apie Pirkėjo priimtą sprendimą dienos, jeigu VPĮ nėra reikalavimo raštu informuoti Tiekėjus apie Pirkėjo priimtus sprendimus.
   4. Siekiant užtikrinti vienodą Tiekėjo teikiamų prašymų aiškinimą, Tiekėjas, teikdamas Pirkėjui pretenziją, turi aiškiai raštu nurodyti, kad jo teikiamas prašymas turi būti laikomas pretenzija.
   5. Pirkėjas, gavęs Tiekėjo rašytinę pretenziją, negali sudaryti Pirkimo sutarties anksčiau kaip 10 (dešimt) dienų (supaprastintų pirkimų atveju – anksčiau negu po 5 (penkių) darbo dienų) nuo rašytinio pranešimo apie jos priimtą sprendimą išsiuntimo pretenziją pateikusiam Tiekėjui ir Dalyviams dienos.
   6. Pirkėjas išnagrinės pretenziją, priims motyvuotą sprendimą ir apie jį, taip pat apie anksčiau praneštų Pirkimo procedūros terminų pasikeitimą (jei tokių bus) raštu praneš pretenziją pateikusiam Tiekėjui, suinteresuotiems Dalyviams ne vėliau kaip per 6 (šešias) darbo dienas nuo pretenzijos gavimo dienos.
   7. Pakartotinės Tiekėjo pretenzijos dėl to paties Pirkėjo priimto sprendimo arba atlikto veiksmo nebus nagrinėjamos.
2. **SUTARTIES TERMINAI IR SĄLYGOS**
   1. Sutartis bus sudaroma su Laimėjusiu Dalyviu.
   2. Jei SPS 2 dalyje nurodyta, kad Pirkimo objektas skaidomas į dalis – kiekvienai Pirkimo objekto daliai bus sudaromos atskiros Sutartys, išskyrus atvejus, kai SPS 2 dalyje nurodyta kitaip.
   3. Pirkėjas, informuodamas Dalyvius apie Pasiūlymų eilę ir priėmęs sprendimą dėl Laimėjusio Pasiūlymo, taip pat Dalyvius informuos apie Sutarties sudarymo atidėjimo termino taikymą arba netaikymą. Sutarties sudarymo atidėjimo termino taikymo tvarka išdėstyta VPĮ 86 straipsnio 8 punkte.
   4. Sutartis turi atitikti Laimėjusio Dalyvio Galutinį pasiūlymą, Pirkimo dokumentus ir kitus reikalavimus, nustatytus Dalyviams.
   5. Laimėjęs Dalyvis, su kuriuo bus sudaryta Sutartis, neturės teisės perduoti savo įsipareigojimų pagal Sutartį trečiajam asmeniui, išskyrus, jei Sutartyje nurodyta kitaip.
   6. Sutartis arba bus sudaroma vadovaujantis Sutarties projekto (jei jis parengtas) nuostatomis.
   7. Tuo atveju, kai Pirkimo procedūrų metu Sutarties projektas nėra parengtas, Sutartis bus sudaroma vadovaujantis Pirkimo dokumentuose nustatytais reikalavimais.
   8. Apmokėjimo sąlygos ir tvarka apibrėžiamos Sutartyje. Tais atvejais, kai SPS 1 dalyje nurodoma, jog Pirkimo metu nėra parengtas Sutarties projektas, apmokėjimo sąlygos išdėstomos SPS ir (ar) SPS prieduose kartu su siūlomomis pasirašyti Sutarties sąlygomis.
3. **PAPILDOMOS INFORMACIJOS PATEIKIMAS**
   1. Informacija apie Pirkimo vykdymo būdą ir priemones, kuriomis vykdomas Pirkimas, pateikiama SPS 1 dalyje.
   2. Tiekėjo prašymo paaiškinti Dokumentus pateikimo tvarka, Pirkėjo atsakymo į Tiekėjo prašymą paaiškinti Pirkimo dokumentus tvarka ir Pirkėjo Dokumentų tikslinimo savo iniciatyva tvarka:

|  |  |
| --- | --- |
| * + 1. Tuo atveju, kai vykdomas skelbiamas supaprastintas pirkimas | * + 1. Tuo atveju, kai vykdomas skelbiamas tarptautinės vertės pirkimas |
| 1. Tiekėjas gali teikti prašymus paaiškinti projekto konkurso dokumentus ne vėliau kaip likus 8 dienoms iki projektų pateikimo termino pabaigos, vykdant supaprastintą projekto konkursą. Prašymas paaiškinti Dokumentus turi būti pateiktas CVP IS priemonėmis. 2. Pirkėjas į gautą prašymą atsako ne vėliau kaip per 5 darbo dienas nuo jo gavimo dienos.   Pirkėjas pasilieka teisę atsakyti ir į vėliau gautus rašytinius prašymus. Tokiu atveju atsakymas turi būti Tiekėjams išplatintas ne vėliau kaip likus 4 (keturioms) dienoms iki Pasiūlymų pateikimo termino pabaigos. | 1. Tiekėjas gali teikti prašymus paaiškinti projekto konkurso dokumentus ne vėliau kaip likus 23 dienoms iki projektų pateikimo termino pabaigos, vykdant tarptautinį projekto konkursą. Prašymas paaiškinti Dokumentus turi būti pateiktas CVP IS priemonėmis. 2. Pirkėjas į gautą prašymą atsako ne vėliau kaip per 5 darbo dienas nuo jo gavimo dienos.   Pirkėjas pasilieka teisę atsakyti ir į vėliau gautus rašytinius prašymus. Tokiu atveju atsakymas turi būti Tiekėjams išplatintas ne vėliau kaip likus 6 (šešioms) dienoms iki Pasiūlymų pateikimo termino pabaigos. |
| b) Bet kuris Pirkimo dokumentų paaiškinimas, atsakant į atitinkamą Tiekėjo prašymą, yra perduodamas visiems Tiekėjams, kurie yra prisiregistravę šiame Pirkime CVP IS, nenurodant minėtą prašymą atsiuntusio Tiekėjo ir skelbiamas CVP IS kartu su kitais Pirkimo dokumentais. Tuo atveju, kai tikslinama Pirkimo skelbime paskelbta informacija, atitinkamai skelbiamas klaidų ištaisymo skelbimas; | b) Bet kuris Pirkimo dokumentų paaiškinimas, atsakant į atitinkamą Tiekėjo prašymą, yra perduodamas visiems Tiekėjams, kurie yra prisiregistravę šiame Pirkime CVP IS, nenurodant minėtą prašymą atsiuntusio Tiekėjo ir skelbiamas CVP IS kartu su kitais Pirkimo dokumentais. Tuo atveju, kai tikslinama Pirkimo skelbime paskelbta informacija, atitinkamai skelbiamas klaidų ištaisymo skelbimas; |
| 1. Pirkėjas turi teisę peržiūrėti (patikslinti) Pirkimo dokumentus savo iniciatyva iki Pasiūlymų pateikimo dienos. Bet kurie tokie patikslinimai siunčiami visiems Tiekėjams, kurie yra prisiregistravę šiame Pirkime CVP IS, ne vėliau kaip likus 4 (keturioms) dienoms iki Pasiūlymų pateikimo dienos (išskyrus, kai Pirkimo dokumentai tikslinami dėl Pasiūlymų pateikimo termino nukėlimo).   Jei patikslinimai išsiunčiami vėliau, nei aukščiau nurodytas terminas, Pasiūlymų pateikimo terminas pratęsiamas taip, kad atitinkami patikslinimai būtų išsiunčiami ne vėliau kaip likus 4 (keturioms) dienoms iki Pasiūlymų pateikimo termino pabaigos.  Atlikti Dokumentų patikslinimai skelbiami CVP IS kartu su kitais Pirkimo dokumentais ir siunčiami visiems Tiekėjams, kurie yra prisiregistravę šiame Pirkime CVP IS.  Tuo atveju, kai tikslinama Pirkimo skelbime paskelbta informacija, atitinkamai skelbiamas klaidų ištaisymo skelbimas. | c) Pirkėjas turi teisę peržiūrėti (patikslinti) Pirkimo dokumentus savo iniciatyva iki Pasiūlymų pateikimo dienos. Bet kurie tokie patikslinimai siunčiami visiems Tiekėjams, kurie yra prisiregistravę šiame Pirkime CVP IS, ne vėliau kaip likus 6 (šešioms) dienoms iki Pasiūlymų pateikimo dienos (išskyrus, kai Pirkimo dokumentai tikslinami dėl Pasiūlymų pateikimo termino nukėlimo).  Jei patikslinimai išsiunčiami vėliau, nei aukščiau nurodytas terminas, Pasiūlymų pateikimo terminas pratęsiamas taip, kad atitinkami patikslinimai būtų išsiunčiami ne vėliau kaip likus 6 (šešioms) dienoms iki Pasiūlymų pateikimo termino pabaigos.  Atlikti Dokumentų patikslinimai skelbiami CVP IS kartu su kitais Pirkimo dokumentais ir siunčiami visiems Tiekėjams, kurie yra prisiregistravę šiame Pirkime CVP IS.  Tuo atveju, kai tikslinama Pirkimo skelbime paskelbta informacija, atitinkamai skelbiamas klaidų ištaisymo skelbimas. |

* 1. Vykdant Pirkimo procedūras skubos atveju, terminai nustatomi vadovaujantis VPĮ nuostatomis, o jei atitinkami terminai VPĮ nenustatyti – atsižvelgiant į protingumo principą.