Specialiųjų pirkimo sąlygų 11 priedas

**GRAFINĖS IR TEKSTINĖS MEDŽIAGOS PATEIKIMAS**

# AIŠKINAMASIS RAŠTAS

Aiškinamasis raštas skirtas projekto koncepcijai atskleisti, pasirinktiems sprendiniams paaiškinti. Aiškinamajame rašte atskleidžiama, kaip architektūrinis projektas atliepia kiekvieną vertinimo kriterijų: (Žr. Specialiųjų pirkimo sąlygų (toliau – SPS) 7 priedą „Ekonominio naudingumo vertinimo metodika “)

Rekomenduojama aiškinamojo rašto sudėtis

* Urbanistinė idėja
* Architektūrinė idėja
* Funkcionalumo sprendiniai
* Viešosios erdvės ir mažoji architektūra
* Srautų valdymo sprendiniai
* Tvarumo ir saugumo sprendiniai
* Esminiai konstrukciniai sprendimai
* Bendrieji rodikliai

Aiškinamasis raštas turi būti pateiktas skaitmeniniu formatu A4 dydžiu CVP IS pasiūlymo voke „Vokas 1“ Bylos pavadinimas: „**Aiškinamasis raštas****\_*devizo pavadinimas“***. Pateikiamas lietuvių ir anglų kalbomis. Aiškinamajame rašte pateikiama tekstinė ir vaizdinė informacija. Jo apimtis neturėtų viršyti 20 puslapių (vienai kalbai). Dalyviai gali rinktis arba pateikti du aiškinamuosius raštus skirtingomis kalbomis arba vieną kombinuotą aiškinamąjį raštą (tuo atveju, dokumento apimtis neturėtų viršyti 40 puslapių) Pateikiamas PDF, DOC ar kitu lygiaverčiu formatu.

Paskutiniame aiškinamojo rašto lape papildomai pateikiami apibendrinti apskaičiuoti pastatų plotai ir erdvių programa pagal pateiktą formas. SPS 11.1 priedas Plotų lentelė”.

**Plotų lentelės**

|  |  |  |  |  |  |
| --- | --- | --- | --- | --- | --- |
| **Objektas** | **Bendras antžeminis plotas**  **(kv. m)** | **Bendras požeminis plotas**  **(kv. m)** | **Užstatymo plotas**  **UT**  **(kv. m)** | **Bendras parkavimo vietų skaičius** **(vnt.)** | **Požeminių parkavimo vietų skaičius**  **(vnt.)** |
| Vilniaus kongresų centras |  |  |  |  |  |

|  |  |  |  |  |  |
| --- | --- | --- | --- | --- | --- |
| **Objektas** | **Antžeminis plotas\***  **(kv. m)** | **Požeminis plotas\***  **(kv. m)** | **Užstatymo plotas**  **UT**  **(kv. m)** | **Bendras parkavimo vietų skaičius** **(vnt.)** | **Požeminių parkavimo vietų skaičius**  **(vnt.)** |
| Viešbutis |  |  |  |  |  |

\*visų aukštų išorinių perimetrų plotų suma (*angl. GFA*)

**Programos lentelė**

Siūlomų sprendinių programos lentelę parengti ir pateikti aiškinamajame rašte pagal KU lentelę *2.14.1.2 Programa.*

# TRUMPAS PROJEKTO APRAŠYMAS

Prašome pateikti trumpus (apie 300 žodžių) projekto aprašymus lietuvių ir anglų kalba. Aprašymas bus naudojamas viešinant konkurso dalyvių darbus.

Pateikiamas skaitmeniniu formatu CVP IS priemonėmis pasiūlymo voke „Vokas 1“ (**Aiškinamasis raštas\_*devizo pavadinimas***) redaguojamu DOC ar kitu lygiaverčiu formatu.

# PRIVALOMOS VIZUALIZACIJOS

Pateikiama skaitmeniniu formatu CVP IS priemonėmis pasiūlymo voke „Vokas 1“ (**Iliustracijos\_*devizo pavadinimas***) JPG ar kitu lygiaverčiu formatu (raiška ne mažiau kaip 300 dpi).

**Vizualizacijų reikalavimai:**

* Pavaizduokite, kaip kompleksas atrodo aplinkiniame kraštovaizdyje ir kontekste, žvelgiant į jį nuo kito upės kranto viršutinės terasos;
* Pavaizduokite, kaip kompleksas atrodo aplinkiniame kraštovaizdyje ir kontekste, žvelgiant į jį pietų kryptimi nuo Goštauto gatvės (link LR Seimo rūmų);
* Pasirinkti kampus, kurie atskleidžia PV ir ŠV fasadus, parodo pagrindinius įėjimus, charakteringas apžvelgiamas architektūros perspektyvas, kuriamas viešąsias erdves;

# SPRENDINIŲ DETALUMO LYGIAI

Atkreipkite dėmesį, kad yra trys skirtingi konkurso objektų projektavimo detalumo lygiai. Šių detalumo lygių aprašymus žiūrėti KU *2.2 Detalumo lygiai*.

# PLANŠETĖS

Planšetės skirtos projekto koncepcijai atskleisti, pasirinktiems sprendiniams paaiškinti.

Pateikiami skaitmeniniu formatu CVP IS priemonėmis pasiūlymo voke „Vokas 1“ ir fiziniu formatu pagal specialiųjų pirkimo sąlygų 4.11 punktą.

Planšečių reikalavimai:

* skaičius – **8 vnt**. arba **10 vnt**. (planšečių skaičių galima pasirinkti: 8 arba 10 vnt. Pasirinkus 10 vnt., papildomos planšetės (***1 pav.*** pažymėtos Nr. 5, 6) skirtos architektūrinei kokybei ir vidaus erdvių planavimui pristatyti);
* formatas – **A1** (594–841 mm).
* planšetės komponuojamos ir eksponuojamos **vertikaliai;**
* turi būti nurodyta planšečių **išdėstymo tvarka** (numeracija).

A white square box with black text

AI-generated content may be incorrect.

**1 pav.** Planšečių pateikimo struktūra

Pageidautina, kad pateiktose planšetėse devizas būtų parašytas 1 cm dydžio šriftu dešiniajame viršutiniame kampe, atitraukiant nuo kraštų po 2 cm.

**Fizines planšetės** pateikiamos A1 (594–841 mm) formatu ant kieto pagrindo (apie 2,5 mm). Pateikiamos fiziniu būdu pagal specialiųjų pirkimo sąlygų 4.11 punktą.

Skaitmeninio **formato** planšetės **pateikiamos** PDF arba JPG ar kitu lygiaverčiu formatu (raiška ne mažiau kaip 300 dpi), vieno failo dydis – iki 10 MB. Pateikiamos  per CVP IS sistemą voke Vokas 1,  pasiūlymo lange ,Vokas 1 (aplanke pavadinimu: **Planšetės\_*devizo pavadinimas***).

Planšečių tekstas kiekvienoje planšetėje pateikiamas lietuvių ir anglų kalba.

**Planšečių brėžiniai, schemos ir kita vizualinė medžiaga, autorių nuomone, geriausiai atskleidžianti projekto sprendinius, pateikiama laisvai pasirenkamu, tačiau įskaitomu ir suvokiamu masteliu.**

Brėžinių pateikimo rekomendacijos:

* sklypo plano brėžiniai gali būti pateikiami M 1:1000; 1:1500; 1:2000;
* brėžiniai (planai, pjūviai, fasadai) gali būti pateikiami M 1:200; M 1:250; 1:300; 1:400;
* brėžiniai (planai, pjūviai, fasadai) pateikiami pasirinktu vienodu masteliu.
  1. **Urbanistinis integralumas (1 planšetė)**

Parodykite, kaip kompleksas įsilieja į platesnį miesto urbanistinį audinį, tampa integralia Naujamiesčio ir Neries pakrantės dalimi. Šioje planšetėje paaiškinami pastato prieigų sprendiniai, ryšiai su aplinka, judėjimas sklype, pastato pasiekiamumas automobiliais, viešuoju transportu, mikromobilumo priemonėmis, pėstiesiems ir fizinę negalią turintiems žmonėms.

Planšetėse pateikiama ši informacija:

* konkurso teritorijos generalinis planas (bendra teritorijos sutvarkymo urbanistinė-architektūrinė koncepcija);
* vizualinė medžiaga, atskleidžianti teritorijos ir pastatų naudotojų, transporto judėjimo ir pastatų aptarnavimo srautus, skirtingus patekimus į pastatus, vidaus ir lauko erdvių ryšį ir pan.;
* srautų ir viešųjų erdvių naudojimo scenarijus (renginių ir ne renginių metu) pristatanti medžiaga (schemos);
* trimatė vizualinė medžiaga, perteikianti, kaip darniai kompleksas įsilieja į urbanistinį kontekstą;
* trumpi bendros urbanistinės-architektūrinės idėjos aprašymai (iki 150 žodžių).
  1. **Architektūrinė kokybė (2–4 planšetės)**

Apibūdinkite komplekso architektoniką: formą, dydį, tūrį, medžiagų ypatumus, santykį su kontekstu ir kraštovaizdžiu. Paaiškinkite architektūrinę projekto koncepciją, sykiu pabrėždami architektūrinių sprendinių šiuolaikiškumą, kuriamą santykį su Naujamiesčio kontekstu. Įtraukite į šias planšetes du-tris pagrindinius savo projekto fasadus (atpažįstamu ir įskaitomu masteliu). Pristatykite kitų konkurso teritorijos erdvių sprendinius (skirtingu detalumo lygiu, žr. KU *2.2 Detalumo lygiai*). Planšetėse taip pat prašome pateikti apie 150 žodžių architektūrinio projekto koncepcijos aprašymus (santraukas).

Atskleiskite projekto vidaus erdvių koncepciją. Planšetėse svarbu paaiškinti, kaip skirtingos komplekso erdvės jungiasi tarpusavyje, kokios planuojamos skirtingų komplekso naudotojų patirtys judant komplekso erdvėmis. Pateikite įvairių salių, vestibiulių, darbo erdvių iliustracijas. Pateikite komplekso charakteringus pjūvius, kurie eitų per pagrindines sales ir vestibiulius, technines erdves (atpažįstamu ir įskaitomu masteliu). Atskleiskite erdvių lanstumo (jų skaidymo ir/ar sujungimo) koncepcijas bei pastato veikimo kelių renginių vienu metu atveju. Planšetėje taip pat pateikti apie 150 žodžių vidaus erdvių koncepcijos aprašymus (santraukas).

Paaiškinkite siūlomą A. Goštauto g. atkarpos tarp A. Tumėno g. ir Alberto tilto projekto sprendinių zonos humanizavimo koncepciją ir Neries krantinės atkarpos viešosios erdvės papildymo koncepciją. Pristatykite kaip pasiūlymas kuria tampresnius upės ir VKC viešosios erdvės ryšius išnaudojant jau sukurtą krantinės infrastruktūrą. Paaiškinkite gatvės ir krantinės medžiagiškumo sprendinius, judėjimo schemą, želdinimo strategiją. Atskleiskite kaip erdvė veiks kasdien ir didelių renginių metu kai eismas A. Goštauto gatve bus ribojamas.

Planšetėse pateikiama ši informacija:

* vizualinė medžiaga, paaiškinanti architektūrinę VKC idėją: architektūrinės komplekso tipologijos atitikimą, formą, dydį, tūrius, medžiagiškumą;
* bent trys pagrindiniai VKC fasadai;
* charakteringi pjūviai per pagrindines sales ir vestibiulius, technines erdves, atskleidžiant pastato vertikalių ryšių veikimo principą;
* vizualinė medžiaga, perteikianti kuriamų erdvių įvairiapusiškumą, jų charakterį bei jų naudojimo pobūdį: kongresų, susitikimų, parodų, maitinimo, darbo bei kitų paslaugų erdves ir pan. Pateikite per šias erdves einančius charakteringus pjūvius įskaitomu masteliu;
* perspektyviniai komplekso vaizdai žvelgiant nuo privalomų panoramų KU sąlygų5 priedas „Architektūrinės idėjos\_integravimas\_į\_foto\_panoramas:.
* glausti architektūrinės idėjos aprašymai (iki 150 žodžių);
* Viešbučio tūrio pasiūlymas (angl. Building envelope) ir pirmo aukšto funkcinė ir srautų schema;
* VKC viešosios erdvės ir A. Goštauto gatvės humanizavimo bei krantinės praturtinimo sprendiniai: ryšiai su aplinkinėmis viešosiomis erdvėmis, dangų, mažosios architektūros sprendimai, želdinimo ir teritorijos apšvietimo koncepcijos ir pan. Medžiaga, paaiškinanti pakrantės sutvarkymo idėją: erdvės planas, charakteringi pjūviai, medžiagiškumas, mažosios architektūros elementai, suvedimas su Alberto tilto sprendiniais;
* A. Goštauto gatvės atkarpos įveiklinimo schema kasdien ir didelių renginių metu (kai bus ribojamas eismas)
* Kitų konkurso teritorijos erdvių sutvarkymo idėjos vizualinė medžiaga ir aprašymas;
  1. **Vidaus erdvių planavimas (5–7 planšetės)**

Parodykite, kaip kongresų centras bus naudojamas; kodėl jūsų siūlomas funkcinis šio pastato projektas yra tinkamas. Pristatykite tiek viešąsias, pusiau viešąsias, tiek griežtos patekimo kontrolės patalpas. Šios planšetės turi parodyti, kaip projektas tenkina patalpų eksploatavimo ir prieinamumo reikalavimus, erdvių jungimo ir dalinimo poreikius. Planšetėse pateikite visus pastato aukštų planus (atpažįstamu ir įskaitomu masteliu). Planšetėse taip pat prašome pateikti pagrindinių pastato patalpų paaiškinimą (pažymėti ant plano arba atskiroje lentelėje).

Planšetėse pateikiama ši informacija:

1. visų aukštų planai įskaitomu masteliu su reikalaujamų patalpų / zonų paaiškinimais, plotu ir talpumu (kur aktualu);
2. glaustas vidaus erdvių planavimo idėjos aprašymas (iki 100 žodžių);
3. vizualinė medžiaga, perteikianti skirtingų naudotojų judėjimo tarp komplekso vidaus erdvių srautus; pastato srautų schemas, atskleidžiančias, kaip savarankiškai ir efektyviai juda lankytojų, organizatorių ir aptarnavimo srautai;
4. Erdvių lankstumo ir pastato naudojimo scenarijų idėją atskleidžiančios schemos;
5. eksploatavimo, logistikos koncepcijos ir įgyvendinimo aprašymai (iki 200 žodžių)
   1. **Tvarumas ir kita informacija (8 planšetė)**

Planšetėse paaiškinami kiti kongresų pastatų tipologijai svarbūs pasiūlymo aspektai ir pristatoma, kokie tvaraus vystymo aspektai pritaikyti projekte.

Planšetėse pateikiama ši informacija:

* vizualinė informacija, atskleidžianti dar neaptartus kongresų pastatų tipologijai svarbius pasiūlymo aspektus;
* vizualinė informacija, atskleidžianti projekto tvarumo aspektus;
* vizualinė informacija, perteikianti siūlomus tvaraus energijos suvartojimo ir pastato eksploatavimo sprendinius;
* vizualinė informacija, pateikianti siūlomus tvarius aplinkos tvarkymo sprendinius;
* glaustas šių sprendimų aprašymas (iki 200 žodžių).

# FIZINIS MAKETAS

Pateikiamas fiziniu būdu voke pagal specialiųjų pirkimo sąlygų 4.11 punkto reikalavimus

Pageidautina, kad maketas būtų pagamintas iš baltos medžiagos, mastelis M 1:500. Konkurso organizatorius pagamins platesnį baltą teritorijos maketą, kuriame bus palikta anga konkurso dalyvio maketui įstatyti.

Papildoma medžiaga fizinio maketo pateikimui pateikiama prieduose:

1. **VKC Maketo 2D pagrindas** - viso maketo pagrindas ir įdedama projekto vieta  DWG (laisvumas tarp detalių 1mm) vidiniai kampai R1,5mm
2. **VKC Maketo 2D įdėtinė dalis** – įdedama projekto vieta DWG, aukščiai nuo 0,000 milimetrais
3. **VKC Maketo 3D įdėtinė dalis** – įdedama projekto vieta 3D formatu 3DM, OBJ, SKP, tinkamas 3D spaudai, 2D frezavimui.

# BENDRI REIKALAVIMAI

**Konkurso dalyvis privalo išlaikyti anonimiškumą.**

Pasiūlymai turi būti parengti ir pateikti užtikrinant jų anonimiškumą, todėl **draudžiama fizinėje ir skaitmeninėje medžiagoje ir ant jose pateikiamų pasiūlymo dokumentų pateikti bet kokią informaciją, kurios pagrindu būtų galima identifikuoti Tiekėją.**

Ant fizinio voko negali būti jokios kitos informacijos (Tiekėjo adreso, telefono, fakso numerio, elektroninio pašto adreso, logotipo), leidžiančios identifikuoti Pirkimo dalyvį, išskyrus pašto žymas. Ant fizinės formos pakuotės (užklijuotame taip, kad jo nepažeidus nebūtų galima atidaryti) turi būti užrašytas tik projekto pavadinimas ir devizas.

Iš skaitmeninėje rinkmenoje pateikiamos medžiagos turi būti pašalinta bet kokia apie autorystę liudijanti informacija – be vizualiai tekste ir grafikoje matomų nuorodų į autorystę, tokią informaciją reikia pašalinti  ir iš skaitmeninės bylos savybių informacijos: .pdf bylos atveju reikia patikrinti, kad *„File>Properties>Description>„Author“* laukelis būtų tuščias arba be jokios informacijos apie autorių; .doc, .docx atveju reikia patikrinti, kad *„File>Info>„Author“* ir *„Last Modified By“* laukai būtų be jokios informacijos apie autorių.

Panaikinti metaduomenis iš pateikiamų dokumentų galima programomis, naudojamomis dokumentams sukurti bei kitais būdais, taip pat naudojantis nemokamomis internetinėmis paslaugomis.

**Tekstinė informacija architektūriniame pasiūlyme turi būti pateikta lietuvių ir anglų kalba.**

Savitikros lentelė architektūrinio pasiūlymo pateikimui:

|  |  |  |
| --- | --- | --- |
|  | **Pateikiama CVP IS priemonėmis skaitmeniniu būdų “Vokas 1”** | **Pateikiamos fizinėmis priemonėmis (vokas/pakuotė)** |
| **Aiškinamasis raštas** | TAIP | TAIP |
| **Trumpas projekto aprašymas** | TAIP | NE |
| **Privalomos vizualizacijos/privalomi rakursai** | TAIP | NE |
| **Planšetės** | TAIP | TAIP |
| **Maketas** | NE | TAIP |
| **VKC salių plotų savitikros lentelė** | TAIP | NE |