# Pirkimo sąlygų 9 priedas

**PROJEKTAVIMO RANGOS IR ATLYGINTINŲ PASLAUGŲ SUTARTIS**

202\_ m. \_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_

Vilnius

**Vilniaus miesto savivaldybės administracija**, juridinio asmens kodas 188710061, atstovaujama *[atstovaujančio asmens pareigos, vardas, pavardė]*, veikiančio (-ios) pagal *[veikimo pagrindas (įstatai, įsakymas, įgaliojimas, kt.)]*, toliau vadinama **Užsakovu**,

**UAB „Vilniaus vystymo kompanija“**, juridinio asmens kodas 120750163, veikianti 2024 m. sausio 16 d. sutarties Nr. A62-29/24 su Užsakovu pagrindu ir atstovaujama *[atstovaujančio asmens pareigos, vardas, pavardė]*, veikiančio (-ios) pagal *[veikimo pagrindas (įstatai, įsakymas, įgaliojimas, kt.)]*, toliau vadinama **Projekto valdytoju**, ir

*[projektuotojo pavadinimas]*, juridinio asmens kodas *[juridinio asmens kodas]*, atstovaujama *[atstovaujančio asmens pareigos, vardas, pavardė]*, veikiančio (-ios) pagal *[veikimo pagrindas (įstatai, įsakymas, įgaliojimas, kt.)]*, toliau vadinama **Projektuotoju**,

Užsakovas, Projekto valdytojas ir Projektuotojas toliau kartu vadinami Šalimis, o kiekvienas atskirai – Šalimi, sudarė šią projektavimo paslaugų sutartį, toliau vadinamą **Sutartimi**, susitardami dėl šių sąlygų:

1. **SUTARTIES OBJEKTAS IR KAINA**
   1. Sutarties objektas: ***Administracinės paskirties „Vilniaus kongresų centro“ pastato su prieigomis A. Goštauto gatvėje Vilniuje*** ***statybos, Neries krantinės ties Vilniaus kongresų centru pertvarkymo ir sklypo sutvarkymo*** projektinių pasiūlymų parengimas (toliau – **PP**), statybą leidžiančio dokumento gavimas, statinio informacinio modelio (BIM) sukūrimas, techninio darbo projekto (toliau – **TDP**) (toliau kartu – **Projektas**) parengimas (toliau kartu – **Projekto parengimo paslaugos**) ir statinio techninio darbo projekto vykdymo priežiūra (toliau – **Projekto vykdymo priežiūros paslaugos**). Projekto parengimo paslaugos ir Projekto vykdymo priežiūros paslaugos kartu toliau Sutartyje vadinamos **Paslaugomis**.
   2. Sutartyje ir galimiems Sutarties pakeitimo atvejams yra pasirinktas šis kainodaros būdas: **fiksuotos kainos**.
   3. Sutarties kaina yra *[nurodyti skaitine išraiška]* EUR su PVM (*[nurodyti žodine išraiška]*), kurią sudaro:
      1. PP parengimo paslaugų kaina, kurią sudaro šios dalys (už pasiektas PP parengimo paslaugų gaires):
         1. tyrimų atlikimas, techninių prisijungimo sąlygų ir specialiųjų architektūros reikalavimų gavimas: *[nurodyti skaitine išraiška]* EUR *([nurodyti žodine išraiška])* be PVM;
         2. PP viešinimas: *[nurodyti skaitine išraiška]* EUR *([nurodyti žodine išraiška])* be PVM;
         3. PP derinimas ir Užsakovo tvirtinimas: *[nurodyti skaitine išraiška]* EUR *([nurodyti žodine išraiška])* be PVM;
         4. statybą leidžiančio dokumento (-ų) gavimas: *[nurodyti skaitine išraiška]* EUR *([nurodyti žodine išraiška])* be PVM;
      2. TDP parengimo paslaugų kaina, kurią sudaro šios dalys (už pasiektas TDP parengimo paslaugų gaires):
         1. TDP parengimas *[nurodyti skaitine išraiška]* EUR *([nurodyti žodine išraiška])* be PVM;
         2. teigiamos bendrosios, specialiosios (pagal poreikį) ekspertizės išvados gavimas: *[nurodyti skaitine išraiška]* EUR *([nurodyti žodine išraiška]**)* be PVM;
      3. Projekto vykdymo priežiūros paslaugų kaina: *[nurodyti skaitine išraiška]* EUR (*[nurodyti žodine išraiška])* be PVM;
      4. PVM: *[nurodyti skaitine išraiška]* EUR (*[nurodyti žodine išraiška]*).
   4. Detalios PP parengimo paslaugų apimtys, aprašymas ir reikalavimai nurodyti PP techninėje užduotyje (toliau – **PP** **techninė užduotis**) ir kituose Techninę užduotį sudarančiuose dokumentuose (Sutarties 1 priede). Detalios TDP parengimo paslaugų apimtys ir reikalavimai bus nustatyti TDP techninėje užduotyje (toliau – **TDP techninė užduotis**), kuri bus parengta ir patvirtinta iki statybą leidžiančio dokumento gavimo. Toliau kartu sutarties tekste PP techninė užduotis ir TDP techninė užduotis vadinamos Technine užduotimi.
   5. **Pradinės Sutarties vertė** yra *[nurodyti skaitine išraiška]* EUR (*[nurodyti žodine išraiška]*) be PVM.
   6. Sutarties kaina apima visas tiesiogines ir netiesiogines išlaidas, susijusias su Paslaugų teikimu. Sutarties kaina gali kisti dėl Paslaugų, nesusijusių su projektavimo ranga, apimties (atsisakoma dalies Paslaugų Sutarties 10 skyriaus pagrindu) ir (ar) jei Paslaugos, jų apimtis ir kokybė neatitinka šioje Sutartyje, jos prieduose ar teisės aktuose nustatytų reikalavimų, nukrypta nuo Techninės užduoties.
   7. Sutarties kaina (atitinkama dalimi ir Projekto parengimo paslaugų ir (ar) Projekto vykdymo priežiūros paslaugų kaina) dėl Sutarties galiojimo metu pasikeitusių mokesčių tarifų perskaičiuojama tokia tvarka:
      1. mokesčio tarifas, kuriam pasikeitus perskaičiuojama Sutarties kaina: PVM. Dėl kitų mokesčių pasikeitimo Sutarties kaina nebus perskaičiuojama;
      2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas PVM tarifas;
      3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;
      4. Sutarties kainos pakeitimas dėl pasikeitusio mokesčio tarifo įforminamas papildomu Šalių susitarimu;
      5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas PVM tarifas, nurodytos tarifo įsigaliojimo dienos.
   8. Sutarties kaina (atitinkama dalimi ir Projekto parengimo paslaugų ir (ar) Projekto vykdymo priežiūros paslaugų kaina) Sutarties galiojimo laikotarpiu gali būti perskaičiuojama tokiomis sąlygomis:

1.8.1. bet kuri Šalis Sutarties galiojimo metu turi teisę inicijuoti Sutartyje numatytų Projekto parengimo paslaugų ir (ar) Projekto vykdymo priežiūros paslaugų kainos perskaičiavimą (keitimą) ne anksčiau kaip po 6 (šešių) mėnesių nuo Projekto parengimo paslaugų teikimo pradžios (Sutarties įsigaliojimo) dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Paslaugų kainų indeksų (PKI) ir kainų pokyčių grupėje „Architektūros veikla“ (M7111) kainų pokytis (k), apskaičiuotas kaip nustatyta 1.8.2-1.8.3 punktuose, viršija 2 (du) procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo;

1.8.2. nauja Projekto parengimo paslaugų kaina apskaičiuojama pagal formulę:

a1 = X + (a + (k / 100 x a), kur

X – Projekto parengimo paslaugų kainos dalis (Eur be PVM) už Projekto parengimo paslaugas (jų dalį), kurios iki atitinkamo kreipimosi dėl kainos perskaičiavimo išsiuntimo kitai Šaliai yra suteiktos (dėl jų Sutartyje nustatyta tvarka pasirašyta (-os) suteiktų Paslaugų pažyma (-os) ir suteiktų Paslaugų aktas (-ai));

a – Projekto parengimo paslaugų kaina (Eur be PVM)) (jei ji jau buvo perskaičiuota, tai po paskutinio perskaičiavimo), atėmus Projekto parengimo paslaugų kainos dalį (Eur be PVM) už Projekto parengimo paslaugas (jų dalį), kurios: (i) iki atitinkamo kreipimosi dėl kainos perskaičiavimo išsiuntimo kitai Šaliai buvo suteiktos ir dėl jų Sutartyje nustatyta tvarka pasirašyta (-os) suteiktų Paslaugų pažyma (-os) bei suteiktų Paslaugų aktas (-ai)), (ii) taip pat kurios pagal Sutarties ir (ar) jos prieduose nustatytus terminus turėjo būti, bet nebuvo dėl Projektuotojo kaltės suteiktos iki minėto kreipimosi išsiuntimo;

a1 – perskaičiuota (pakeista) Projekto parengimo paslaugų kaina (Eur be PVM)

k – pagal Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų indeksą apskaičiuotas (Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl Projekto parengimo paslaugų kainos perskaičiavimo išsiuntimo kitai Šaliai datą naujausias paskelbtas Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų indeksas;

Indpradžia – laikotarpio pradžios datos (ketvirčio) Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų indeksas. Pirmojo perskaičiavimo atveju laikotarpio pradžia (ketvirtis) yra Projekto parengimo paslaugų teikimo (Sutarties įsigaliojimo) pradžios ketvirtis. Antrojo ir vėlesnių perskaičiavimų atveju laikotarpio pradžia (ketvirtis) yra paskutinio perskaičiavimo metu naudotos paskelbto atitinkamo indekso reikšmės ketvirtis;

1.8.3. nauja Projekto vykdymo priežiūros paslaugų kaina apskaičiuojama pagal formulę:

b1 = y + (b + (k / 100 x b), kur

y – Projekto vykdymo priežiūros paslaugų kainos dalis (Eur be PVM) už Projekto vykdymo priežiūros paslaugas (jų dalį), kurios iki atitinkamo kreipimosi dėl kainos perskaičiavimo išsiuntimo kitai Šaliai yra suteiktos (dėl jų Sutartyje nustatyta tvarka pasirašyta (-os) suteiktų Paslaugų pažyma (-os) ir suteiktų Paslaugų aktas (-ai));

b – Projekto vykdymo priežiūros paslaugų kaina (Eur be PVM) (jei ji jau buvo perskaičiuota, tai po paskutinio perskaičiavimo), atėmus Projekto vykdymo priežiūros paslaugų kainos dalį (Eur be PVM) už Projekto vykdymo priežiūros paslaugas (jų dalį), kurios: (i) iki atitinkamo kreipimosi dėl kainos perskaičiavimo išsiuntimo kitai Šaliai buvo suteiktos ir dėl jų Sutartyje nustatyta tvarka pasirašyta (-os) suteiktų Paslaugų pažyma (-os) bei suteiktų Paslaugų aktas (-ai)), (ii) taip pat kurios pagal Sutarties ir (ar) jos prieduose nustatytus terminus turėjo būti, bet nebuvo dėl Projektuotojo kaltės suteiktos iki minėto kreipimosi išsiuntimo;

b1 – perskaičiuota (pakeista) Projekto vykdymo priežiūros paslaugų kaina (Eur be PVM)

k – pagal Paslaugų kainų indeksų (PKI) ir kainų pokyčių grupėje *„Architektūros veikla“ (M7111) (M7112)* kainų indeksą apskaičiuotas (Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl Projekto vykdymo priežiūros paslaugų kainos perskaičiavimo išsiuntimo kitai Šaliai datą naujausias paskelbtas Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų indeksas;

Indpradžia – laikotarpio pradžios datos (ketvirčio) Paslaugų kainų indeksų (PKI) ir kainų pokyčių grupėje *„Architektūros veikla“ (M7111)* kainų indeksas. Pirmojo perskaičiavimo atveju laikotarpio pradžia (ketvirtis) yra Projekto parengimo paslaugų teikimo (Sutarties įsigaliojimo) pradžios ketvirtis. Antrojo ir vėlesnių perskaičiavimų atveju laikotarpio pradžia (ketvirtis) yra paskutinio perskaičiavimo metu naudotos paskelbto atitinkamo indekso reikšmės ketvirtis;

1.8.4. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinama iki dviejų skaitmenų po kablelio;

1.8.5. perskaičiuota Projekto parengimo paslaugų ir (ar) Projekto vykdymo priežiūros paslaugų kaina taikoma toms Paslaugoms (atitinkamai Projekto parengimo paslaugų ir (ar) Projekto vykdymo priežiūros paslaugų daliai), kurios nebuvo suteiktos ir dėl kurių iki kreipimosi dėl kainos perskaičiavimo išsiuntimo kitai Šaliai nebuvo Sutartyje nustatyta tvarka pasirašyta suteiktų Paslaugų pažyma ir suteiktų Paslaugų aktas.

* 1. Perskaičiuota Sutarties kaina įforminama Šalių įgaliotų atstovų pasirašomu susitarimu dėl Sutarties pakeitimo, kuris įsigalioja nuo pasirašymo dienos ir pradedamas taikyti Paslaugoms atsižvelgiant į Sutarties 1.8.5 punktą. Nei viena iš Šalių neturi teisės atsisakyti pasirašyti tokio susitarimo be pagristų̨ priežasčių̨. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Projekto parengimo paslaugų kainą ir (ar) Projekto vykdymo priežiūros paslaugų kainą, pradinės Sutarties vertę bei Sutarties kainą.
  2. Perskaičiavus Projekto parengimo paslaugų ir (ar) Projekto vykdymo priežiūros paslaugų kainą (Sutarties 1.8.2-1.8.3 punktai), Sutarties kaina nustatoma atsižvelgiant į Sutarties 1.3 punkte nurodytas jos sudedamąsias dalis (atsižvelgiant į indeksavimą).
  3. Sutarties dokumentai (pagal jų veikimo prioritetus):
     1. Techninė užduotis;
     2. šis Sutarties dokumentas;
     3. kiti Sutarties priedai, išskyrus viešojo Paslaugų pirkimo dokumentus ir jam pateiktą Projektuotojo pasiūlymą;
     4. viešojo Paslaugų pirkimo dokumentai ir Projektuotojo pasiūlymas.
  4. Jeigu Paslaugos vėluoja dėl priežasčių, dėl kurių Projektuotojas neįgyja teisės į Paslaugų teikimo terminų pratęsimą, uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.

1. **PASLAUGŲ TEIKIMO TERMINAI**
   1. Projekto parengimo paslaugų suteikimo bendras terminas – ***20* *(dvidešimt)*****mėn.** nuo Sutarties įsigaliojimo dienos, nustatant Projekto parengimo paslaugų terminus taip:
      1. PP parengimo paslaugos – ***10 (dešimt) mėn.*;**
      2. TDP parengimo paslaugos – ***20 (dvidešimt) mėn.***
   2. Į Projekto parengimo terminą nebus įskaičiuojamas laikotarpis, kurio metu buvo atliekama parengto Projekto ekspertizė. Projekto ekspertizės laikotarpis skaičiuojamas nuo Projekto perdavimo Užsakovui atlikti Projekto ekspertizę dienos ar nuo Projekto perdavimo ekspertizės rangovui iki informacijos apie Projekto ekspertizės rezultatus pateikimo Projektuotojui dienos.
   3. Projekto vykdymo priežiūros paslaugos teikiamos nuo statybos darbų vykdymo pradžios iki statinio statybos užbaigimo dokumento surašymo dienos.
   4. Projekto parengimo paslaugų atlikimo terminas vieną ar daugiau kartų gali būti **pratęstas iki** ***5 (penkių)*** **mėn.** laikotarpiui, termino nukėlimą fiksuojant rašytiniu Šalių susitarimu. Sutartyje numatytų terminų pratęsimas galimas siekiant racionaliai naudoti turimas lėšas tik dėl aplinkybių, kurios nepriklauso nuo Projektuotojo bei kurios pagal Sutarties 2.4 punktą nėra priskirtos Paslaugų teikimo termino sustabdymo pagrindams, arba dėl Sutarties pakeitimų, atliekamų vadovaujantis Sutarties 10 skyriaus nuostatomis. Projektuotojas apie aplinkybes, kurios lemia ar gali lemti poreikį pratęsti Sutartyje nustatytą Projekto parengimo paslaugų teikimo terminą, privalo raštu informuoti Užsakovą ne vėliau kaip per 5 (penkias) darbo dienas nuo šių aplinkybių atsiradimo. Prašyme turi būti detaliai nurodyta aplinkybių atsiradimo data bei pateikti įrodymai apie šių aplinkybių egzistavimą.
   5. Jeigu atsiranda aplinkybių, dėl kurių Sutartis negali būti vykdoma, Paslaugų arba jų dalies teikimas gali būti sustabdomas, įskaitant, bet neapsiribojant, šiais atvejais:
      1. Užsakovas neturi galimybės vykdyti savo finansinių įsipareigojimų pagal Sutartį;
      2. Užsakovas neturi galimybės Sutartyje numatytais terminais pateikti dokumentų ir informacijos, kurie yra būtini Paslaugų ar konkrečios jų dalies teikimui, Projektuotojas dėl šių priežasčių negali vykdyti visų ar dalies savo įsipareigojimų pagal Sutartį ir šios galimybės nebuvimas lemia įtaką Paslaugų ar jų dalies teikimo terminams arba kokybei;
      3. dėl bet kokio vėlavimo, kliūčių ar trukdymų, sukeltų arba priskiriamų Užsakovui arba tretiesiems asmenims, trečiųjų šalių neveikimo arba netinkamo veikimo;
      4. kitos aplinkybės, kurios nebuvo žinomos iki Sutarties pasirašymo ir su kuriomis susidurtų bet kuris projektuotojas. Aplinkybės, kurios yra priskiriamos Projektuotojo rizikai (pavyzdžiui, subtiekėjų neveikimas ar netinkamas veikimas), nėra laikomos aplinkybėmis, dėl kurių gali būti sustabdomi Paslaugų teikimo terminai.
   6. Jeigu Paslaugų ar jų dalies teikimo terminas stabdomas Užsakovo iniciatyva, tokiu atveju Užsakovas, raštu nurodęs atsiradusias aplinkybes pagal Sutarties 2.4 punktą ir įspėjęs Projektuotoją prieš 3 (tris) darbo dienas, sustabdo visų Paslaugų arba jų dalies vykdymą, nurodydamas (jeigu įmanoma) sustabdymo trukmę dienomis.
   7. Projektuotojas, neturėdamas galimybės teikti Paslaugų ar konkrečios jų dalies, ne vėliau kaip per 3 (tris) darbo dienas nuo šių aplinkybių atsiradimo raštu apie tai informuoja Užsakovą ir (ar) Projekto valdytoją, prašydamas stabdyti Paslaugų ar konkrečios jų dalies teikimą ir terminų skaičiavimą. Prašyme turi būti detaliai nurodyta aplinkybių, trukdančių teikti Paslaugas ar jų konkrečią dalį, atsiradimo data, pateikti įrodymai apie šių aplinkybių egzistavimą bei nurodyta šių aplinkybių tiesioginė įtaka Paslaugų ar konkrečios jų dalies, kurios suteikimui minėtos aplinkybės turi įtakos, suteikimo terminams. Užsakovas ir (ar) Projekto valdytojas per 15 (penkiolika) darbo dienų nuo Projektuotojo prašymo gavimo dienos informuoja apie priimtą sprendimą. Jei priimtas sprendimas – sustabdyti Paslaugų ar jų dalies teikimą, tokiu atveju Paslaugų teikimo termino sustabdymas skaičiuojamas nuo Projektuotojo pranešime nurodytų aplinkybių atsiradimo dienos.
   8. Paslaugos arba jų dalis (priklausomai, kas buvo sustabdyta), kurių teikimo terminai yra sustabdyti, neteikiamos iki Paslaugų ar jų dalies teikimo atnaujinimo. Paslaugų ar jų dalies teikimo terminas atnaujinamas išnykus aplinkybėms, dėl kurių jis buvo sustabdytas, Užsakovui ir (ar) Projekto valdytojui apie tai pranešus raštu. Atnaujinus Paslaugų teikimą, Paslaugos teikiamos per laikotarpį (laiką), kuris joms buvo likęs iki sustabdymo.
   9. Jeigu Paslaugų teikimo terminas sustabdomas 60 (šešiasdešimt) ir daugiau darbo dienų, Projektuotojas turi teisę į apmokėjimą už tinkamai suteiktas pagal Sutartį iki Paslaugų ar jų dalies teikimo sustabdymo dienos, priklausomai nuo konkretaus atvejo. Apmokėjimo dydį vienašališkai nustato Užsakovas, atsižvelgdamas į Projektuotojo paaiškinimus ir įrodymus, pagrindžiančius Paslaugų sutekimo lygį.
   10. Sustabdymo laikotarpiu Projektuotojas nevykdo Paslaugų ar jų dalies, tačiau, kiek tai pagrįstai įmanoma, užtikrina suteiktų Paslaugų saugą, priežiūrą ir saugojimą taip, kad būtų išvengta sugadinimo ar praradimo.
   11. Paslaugų teikimo sustabdymo metu paaiškėjus, kad sutartis nepertraukiamai bus sustabdyta dėl objektyvių nuo Sutarties Šalių valios neapsiklausančių aplinkybių ilgiau nei 24 mėnesius, Šalys gali susitarti dėl tolimesnio Sutarties vykdymo sąlygų arba Šalims nesutarus, bet kuri iš Šalių gali nutraukti vienašališkai, apie tai įspėdama per protingą terminą.
2. **PASLAUGŲ PERDAVIMAS IR ATSISKAITYMO TVARKA**
   1. Su Projektuotoju atsiskaitoma už šias tinkamai pasiektas Projekto parengimo paslaugų atlikimo gaires žemiau nustatyta tvarka:
      1. **Tyrimų atlikimas, techninių prisijungimo sąlygų gavimo gairė** bus laikoma pasiekta, kai: bus atlikti visi projektinių pasiūlymų įgyvendinimui būtini tyrimai, matavimai, vertinimai, bus gautos technines prisijungimo sąlygos ir specialieji architektūros reikalavimai, bus sudaryti BEP dokumentai, paleista CDE aplinka, pateikti BIM (faktinės situacijos) sprendiniai.
      2. **PP viešinimo gairė** bus laikoma pasiekta, kai: bus parengti PP ir gauti Statytojo, Užsakovo ir Projekto valdytojo leidimai juos viešinti, bus atliktos PP viešinimo proceso iniciavimo, organizavimo ir tikslinimo po pateiktų pastabų ir siūlymų atlikimo paslaugos.
      3. **PP derinimo ir Užsakovo tvirtinimo gairė** bus laikoma pasiekta, kai: bus gauti pritarimai, suderinimai, sutikimai iš suinteresuotų asmenų, atsakingų institucijų, reikalingi PP stadijoje, bus parengtas ir atliktas poveikio aplinkai vertinimas, bus atliktos servitutų registravimo paslaugos, bus gautas Užsakovo PP tvirtinimas prieš statybą leidžiančio dokumento gavimą.
      4. **Statybą leidžiančio dokumento gavimo gairė** bus laikoma pasiekta, kai: bus pateiktas prašymas statybą leidžiančiam dokumentui gauti Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“, PP bus pakoreguoti pagal pateiktas pastabas, bus pateikti PP etapo BIM sprendiniai.
      5. **TDP parengimo gairė** bus laikoma pasiekta, kai: TDP bus parengtas ir suderintas su visomis suinteresuotomis institucijomis, bus gautas Statytojo, Užsakovo ir Projekto valdytojo pritarimas TDP prieš bendrąją projekto ekspertizę.
      6. **Bendrosios, specialiosios (pagal poreikį) ekspertizės atlikimo gairė** bus laikoma pasiekta, kai: bus gauta teigiama bendrosios TDP ekspertizės išvada, bus pateikti TDP etapo BIM sprendiniai, bus gautas TDP Užsakovo tvirtinimas.
      7. Projektuotojui tinkamai ir laiku pasiekus Sutarties 3.1.1–3.1.6 punktuose nurodytas Paslaugų atlikimo gaires, Užsakovas sumoka Projektuotojui atitinkamas sumas per 30 (trisdešimt) kalendorinių dienų po to, kai Užsakovas ir (ar) Projekto valdytojas bei Projektuotojas pasirašo suteiktų Paslaugų pažymas (Sutarties 6 priedas), suteiktų Paslaugų aktus iki einamojo mėnesio paskutinės darbo dienos ir Projektuotojas pateikia atitinkamas PVM sąskaitas faktūras. Projektuotojas PVM sąskaitas - faktūras teikia tik elektroniniu būdu už atliktą gairę iki mėnesio 5 (penktos) dienos. Projektuotojas PVM sąskaitas - faktūras teikia tik elektroniniu būdu už praeitą mėnesį iki einamojo mėnesio 5 (penktos) dienos. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – „Europos elektroninių sąskaitų faktūrų standartas“), teikiamos Projektuotojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis informacinės sistemos SABIS priemonėmis. Užsakovas elektronines sąskaitas faktūras priima ir apdoroja naudodamasi informacinės sistemos SABIS priemonėmis. Sutarties 3.2.2 punkte numatytos sumos sumokėjimas laikomas galutiniu Užsakovo atsiskaitymu už Paslaugas pagal šią Sutartį.
   2. Atsiskaitymo už Projekto vykdymo priežiūros paslaugas, nurodytas Sutarties 1.3.3 punkte,tvarka:
      1. **50 (penkiasdešimt) proc.** Projekto vykdymo priežiūros paslaugų kainos, įskaitant PVM, mokama proporcingai rangos darbų faktiškai aktuojamoms sumoms kiekvieną rangos darbų aktavimo mėnesį;
      2. **50 (penkiasdešimt) proc.** Projekto vykdymo priežiūros paslaugų kainos, įskaitant PVM, sumokama rangovui gavus statybos užbaigimo aktą.
   3. Mokėjimai už Projekto vykdymo priežiūros paslaugas vykdomi per 30 (trisdešimt) kalendorinių dienų po to, kai Užsakovas ir (ar) Projekto valdytojas bei Projektuotojas pasirašo suteiktų Paslaugų pažymas (Sutarties 6 priedas), suteiktų Paslaugų aktus, pateiktus ir patvirtintus iki einamojo mėnesio paskutinės darbo dienos ir Projektuotojas pateikia atitinkamas PVM sąskaitas faktūras iki einamojo mėnesio 5 (penktos) dienos.
   4. **Bendrosios atsiskaitymo nuostatos:**
      1. Tais atvejais, kai yra objektyviai pagrįsta, mokėjimai gali būti atidedami, bet ne ilgiau kaip 60 (šešiasdešimt) dienų, skaičiuojant nuo Užsakovo ir (ar) Projekto valdytojo ir Projektuotojo pasirašytų suteiktų Paslaugų pažymų (Sutarties 6 priedas) ir suteiktų Paslaugų aktų gavimo dienos.
      2. Užsakovas ir Projekto valdytojas turi teisę nepasirašyti suteiktų Paslaugų aktų, jeigu Sutarties vykdymo metu Projektuotojas nepašalino Užsakovo ir (ar) Projekto valdytojo jam nurodytų trūkumų, neatsižvelgė į Užsakovo ir (ar) Projekto valdytojo reikalavimus.
      3. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).
   5. Užsakovas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:
      1. sudarius Sutartį, Projektuotojas ne vėliau negu Sutartis pradedama vykdyti įsipareigoja Užsakovui raštu pateikti tuo metu žinomų subtiekėjų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Projektuotojas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;
      2. Užsakovas ne vėliau kaip per 3 (tris) darbo dienas nuo Sutarties 3.5.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
      3. subtiekėjas, norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Projektuotojo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje (sudarytoje tarp Projektuotojo ir subtiekėjo) nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka;
      4. Projektuotojas turi teisę prieštarauti nepagrįstiems mokėjimams subtiekėjui, pateikdamas Užsakovui ir subtiekėjui raštišką tokio prieštaravimo pagrindimą;
      5. tiesioginio atsiskaitymo su subtiekėjais galimybė nekeičia Projektuotojo atsakomybės dėl Sutarties įvykdymo.
      6. Už Sutartyje nenurodytas, tačiau Projektuotojo dėl kokių nors priežasčių suteiktas paslaugas (jeigu taip įvyktų), Užsakovas nemoka.
3. **ŠALIŲ PATVIRTINIMAI IR GARANTIJOS**
   1. Šalys pareiškia ir garantuoja, kad:
      1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus Sutartyje nurodytais terminais;
      2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei Šalių veiklą reglamentuojančių dokumentų ir sutartinių įsipareigojimų;
      3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdžiusios ar apribojusios savo veiklos, joms nėra iškeltos bankroto bylos;
      4. šioje Sutartyje bei jos prieduose nurodyti Paslaugų teikimo terminai yra priimtini abiem Šalims. Projektuotojas yra informuotas, kad Paslaugų teikimo terminų laikymasis (įskaitant tarpinius terminus) yra esminė šios Sutarties sąlyga;
      5. jei Šalys raštu nesusitarė kitaip, tai Paslaugoms priskiriamos ir tos Paslaugos bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, Projektuotojas turėjo juos numatyti ir įvertinti sudarydamas Sutartį bei privalo juos atlikti.
   2. Sudarydamas šią Sutartį Projektuotojas pareiškia ir garantuoja, kad:
      1. turi reikiamą kvalifikaciją, visus būtinus leidimus, atestacijos pažymėjimus ar kitokius dokumentus, leidžiančius teikti šioje Sutartyje numatytas Paslaugas, o jo teikiamų Paslaugų kokybė jų suteikimo Užsakovui momentu atitinka standartus ir normas, taikomas šios rūšies Paslaugoms. Jeigu Projektuotojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Projektuotojas Užsakovui įsipareigoja, kad Sutartį vykdys tik tokią teisę turintys asmenys. Užsakovui pareikalavus, Projektuotojas turi pateikti dokumentus, įrodančius, kad Sutartį vykdo tik tokią teisę turintys asmenys;
      2. susipažino su projektuojamu objektu, aplinkybėmis ir sąlygomis, kurioms esant bus teikiamos Paslaugos, su Technine užduotimi (Sutarties 1 priedas) ir neturi jokių pretenzijų ir (ar) pastabų dėl galimybės teikti Paslaugas Sutartyje ir jos dokumentuose nustatyta tvarka ir sąlygomis;
      3. teikdamas Paslaugas griežtai laikysis ir nepažeis profesinės etikos principų reikalavimų ir gerbs Užsakovo ir Projekto valdytojo dalykinę reputaciją;
      4. išanalizavo ir suprato Paslaugų pobūdį bei jų apimtį pagal Techninę užduotį, pateiktus dokumentus bei kitus Projektuotojui pateiktus duomenis ir įvertino Paslaugų teikimui reikalingų dokumentų pakankamumą. Projektuotojas pareiškia, kad prieš pasirašant Sutartį jis, būdamas savo srities profesionalu, išsamiai išanalizavo projektuojamo objekto specifiką ir esamą būklę, patikrino Techninėje užduotyje nurodytas Paslaugų apimtis, įvertino visus pagrindinius, tarpinius darbus, reikalingus pagal Sutartį numatytoms Paslaugoms suteikti, turėjo galimybę raštu pateikti visas pastabas Užsakovui ir (ar) Projektų valdytojui;
      5. Projektuotojo parengtas Projektas bus be klaidų ar kitų trūkumų (t. y. neatitikimų Lietuvos Respublikos įstatymų ir kitų teisės aktų privalomiems reikalavimams, Techninei užduočiai, Užsakovo pagal šios Sutarties nuostatas pateiktiems nurodymams, projektavimo sąlygoms, ekspertų pastaboms, įvairių institucijų atstovų teisėtoms pastaboms), kurie Projekto realizavimo metu mažintų statinio vertę arba kitokiu būdu neigiamai įtakotų galimybę naudoti statinį pagal tiesioginę jo paskirtį;
      6. jei projektuojamas objektas bus pastatytas pagal Projektuotojo parengtą Projektą, neiškils jokių nuo Projektuotojo priklausančių ar su Projektuotojo netinkamu šios Sutarties vykdymu susijusių kliūčių tam, kad statinys būtų užbaigtas ir užbaigimas patvirtintas teisės aktų nustatyta tvarka;
      7. Užsakovui suteikiama neatšaukiama teisė pasirinkti bet kurį kitą projektuotoją (neprojektavusį statomo statinio), turintį teisę užsiimti atitinkama veikla ir sudaryti su juo Projekto parengimo paslaugų ar Projekto vykdymo priežiūros paslaugų sutartį ir (ar) Projekto korektūros sutartį, jeigu Sutartis su Projektuotoju būtų nutraukta ar pasibaigtų kitais pagrindais. Šis Sutarties punktas laikomas besąlygišku išankstiniu Projektuotojo sutikimu išduoti visus pagal teisės aktus reikiamus patvirtinimus ir sutikimus, reikalingus Užsakovui įgyvendinti šiame punkte nurodytą Paslaugų teikimo perdavimą. Pasirašydamas šią sutartį, Projektuotojas patvirtina, kad sutinka, jog Užsakovas, įskaitant Užsakovo teisių ir pareigų perėmėjus, Užsakovo nuožiūra pasirinktas projektuotojas ir su juo sutartiniais santykiais susiję architektai ir (ar) kitas bet kurio iš jų pasirinktas asmuo savo nuožiūra bet kokia forma ir apimtimi tolesniems ir (ar) kitiems projektavimo darbams naudotų Projektą ir juo disponuotų, įskaitant, bet neapsiribojant, dėl bet kokios priežasties keistų Projekto pavadinimą ir (ar) Projektą (tiek jį visą, tiek ir atskiras jo dalis, taip pat bet kokius Projekto sprendinius, įskaitant esminius), naujos laidos projekto sprendinių dokumentą(-us), rengtų techninį darbo projektą, naują statinio projektą ir (ar) kitą projektinę dokumentaciją, įgytų autoriaus teises (turtines ir neturtines) į tokį pakeistą, adaptuotą ar kitaip perdirbtą projektą ir kitą projektinę dokumentaciją, kaip naują autorių teisų objektą, atliktų jų realizavimo / vykdymo (autorinę) priežiūrą, taip pat atliktų visus tuo tikslu reikalingus veiksmus, įskaitant savo nuožiūra pasirinktų projekto (jo dalių) vadovų, vykdymo priežiūros vadovų ir rengėjų paskyrimą / pasamdymą bei jų teisių, pareigų ir funkcijų įgyvendinimą;
   3. Užsakovas pareiškia ir garantuoja, kad, siekiant užtikrinti Sutarties įgyvendinimą, Projektuotojui teiks visą reikalingą informaciją, kurios gavimas nėra pavestas Projektuotojui, reikalingą tinkamam Paslaugų suteikimui.
   4. Pasikeitus aplinkybėms, nurodytoms Sutarties 4.1.3 punkte, Šalis įsipareigoja apie tai raštu informuoti kitą Šalį ne vėliau kaip per 3 (tris) darbo dienas nuo pasikeitusių aplinkybių atsiradimo dienos. Nepateikus informacijos ir ją įrodančių dokumentų per nustatytą terminą, neigiamos pasekmės atitenka Šaliai, neįvykdžiusiai šių įsipareigojimų.
   5. Šalys pareiškia ir garantuoja, kad kiekvienas Sutarties 4.1–4.3 punktuose nurodytų pareiškimų Sutarties sudarymo dieną yra tikras ir teisingas.
   6. Jei Šalys raštu nesusitarė kitaip, tai Paslaugoms priskiriamos ir tos paslaugos bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, Projektuotojas turėjo juos numatyti ir įvertinti sudarydamas Sutartį bei privalo juos atlikti. Tokias paslaugas Projektuotojas privalo atlikti už pradinės Sutarties vertę ir neturi teisės prašyti papildomo apmokėjimo.
4. **UŽSAKOVO TEISĖS IR PAREIGOS**
   1. **Užsakovas įsipareigoja:**
      1. pateikti Projektuotojui jo prašomą informaciją bei dokumentus (tiek, kiek jų pagal Sutartį neprivalo gauti pats Projektuotojas), būtinus Sutarčiai įvykdyti;
      2. priimti iš Projektuotojo kokybiškai (tinkamai ir laiku) suteiktas ir viešojo Paslaugų pirkimo dokumentus, Lietuvos Respublikos teisės aktus bei šios Sutarties sąlygų reikalavimus atitinkančias Paslaugas pagal suteiktų Paslaugų pažymas (Sutarties 6 priedas) ir suteiktų Paslaugų aktus bei sumokėti Projektuotojui už tinkamai suteiktas Paslaugas Sutartyje numatytomis sąlygomis ir terminais;
      3. jeigu be išankstinio Užsakovo sutikimo, leidimo ar įgaliojimo Projektuotojas negali gauti atitinkamo leidimo ar kitokio dokumento, būtino šios Sutarties tinkamam vykdymui, Užsakovas privalo, Projektuotojui raštu to paprašius ir pateikus visus privalomus dokumentus (jei tą numato teisės aktai), suteikti pastarajam atitinkamą sutikimą, leidimą, įgaliojimą ar kitą dokumentą, kurį gali pateikti tik Užsakovas ir kuris protingai yra būtinas tam, kad Projektuotojas galėtų tinkamai įvykdyti savo įsipareigojimus pagal Sutartį;
      4. tinkamai ir laiku užsakyti ir apmokėti parengto TDP bendrąją ir (ar) specialiąją (jeigu taikoma) ekspertizę;
      5. peržiūrėti PP, TDP pagal atskiras jo dalis ir per 10 (dešimt) darbo dienų nuo kiekvieno iš šių dokumentų gavimo dienos pateikti Projektuotojui pastabas ir nustatyti protingą terminą trūkumams, jeigu jie būtų nustatyti, pašalinti;
      6. Sutarties įgyvendinimo metu bendradarbiauti su Projektuotoju, ne vėliau nei per 10 (dešimt) darbo dienų: i) atsakyti į Projektuotojui kylančius klausimus dėl Techninės užduoties turinio bei racionaliausių Užsakovo poreikiams sprendinių parinkimo, ii) pasirašyti su mokėjimais susijusius dokumentus.
   2. **Užsakovas turi teisę:**
      1. nepriimti nekokybiškai, neišsamiai ir (ar) su klaidomis, ir (ar) trūkumais, nepakankamai detaliai, Techninės užduoties ir LR galiojančių teisės aktų neatitinkančių suteiktų Paslaugų ir nemokėti už nekokybiškai suteiktas Paslaugas;
      2. ne vėliau kaip per 15 (penkiolika) darbo dienų po PP parengimo ir pateikimo Užsakovui tvirtinimui pateikti raštu savo pastabas ir pakeitimų nurodymus, kurie neprieštarauja Techninės užduoties reikalavimams. Projektuotojas privalo vadovautis Užsakovo pateiktais pakeitimo nurodymais ir be papildomo atlyginimo pakeisti, papildyti ar patikslinti PP. Pastaruoju atveju joks papildomas šios Sutarties ir (ar) Techninės užduoties pakeitimas tarp Šalių neturi būti sudaromas.
      3. ne vėliau kaip per 15 (penkiolika) darbo dienų po TDP parengimo ir pateikimo Užsakovui pritarimui (prieš TDP bendrosios ekspertizės atlikimą) pateikti raštu savo pastabas ir pakeitimų nurodymus, kurie neprieštarauja esminiams TDP techninės užduoties reikalavimams. Projektuotojas privalo vadovautis Užsakovo pateiktais pakeitimo nurodymais ir be papildomo atlyginimo pakeisti, papildyti ar patikslinti neesminius TDP sprendinius. Esminių TDP sprendinių keitimo atveju atsiranda privalomumas atlikti pakartotinę PP viešinimo procedūrą. Neesminių sprendinių keitimo atveju joks papildomas šios Sutarties pakeitimas tarp Šalių neturi būti sudaromas.
      4. Sutarties įgyvendinimo metu teikti pastabas dėl teikiamų Paslaugų kokybės ir turinio tiek, kiek tai neprieštarauja Techninei užduočiai, Sutarties nuostatoms ir Lietuvos Respublikos teisės aktams;
      5. Projekto rengimo metu teikti Projektuotojui Techninėje užduotyje nenumatytus, tačiau tinkamam Projekto parengimui reikalingus naujus nurodymus dėl Projekto sprendinių;
      6. savo nuožiūra vykdyti Sutarties vykdymo kontrolę ir priežiūrą ir, nustatęs Sutarties vykdymo pažeidimus, teikti Projektuotojui privalomus įvykdyti nurodymus ir (arba) atsisakyti priimti nekokybiškai suteiktas Paslaugas. Užsakovas turi teisę nurodyti terminą Projektuotojui Paslaugų trūkumams pašalinti;
      7. tuo atveju, jei Projektuotojas per Užsakovo nurodytą terminą nepašalina Paslaugų trūkumų arba nepradeda teikti Projekto vykdymo priežiūros paslaugų, pasitelkti trečiuosius asmenis trūkumų pašalinimui / Projekto vykdymo priežiūros paslaugų teikimui. Tokiu atveju Užsakovas turi teisę reikalauti Projektuotojo atlyginti patirtas išlaidas;
      8. kitas teises, numatytas Lietuvos Respublikos norminiuose teisės aktuose.
5. **PROJEKTO VALDYTOJO TEISĖS IR PAREIGOS**
   1. **Projekto valdytojas įsipareigoja:**
      1. Sutarties įgyvendinimo metu bendradarbiauti su Užsakovu ir Projektuotoju ir ne vėliau nei per 15 (penkiolika) darbo dienų peržiūrėti pateiktus PP sprendinius (iki viešinimo procedūrų), parengtą TDP (iki bendrosios Projekto ekspertizės). Projekto peržiūrėjimas neatima teisės iš pastarojo bet kuriuo metu vėliau reikšti pastabas / pretenzijas Projektuotojui dėl Projekto kokybės (neatitikimo Techninės užduoties reikalavimams ir pan.);
      2. teikti Projektuotojui privalomus vykdyti nurodymus bei nustatyti jų įvykdymo terminus, tai suderinęs su Užsakovu. Projektuotojui teikiami nurodymai privalo atitikti Sutartį. Nurodymais laikomi bet kokie raštiški arba žodiniai (kurie vėliau turi būti patvirtinti raštiškai) nurodymai, kuriuos dėl Sutarties vykdymo Projektuotojui duoda Užsakovas ir (ar) Projekto valdytojas;
      3. dalyvauti visuose Paslaugų teikimo etapuose;
      4. vykdyti kitas teisės aktuose ir šioje Sutartyje numatytas funkcijas.
   2. **Projekto valdytojas turi teisę:**
      1. siekdamas bendradarbiavimo tarp Sutarties Šalių efektyvumo, nustatyti Projektuotojui privalomą bendradarbiavimo tvarką (informacijos pateikimo formą, periodiškumą, terminus, susitikimų dėl Paslaugų vykdymo periodiškumą, kt.);
      2. prašyti Projektuotojo pateikti informaciją apie Sutarties įgyvendinimo eigą, tame tarpe ir prašyti Projektuotojo pateikti neatliktų Projekto dalių rengimo ir pateikimo grafikus, gauti šią informaciją ir dokumentus apie Sutarties vykdymą, pateikti Projektuotojui paklausimus ir gauti į juos atsakymus;
      3. tuo atveju, jei Paslaugų ar jų dalies teikimo sparta atsilieka nuo atitinkamų Paslaugų teikimo grafiko, prašyti Projektuotojo neatlygintinai ne vėliau kaip per 5 (penkias) darbo dienas parengti vėlavimo valdymo planą, numatantį papildomas priemones ir resursus, reikalingus Paslaugų ar jų dalies teikimo spartai padidinti ir galimam Paslaugų ar jų dalies teikimo vėlavimui išvengti, ir jį vykdyti, o Projektuotojui toks Projekto valdytojo prašymas yra privalomas vykdyti. Nurodyto vėlavimo valdymo plano nesilaikymas laikomas esminiu Sutarties pažeidimu ir suteikia teisę Užsakovui vienašališkai nutraukti Sutartį;
      4. imtis kitų priemonių Užsakovo interesams apginti.
6. **PROJEKTUOTOJO TEISĖS IR PAREIGOS**
   1. **Projektuotojas įsipareigoja:**
      1. ne vėliau kaip per 5 (penkias) darbo dienas nuo Sutarties įsigaliojimo dienos pateikti Užsakovui ir Projekto valdytojui suderinti detalų Projekto parengimo paslaugų teikimo grafiką, atitinkantį šioje Sutartyje ir jos prieduose pateiktas Paslaugų atlikimo gaires bei pateikti visų su Projektu dirbančių ir už atskiras Projekto dalis atsakingų projektuotojų sąrašą, jų kontaktinę informaciją ir atsakomybių aprašymą;
      2. organizuoti ir teikti Paslaugas pagal nustatytą tvarką ir sąlygas, apibrėžtas Sutartyje ir Techninėje užduotyje. Užsakydamas Paslaugas pas trečiuosius asmenis (subtiekėjus), Projektuotojas taip pat visiškai atsako prieš Užsakovą už tokių trečiųjų asmenų (subtiekėjų) atliekamus veiksmus bei jų veiksmais ir (ar) neveikimu padarytą žalą;
      3. užtikrinti, kad Projektas atitiktų Lietuvos Respublikos įstatymų, kitų teisės aktų, normatyvinių statybos techninių, normatyvinių statinio saugos ir paskirties dokumentų reikalavimus, nepažeistų valstybės, visuomenės bei trečiųjų asmenų interesų;
      4. užtikrinti, kad Projektas bus parengtas taip, kad nebūtų ribojama konkurencija, t. y., nebūtų sudarytos sąlygos: (i) statybos rangos darbus vykdyti tik konkrečiam tiekėjui ir (ar) (ii) vykdant statybos rangos darbus naudoti tik konkretaus gamintojo įrangą / medžiagas;
      5. užtikrinti, kad teikiant Paslaugas nebus pažeisti profesinės etikos principų reikalavimai ir besąlygiškai bus gerbiama Užsakovo ir Projekto valdytojo dalykinė reputacija;
      6. užtikrinti, kad Paslaugų vykdymui pasitelkiami asmenys būtų reikiamos kvalifikacijos, sugebėtų tinkamai vykdyti pavestas užduotis, reikalingas Paslaugų suteikimui kokybiškai, tinkamai ir laiku;
      7. įsigaliojus Sutarčiai, tačiau ne vėliau negu Sutartis pradedama vykdyti, Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Projektuotojas privalo informuoti apie minėtos informacijos pasikeitimus Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Tuo atveju, jei Sutarties įgyvendinimo metu paaiškėja, kad Projektuotojas pasitelkė subtiekėją, nesuderintą su Užsakovu, Užsakovas įgyja teisę vienašališkai nutraukti Sutartį dėl esminio Sutarties pažeidimo;
      8. tinkamai paskirti Projektuotojo pasiūlyme Pirkimui nurodytą statinio projekto vadovą, statinio projekto vykdymo priežiūros vadovą, pateikti Užsakovui ir Projekto valdytojui jų paskyrimo įsakymo (-ų) kopiją (-as) bei užtikrinti jų dalyvavimą Projekte per visą Sutarties vykdymo laikotarpį. Projektuotojui pažeidus šią sąlygą ir per protingą terminą neištaisius jos pažeidimo, Užsakovas įgyja teisę vienašališkai nutraukti Sutartį dėl esminio Sutarties pažeidimo. Tuo atveju, jeigu Projektuotojo pasiūlyme Pirkimui nurodytas (-i) statinio projekto vadovas ir (arba) statinio projekto vykdymo priežiūros vadovas, keičiamas (-i) vadovaujantis Sutarties 11.6.2 punktu, prašymas dėl jo (-ų) pakeitimo turi būti pateiktas ne vėliau kaip per 3 (tris) darbo dienas nuo Sutarties 11.6.2 punkte nurodytų aplinkybių atsiradimo dienos. Naujai pasitelkiamas specialistas turi atitikti Pirkimo dokumentuose nustatytus kvalifikacijos reikalavimus (jei taikoma);
      9. tinkamai paskirti statinio projekto dalių vadovą (-us) ir statinio projekto dalių vykdymo priežiūros vadovus atitinkamai pagal projektuojamą objektą bei tinkamai įforminti jų paskyrimą. Paskirti šiame punkte nurodyti specialistai privalo būti atestuoti Lietuvos Respublikos teisės aktų nustatyta tvarka ir paskyrimo dieną turėti galiojantį (-čius) kvalifikacijos atestatą (-us);
      10. esant poreikiui, gauti visus Paslaugų teikimui pagal Sutartį vykdyti reikalingus pritarimus, sutikimus, vertinimus ir suderinimus, projektavimo sąlygas, inžinerinių tyrinėjimų dokumentus ir t. t.;
      11. atlikti visus darbus ir tyrimus, būtinus Projekto parengimui, tinkamam statinio eksploatavimui ir juos atlikti nepriklausomai nuo to, ar jie nurodyti Techninėje užduotyje. Projektuotojas įsipareigoja parengti tokios sudėties bei apimties Projektą, kad jis būtų pakankamas Projekto paskirčiai įgyvendinti ir atitinkantį aukščiausius projektavimo paslaugų profesinius standartus;
      12. Projektiniai sprendiniai turi būti parengti atsižvelgiant į funkcinius reikalavimus, ekonomiškumą, plėtimo ir pritaikymo galimybes ateityje, išnagrinėjus technologines alternatyvas ir pasirinkus ekonomiškai naudingiausią Užsakovui tiek statybos išlaidų, tiek statinio eksploatavimo atžvilgiu. Projektuotojas privalo kontroliuoti ir užtikrinti atskirų Projekto dalių suderinamumą tarpusavyje;
      13. teikdamas Paslaugas ir derindamas parengtus techninius dokumentus, bendradarbiauti su Užsakovu ir Projekto valdytoju, atsižvelgti į Užsakovo ir Projekto valdytojo pastabas bei pasiūlymus, vadovaujantis galiojančiais teisės aktais;
      14. raštu informuoti Užsakovą ir (ar) Projekto valdytoją apie aplinkybes, galinčias sutrukdyti kokybiškam ir savalaikiam Paslaugų suteikimui nedelsiant po to, kai Projektuotojas apie jas sužinojo ar turėjo sužinoti;
      15. nedelsiant Sutartyje ir teisės aktų numatytais terminais bei tvarka atlikti Projekto pataisymą ir (ar) papildymą pagal Užsakovo, Projekto valdytojo ir kompetentingų institucijų pastabas bei valstybės ir savivaldybės institucijų sprendimus, nereikalaujant už tai papildomo atlyginimo;
      16. be papildomo atlygio ištaisyti Projekto trūkumus, netikslumus ir klaidas, padarytas teikiant Paslaugas, pastebėtas brėžiniuose, specifikacijose, žiniaraščiuose, ekspertizės metu, rangos darbų pirkimo metu bei aiškinamuosiuose raštuose ir per Užsakovo ir (ar) Projekto valdytojo nurodytą terminą pateikti Užsakovui ir Projekto valdytojui pataisytų brėžinių ar kitų dokumentų atskiras naujas kopijas pagal Sutarties reikalavimus, pažymint, kuris brėžinys (dokumentas) buvo keičiamas ir (ar) papildomas bei įforminti naujas Projekto laidas. Netikslumų ir klaidų taisymas nėra priežastis pratęsti tarpinius ir (ar) galutinius Paslaugų suteikimo terminus ar reikalauti papildomo apmokėjimo. Jei atlikti Projekto ištaisymus nėra galimybės, Projektuotojas turi Sutartyje nustatyta tvarka atlyginti Užsakovui dėl šiame punkte nurodytų aplinkybių susidariusius nuostolius;
      17. Projektas turi būti parengtas taip, kad atitiktų Techninės užduoties sąlygas ir reikalavimus, statybos techninius reglamentus, kitus normatyvinius dokumentus, taikytinus įgyvendinant Projektą. Projekto derinimas turi būti atliekamas remiantis Užsakovo ir (ar) Projekto valdytojo išsakytomis pastabomis, dokumentais, galiojančiomis statybos techninių reglamentų normomis;
      18. atlikti Paslaugų valdymą, t. y. koordinuoti visų Projekto rengėjų, tuo atveju, kai pasitelkiami Paslaugų subteikėjai, darbą, ir užtikrinti Projekto bei visų Projekto dalių tarpusavio suderinamumą, visos projektinės dokumentacijos tinkamą įforminimą;
      19. parengtą ir Projektuotojo pasirašytą Projektą suderinti Lietuvos Respublikos teisės aktų ir Sutarties nustatyta tvarka su Užsakovu ir (ar) Projekto valdytoju ir su atitinkamomis valstybės ir savivaldybės institucijomis;
      20. gavęs Užsakovo įgaliojimą, paruošti visą reikiamą dokumentaciją, reikalingą leidimui statybai gauti, vykdyti leidimo statybai gavimo procedūras ir atlikti visus būtinus veiksmus, užtikrinančius statybą leidžiančių dokumentų išdavimą Lietuvos Respublikos teisės aktų nustatyta tvarka bei juos apmokėti;
      21. savo sąskaita, per Užsakovo nurodytą ar Šalių suderintą terminą, atlikti TDP pataisymus ir (ar) papildymus statybos darbų rangovui atradus klaidų ar neatitikimų, ar statybos darbų eigoje atlikus neesminių sprendimų keitimus ir kitus keitimus, kuriems pritarė Užsakovas ir (ar) Projekto valdytojas;
      22. kontroliuoti, kad visi Projekto pakeitimai nustatyta tvarka būtų suderinti su Užsakovu ir (ar) Projekto valdytoju ir (jei privaloma pagal galiojančius teisės aktus) atsakingomis institucijomis;
      23. vykdyti visas kitas Techninėje užduotyje, šioje Sutartyje ir Lietuvos Respublikos teisės aktuose numatytas pareigas;
      24. parengtą TDP pateikti Projekto ekspertizės vykdytojui, kurį parinks Užsakovas. Projektuotojas privalo pataisyti TDP pagal ekspertizės metu nustatytus pastebėjimus (jei tokie bus nustatyti). Ekspertizės rangovą parenka ir jo paslaugų teikimo išlaidas apmoka Užsakovas;
      25. Užsakovui ir (ar) Projekto valdytojui pareikalavus, pasikeitus skaičiuojamųjų kainų lygiui ar iškilus poreikiui keisti skaičiuojamąją kainą, be papildomo atlyginimo ne mažiau kaip 3 (tris) kartus per Užsakovo nustatytą terminą pakoreguoti Projekto statybos skaičiuojamosios kainos nustatymo dalį pagal einamųjų metų, kuriais numatoma statinio statybos pradžia, rinkos kainas, atsižvelgiant į rinkos kainų lygį skaičiuojamuoju statinio projekto įgyvendinimo pradžios laikotarpiu. Pasinaudoti šia teise Užsakovas ir (ar) Projekto valdytojas gali Projekto rengimo stadijoje ir per terminą, ne ilgesnį kaip 2 (dveji) metai nuo suteiktų Projekto parengimo paslaugų perdavimo-priėmimo;
      26. perduoti Užsakovui ir Projekto valdytojui parengtas Projekto darbines failų versijas su neapribota galimybe juos redaguoti: skaičiuojamosios kainos nustatymo dalis (\*.dbf ir \*.xls, arba kt. analogiškais formatais), TDP sudedamųjų dalių projektinių sprendinių brėžiniai – vektorine grafika (\*.dwg, \*.xls, arba kt. analogiškais formatais), tekstinę dalį (\*.pdf ir \*.docx arba kt. analogiškais formatais);
      27. saugoti Užsakovo ir Projekto valdytojo komercines paslaptis bei kitą konfidencialią informaciją, susijusią su šios Sutarties vykdymu;
      28. Užsakovui ir (ar) Projekto valdytojui pareikalavus, nedelsiant, bet ne vėliau kaip per 2 (dvi) darbo dienas pateikti Projekto valdytojui ir (ar) Užsakovui raštišką ataskaitą apie pagal šią Sutartį suteiktas Paslaugas;
      29. Projekto valdytojui ir (ar) Užsakovui pareikalavus, ekonomiškai pagrįsti Projekto projektinius sprendinius ir pagrįsti jų pasirinkimo racionalumą;
      30. parengti TDP taip, kad jame būtų pakankamai ir pakankamo detalumo junginių (mazgų) (pvz. planų, charakteringų pjūvių su altitudėmis, matmenimis, nuorodomis į mazgus, pakankamo detalumo statinio ir konstrukcijų mazgų su nurodytais naudojamų gaminių-medžiagų matmenimis, charakteristikomis ir parametrais, inžinerinių tinklų pjūviai, aksonometrijos ir pan.), užtikrinančių, kad pagal parengtą TDP būtų galima suskaičiuoti tikslią sąmatinę kainą;
      31. vadovaujantis galiojančiais teisės aktais, TDP technine užduotimi, parengti visas būtinas TDP sudedamąsias dalis, brėžinius, kuriuose būtų visi reikalingi planai, pjūviai, mazgai, technines specifikacijas, medžiagų ir darbų kiekių žiniaraščius, TDP skaičiuojamosios kainos dalį bei konkursinius žiniaraščius statybos darbų pirkimui;
      32. gavus Statytojo ir Užsakovo pritarimą PP prieš statybą leidžiančio dokumento gavimą, parengti tolimesnio projektavimo etapo – TDP techninę užduotį.
      33. parengtame TDP bei sąmatose numatyti visus darbus ir išlaidas, reikalingus užtikrinti projektuojamo objekto ar jo sudėtinių dalių funkcinę paskirtį;
      34. parengti TDP reikalingas technines specifikacijas, kurios būtų išsamios ir detalios bei užtikrintų konkurenciją ir nediskriminuotų tiekėjų, t. y. atitiktų Lietuvos Respublikos viešųjų pirkimų įstatymo 37 straipsnio reikalavimus. Projektuotojas įsipareigoja Užsakovo ir (ar) Projekto valdytojo reikalavimu ne vėliau kaip per 3 (tris) darbo dienas pateikti dokumentus, patvirtinančius, kad TDP nurodomoms techninėms specifikacijoms atitinkančius statybos produktus, medžiagas ir įrenginius gali tiekti ne mažiau kaip 3 (trys) tiekėjai;
      35. užtikrinti, kad TDP nebus nurodyti konkretaus modelio ar šaltinio, konkretaus proceso ar prekės ženklo, patento, tipų, konkrečios kilmės ar gamybos, dėl kurių tam tikriems tiekėjams ar tam tikriems produktams būtų sudarytos palankesnės sąlygos arba jie būtų atmesti. Toks nurodymas leistinas tik tuo atveju, kai pirkimo objekto neįmanoma tiksliai apibūdinti. Tokiu atveju nurodymas pateikiamas papildant „arba lygiavertis“. Projektuotojo TDP nurodyti šiame Sutarties punkte išvardyti konkretūs statybos gaminiai ir technologijos laikomi TDP trūkumais;
      36. raštu informuoti Užsakovą ir (ar) Projekto valdytoją, jei, Projektuotojo manymu, Užsakovo ir (ar) Projekto valdytojo teikiami nurodymai nėra racionalūs ar yra ekonomiškai nenaudingi, prieštarauja galiojantiems teisės aktams ir (ar) gali turėti kitokių neigiamų pasekmių Projekto įgyvendinimui;
      37. informuoti Užsakovą ir (ar) Projekto valdytoją apie visus vykdant Sutartį patiriamus sunkumus, t. y. jeigu bet kuriuo Sutarties vykdymo metu Projektuotojas susiduria su aplinkybėmis, trukdančiomis laiku ir tinkamai suteikti Paslaugas, jis nedelsiant turi pranešti Užsakovui ir (ar) Projekto valdytojui raštu apie tokias aplinkybes ir numatomą uždelsimą, jo numatomą trukmę, priežastis ir priemones, kurių Projektuotojas ketina imtis, kad Sutarties vykdymo kliūtys būtų nedelsiant pašalintos;
      38. dalyvauti visuose Užsakovo ir (ar) Projekto valdytojo nurodytuose gamybiniuose, koordinaciniuose ir kituose susirinkimuose bei pasitarimuose (jeigu jie rengiami), kuriuose yra sprendžiami ir aptariami su Projekto rengimu ir įgyvendinimu susiję klausimai ir (ar) užtikrinti, kad tokiuose pasitarimuose dalyvautų Projekto ir jo dalių vadovai ar kiti paskirti asmenys;
      39. užtikrinti, kad, jeigu Projektuotojo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Sutartį vykdys tik tokią teisę turintys asmenys;
      40. Užsakovui paskelbus statybos darbų viešąjį pirkimą, Projektuotojas, gavęs paklausimą dėl TDP sprendinių, turi pateikti raštiškus paaiškinimus per 3 (tris) darbo dienas, ir, prireikus, atitinkamai pataisyti Projektą per 5 (penkias) darbo dienas nuo pastabų gavimo dienos, išskyrus atvejus, kuomet atitinkamam paklausimui atsakyti objektyviai reikalingas ilgesnis, su Užsakovu suderintas, terminas (dėl klausimo sudėtingumo, apimties, įskaitant atvejus, kai vienu metu tuo pačiu terminu pateikiamas itin didelis kiekis paklausimų).
      41. pateikti Užsakovui ir (ar) Projekto valdytojui patikslintą TDP dokumentaciją (išleistą naują TDP laidą), atsižvelgiant į statybos darbų viešojo pirkimo metu Užsakovo ir (ar) Projekto valdytojo tiekėjams pateiktus patikslinimus ne vėliau kaip per 10 (dešimt) darbo dienų po Užsakovo ir (ar) Projekto valdytojo kreipimosi;
      42. tuo atveju, jeigu vykdant statybos darbų viešąjį pirkimą ar atliekant rangos darbus (iki pat rangos darbų pabaigos), buvo pastebėti projektinės dokumentacijos netikslumai, taip pat patikslinti, papildyti ir (ar) papildomai detalizuoti projektiniai sprendiniai, Projektuotojas turi pateikti patikslintą TDP ar jo dalį (naują laidą) ne vėliau kaip per 10 (dešimt) darbo dienų nuo Užsakovo ir (ar) Projekto valdytojo kreipimosi. Laidos dokumentacijoje turi būti pateiktas aiškinamasis raštas, kuriame nurodoma, kas ir kur buvo pakeista ir (ar) patikslinta.
      43. ne vėliau kaip per 5 (penkias) darbo dienas nuo Sutarties įsigaliojimo dienos pateikti Užsakovui statinio projektuotojo civilinės atsakomybės privalomojo draudimo sutarties kopiją;
      44. savo sąskaita atlyginti visus nuostolius Užsakovui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
      45. atsakyti už objekto sugriuvimą ar defektus per garantinį terminą, jeigu nustatoma, kad tiesioginė sugriuvimo ar defekto susidarymo priežastis buvo projekto sprendinių klaida ar trūkumas;
      46. užtikrinti, kad Projektuotojo privalomojo civilinės atsakomybės draudimo sutartis nenutrūkstamai galiotų nuo projektavimo pradžios iki Projektuotojo įsipareigojimų įvykdymo pabaigos ir statinio garantiniu laikotarpiu, nurodytu LR CK 6.698 str. 1 dalyje. Jeigu, įvykus draudiminiam įvykiui, draudimo sumos neužtenka padengti visų nuostolių, Projektuotojas padengia nuostolius, viršijančius civilinės atsakomybės draudimo išmokų dydį;
      47. visą objekto statybos laikotarpį, nuo statinio statybos pradžios iki statinio statybos užbaigimo įforminimo teisės aktų nustatyta tvarka, organizuoti ir užtikrinti tinkamą Projekto vykdymo priežiūros atlikimą, numatytą šioje Sutartyje bei galiojančiuose teisės aktuose. Už visas išlaidas, susijusias su Projekto vykdymo priežiūros veiklomis, atsakingas Projektuotojas;
      48. atlikti visų Projekto sudedamųjų dalių sprendinių vykdymo priežiūrą, kurią vykdo Projektuotojas;
      49. iki statinio statybos pradžios pateikti Užsakovui ir (ar) Projekto valdytojui suderinti: kalendorinį Projekto vykdymo priežiūros paslaugų grafiką, vykdymo eigą ir metodų aprašymą;
      50. iki statinio statybos pradžios pateikti Projekto vykdymo priežiūros grupės sudėtį (statinio projekto vykdymo priežiūros vadovo ir visų statinio projekto dalių vykdymo priežiūros vadovų vardus, pavardes, pareigas, dokumentų, suteikiančių teisę eiti atitinkamas pareigas, išdavimo, galiojimo datas ir numerius, kontaktinę informaciją – telefonus, elektroninius paštus);
      51. laikytis lankymosi statybvietėje laiko ir tvarkos: Projektuotojas visu Projekto vykdymo priežiūros paslaugų teikimo laikotarpiu privalo lankytis statomame statinyje (statybvietėje) tokiu periodiškumu, kuris užtikrintų tinkamą Projekto vykdymo priežiūros atlikimą, tačiau visais atvejais Projekto vykdymo priežiūrai skirti ne mažiau kaip 1 (vieną) kartą (kiekvienam vadovui ir statinio projekto dalies vykdymo priežiūros vadovui) per savaitę (nebent Sutarties Šalys susitartų kitaip), o esant pagrįstam Užsakovo ar Projekto valdytojo nurodymui – ir dažniau. Lankymosi statybvietėje ir Projekto vykdymo priežiūros rezultatai privalo būti fiksuojami statybos darbų žurnale;
      52. organizuoti ir neatlygintinai atlikti pastebėtų Projekto sprendinių klaidų taisymą;
      53. Projekto vykdymo priežiūros metu atliekamus Projekto sprendinių keitimus atlikti galiojančių LR teisės aktų reikalavimus ir Užsakovo bei Projekto valdytojo nurodymus.
      54. statinio projekto vykdymo priežiūros metu atliekamus TDP sprendinių keitimus įregistruoti statybos darbų žurnale. Užsakovui ir (ar) Projekto valdytojui nurodžius, Projektuotojas privalės pildyti elektroninį statybos žurnalą;
      55. statinio projekto vykdymo priežiūros vadovas ir statinio projekto dalies vykdymo priežiūros vadovas, atliekantys statinio projekto (projekto dalies) vykdymo priežiūrą, privalo užtikrinti, kad visais atvejais atlikti statinio TDP (TDP dalies) sprendinių pakeitimai atitiktų Reglamente (ES) Nr. 305/2011 nurodytus esminius statinių reikalavimus, normatyvinių statybos techninių ir normatyvinių statinio saugos ir paskirties dokumentų reikalavimus. Visais atvejais tokie pakeitimai turi būti suderinti su Užsakovu raštu;
      56. užtikrinti statinio projekto (dalies) vykdymo priežiūros vadovų (pagal kompetenciją) prievolę pasirašyti paslėptų statybos darbų patikrinimo, inžinerinių tinklų, statinio inžinerinių sistemų, technologinių inžinerinių sistemų išbandymo, pripažinimo tinkamais naudoti ir kitus statybos vykdymo dokumentus, jeigu jie atitinka prižiūrimos statinio projekto dalies sprendinius, normatyvinių statybos techninių, normatyvinių statinio saugos ir paskirties dokumentų reikalavimus;
      57. visu Projekto vykdymo priežiūros laikotarpiu Projektuotojas *inter alia* privalomai įsipareigoja:
          1. teikti patarimus (įskaitant ir privalomus nurodymus) ir bet kokius paaiškinimus statybos rangovams (subrangovams);
          2. teikti rekomendacijas ir imtis visų būtinų veiksmų, užtikrinant statinio statybos darbų kokybę ir atitiktį Projektui;
          3. imtis visų būtinų veiksmų siekiant ištaisyti statinio statybos darbų klaidas;
          4. teikti rekomendacijas Užsakovui tais atvejais, kai rangovas (subrangovai) nevykdo Projektuotojo rekomendacijų ir (ar) nurodymų (kai rangovas (subrangovai) pažeidžia Projektuotojo ar Užsakovo teises);
          5. nuolatos konstruktyviai ir geranoriškai bendradarbiauti bei dalyvauti visuose Užsakovo ir (ar) Projekto valdytojo šaukiamuose, gamybiniuose, koordinaciniuose, darbiniuose ir kt. susirinkimuose ar pasitarimuose, kuriuose sprendžiami su Projekto įgyvendinimu susiję klausimai ir užtikrinti, kad tokiuose pasitarimuose ir (ar) susirinkimuose dalyvautų Projekto ir jo dalių vadovai ar kiti paskirti asmenys;
      58. atlikti visus kitus veiksmus, numatytus galiojančiuose teisės aktuose, reglamentuojančiuose statinio projekto vykdymo priežiūrą, taip pat būtinus jos tinkamam užtikrinimui;
      59. dalyvauti statinio užbaigimo procedūrose, statinio pripažinimo tinkamu naudoti komisijos darbe, kartu su statybos rangovu parengti visą būtiną dokumentaciją, kuri teikiama komisijos darbui ir LR IS „TPS vartai“ statybos užbaigimo procedūroms atlikti;
      60. teikti Užsakovui Projekto vykdymo priežiūros ataskaitas:
          1. tarpinės ataskaitos rengiamos ne rečiau kaip kas 3 (trys) mėnesiai. Jose glaustai aprašoma Projekto vykdymo priežiūros eiga, rekomendacijos ir išvados dėl vykdomų darbų atitikimo Projekto sprendiniams, pateikiamos pastabos, įrašytos statybos žurnale ir (ar) pateiktos oficialiais pranešimais, užpildoma ir pateikiama Projekto (visų sudedamųjų dalių) projektinių sprendinių pakeitimų lentelė;
          2. baigiamoji ataskaita pateikiama iki statinio statybos užbaigimo procedūrų LR IS „TPS vartai“ pradžios. Šioje ataskaitoje glaustai aprašoma Projekto vykdymo priežiūros eiga, pateikiamos rekomendacijos statinio eksploatavimui, užpildoma ir pateikiama baigtinė Projekto (visų sudedamųjų dalių) projektinių sprendinių pakeitimų lentelė. Projektuotojas kartu su statybos rangovu suformuoja ir kėlimui į LR IS „TPS vartai“ parengia galutines Projekto sprendinių dokumentų laidas, įformintas STR 1.04.04:2017 „Statinio projektavimas, projekto ekspertizė“ ir LST 1516:2015 „Statinio projektas. Bendrieji įforminimo reikalavimai“ nustatyta tvarka. Galutinis apmokėjimas už Projekto vykdymo priežiūrą atliekamas patvirtinus baigiamąją ataskaitą ir Užsakovui gavus statinio statybos užbaigimo dokumentą teisės aktų nustatyta tvarka;
      61. nenaudoti Užsakovo ir (ar) Projekto valdytojo ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
      62. Projekte turi būti numatyta, kad statyboje naudojamos statybinės medžiagos atitiks minimalius aplinkos apsaugos kriterijus (Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo XIII skyrius „Statybinės medžiagos“) ir kad kiti su pastato projektu susiję produktai atitiks jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“). Projektuotojas, pažeidęs šiame Sutarties punkte numatytą įsipareigojimą, moka **Užsakovui 1 000,00 Eur** (vieno tūkstančio eurų nulio centų) dydžio baudą už kiekvieną nustatytą pažeidimo atvejį;
      63. jeigu Sutartis su Projektuotoju būtų nutraukta ar pasibaigtų kitais pagrindais, Projektuotojas be papildomo užmokesčio įsipareigoja, kad tuo atveju, jeigu kitame projektavimo etape Projekto ar atitinkamos jo dalies pagrindu projektavimo darbus tęstų/atliktų Užsakovo nuožiūra pasirinktas kitas projektuotojas ir su juo sutartiniais santykiais susiję architektai, peržiūrėti tokių kitų architektų parengtą projektinę dokumentaciją ir savo pritarimą kito projektavimo etapo ar kito susijusio projekto architektūros sprendiniams patvirtinti savo parašu, pasirašant pateiktą kito etapo projektinę dokumentaciją ne vėliau kaip per 10 darbo dienų nuo atitinkamo Užsakovo kreipimosi.
      64. tuo atveju, jei parengto Projekto statybos skaičiuojamoji kaina daugiau kaip 10 (dešimt) proc. viršys preliminarią statybos kainą - ***95 064 479 Eur be PVM***, Projektuotojas įsipareigoja, siekiant užtikrinti racionalų lėšų panaudojimą, esant Užsakovo ir (ar) Projekto valdytojo nurodymui, per Užsakovo ir (ar) Projekto valdytojo nustatytą terminą neatlygintinai pakoreguoti projekto sprendinius tiek, kad Projekto statybos skaičiuojamoji kaina neviršytų daugiau kaip 10 (dešimt) proc. Projektuotojo konkursinio darbo aprašomojoje dalyje nurodytos preliminarios statybos kainos;
      65. vykdyti kitas pareigas, nustatytas teisės aktuose ir (ar) šioje Sutartyje ir privalomas Projektuotojui.
   2. **Projektuotojas turi teisę:**
      1. teikti Užsakovui ir (ar) Projekto valdytojui pasiūlymus dėl teikiamų Paslaugų, Užsakovo parengtų dokumentų, principinių sprendinių pakeitimo ir (ar) patikslinimo tiek, kiek jie, Projektuotojo nuomone, galėtų pasitarnauti optimalių ir naudingiausių statinio statyboms sąlygų sudarymui. Projektuotojas parengtus pakeitimus ir (ar) patikslinimus dėl atitinkamų sprendinių bei jų pagrįstumo įrodymus privalo pateikti Užsakovui ir (ar) Projekto valdytojui raštu. Užsakovas ir (ar) Projekto valdytojas, susipažinęs su Projektuotojo siūlomu pakeitimu ir (ar) patikslinimu, informuoja Projektuotoją apie savo sprendimą pritarti ar nepritarti jam;
      2. iš Užsakovo gauti apmokėjimą už kokybiškai suteiktas Paslaugas šioje Sutartyje nustatytomis sąlygomis ir tvarka;
      3. vienašališkai nutraukti Sutartį tuo atveju, jei Užsakovas vėluoja apmokėti už tinkamai ir laiku suteiktas Paslaugas ilgiau kaip 60 (šešiasdešimt) kalendorinių dienų.
7. **SUTARTIES NUTRAUKIMAS IR ŠALIŲ ATSAKOMYBĖ**
   1. Užsakovas turi teisę, raštu įspėjęs Projektuotoją prieš 15 (penkiolika) kalendorinių dienų, vienašališkai (be teismo) nutraukti Sutartį dėl esminio Sutarties pažeidimo, jei:
      1. Projektuotojas laiku nepradeda vykdyti Sutarties (t. y. vėluoja vykdyti bet kurį savo įsipareigojimą ar atitinkamą jų dalį pagal Sutartį ilgiau kaip 30 dienų) arba teikia Sutartyje numatytas Paslaugas taip lėtai, kad Užsakovui tampa akivaizdu, jog Projektuotojas nesugebės suteikti Paslaugų laiku;
      2. Paslaugų teikimo metu tampa akivaizdu, kad Paslaugos teikiamos ne pagal teisės aktų reikalavimus ir (ar) Projektuotojas nepašalino trūkumų pagal Užsakovo ir (ar) Projekto valdytojo žodžiu ir (ar) raštu išsakytus pasiūlymus ir pastebėjimus ilgiau kaip 14 dienų po Užsakovo ar Projekto valdytojo nurodyto termino;
      3. Projektuotojas nevykdo kitų Sutartyje numatytų įsipareigojimų ir neatsižvelgia į Užsakovo ir (ar) Projekto valdytojo nurodymus ir (ar) pretenzijas / reikalavimus dėl trūkumų pašalinimo ilgiau kaip 14 dienų po Užsakovo ar Projekto valdytojo nurodyto termino;
      4. Projektuotojas Sutarties įgyvendinimui pasitelkia asmenį, neturintį tinkamos kvalifikacijos, arba neranda darbuotojo, turinčio reikiamą kvalifikaciją;
      5. Nepateikiama, nutraukiama ar baigiasi statinio projektuotojo civilinės atsakomybės privalomojo draudimo sutartis ir Projektuotojas nepateikia naujos atitinkamos sutarties kopijos;
      6. Projektuotojui priskaičiuotų netesybų dėl šio Sutarties netinkamo vykdymo bendra suma viršija 20 (dvidešimt) proc. Sutarties vertės (Eur be PVM);
      7. Projektuotojas Sutartyje nustatyta tvarka ir terminais neatnaujina bet kurio iš Sutartyje nustatyto Sutarties įvykdymo užtikrinimo ir tokio pažeidimo neištaiso per Užsakovo nustatytą terminą;
      8. kitais Sutartyje numatytais atvejais, suteikiančias teisę Užsakovui vienašališkai nutraukti Sutartį dėl Projektuotojo kaltės ir (ar) esminio Sutarties pažeidimo;
      9. tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Projektuotojo ir kreditorių susitarimą tęsti Projektuotojo veiklą, kai Projektuotojas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei, gavęs Užsakovo pretenziją, neištaiso pažeidimo per Užsakovo nurodytą terminą;
      10. padaro kitą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Užsakovo pretenziją, neištaiso pažeidimo per Užsakovo nurodytą terminą.
   2. Tuo atveju, jei Užsakovas nutraukia Sutartį dėl Projektuotojo kaltės, Užsakovui atitenka Sutarties įvykdymo užtikrinimas, taip pat Projektuotojas per 30 (trisdešimt) kalendorinių dienų nuo rašytinio Užsakovo pareikalavimo gavimo dienos atlygina patirtus Užsakovo nuostolius, kiek jų nepadengia Sutarties įvykdymo užtikrinimas.
   3. Kiekvienu atveju Užsakovui nustačius, kad Projektuotojas neįvykdė ar netinkamai įvykdė savo įsipareigojimus pagal šią Sutartį, Užsakovas turi teisę pasinaudoti Sutarties įvykdymo užtikrinimu visa apimtimi ar jo dalimi.
   4. Užsakovas turi teisę vienašališkai (be teismo) nutraukti Sutartį Lietuvos Respublikos viešųjų pirkimų įstatymo 90 straipsnio 1 dalyje numatytais pagrindais. Šio nutraukimo atveju laikomasi procedūrų, nurodytų minėto įstatymo 90 straipsnio 2 dalyje.
   5. Projektuotojas turi teisę, raštu įspėjęs Užsakovą prieš 15 (penkiolika) kalendorinių dienų, vienašališkai (be teismo) nutraukti Sutartį, jei Užsakovas:
      1. vėluoja apmokėti už tinkamai suteiktas Paslaugas ilgiau kaip 60 (šešiasdešimt) kalendorinių dienų;
      2. padaro kitą Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Projektuotojo pretenziją, neištaiso pažeidimo per Projektuotojo nurodytą terminą.
   6. Sutartis taip pat gali būti nutraukiama ir kitais Lietuvos Respublikos civiliniame kodekse bei šioje Sutartyje nustatytais atvejais.
   7. Sutartis gali būti nutraukiama abipusiu raštišku Šalių susitarimu.
   8. Tuo atveju, jei nesuteikęs visų Paslaugų Projektuotojas nepagrįstai vienašališkai nutraukia Sutartį, tai traktuojama, kaip esminis sutarties pažeidimas ir Užsakovas turi teisę pasinaudoti sutarties įvykdymo užtikrinimu. Užsakovas, sudaręs sutartį dėl tokių Projektuotojo nesuteiktų paslaugų atlikimo, turi teisę reikalauti iš Projektuotojo kainų skirtumo bei kitų vėliau atsiradusių nuostolių atlyginimo, jeigu nuostoliai viršija sutarties įvykdymo užtikrinimo sumą.
   9. Užsakovas, vėluojantis apmokėti už tinkamai suteiktas Paslaugas ar jų dalį be pateisinamos priežasties, Projektuotojui raštiškai pareikalavus, moka 0,02 (dviejų šimtųjų) proc. dydžio delspinigius už kiekvieną uždelstą sumokėti darbo dieną nuo uždelstos sumokėti sumos (Eur be PVM). Šalys sutaria, kad šiuo atveju palūkanos netaikomos.
   10. Jeigu Projektuotojas per Užsakovo ir (ar) Projekto valdytojo nurodytą terminą nepašalina trūkumų, jis atlygina Užsakovo išlaidas, susijusias su trūkumų šalinimu ir moka 0,01 (viena šimtoji) proc. dydžio nuo Sutarties vertės (Eur be PVM) delspinigius už kiekvieną pavėluotą trūkumų šalinimo termino dieną.
   11. Projektuotojas Lietuvos Respublikos civilinio kodekso ir Lietuvos Respublikos statybos įstatymo nustatyta tvarka atsako už statinio sugriuvimą dėl per garantinį terminą nustatytų defektų.
   12. Šalys susitaria, kad kilus teisminiam ginčui dėl atsiskaitymo už suteiktas Paslaugas, Projektuotojas gali reikalauti priteisti ne didesnes kaip 5 (penkių) proc. dydžio metines palūkanas nuo nesumokėtos sumos.
   13. Projektuotojas atlygina dėl netinkamo Sutarties vykdymo ar nevykdymo Užsakovui ir tretiesiems asmenims atsiradusią žalą.
   14. Projektuotojas, Sutartyje ir (ar) jos prieduose nustatytais terminais visa apimtimi ar iš dalies nepasiekęs Sutarties 1.3.1.1, 1.3.1.2, 1.3.1.3, 1.3.1.4 punktuose nustatytų Sutarties vykdymo gairių ir praleidęs Projekto parengimo paslaugų teikimo grafike numatytą jų pasiekimo terminą, moka 0,02 (dvi šimtosios) proc. dydžio delspinigius vėluojamos pasiekti gairės vertės (Eur be PVM) už kiekvieną iš šių gairių pasiekimo termino praleistą dieną. Terminas, už kurį skaičiuojami delspinigiai dėl atitinkamos Sutarties 1.3.1.1, 1.3.1.2, 1.3.1.3, 1.3.1.4 punktuose nustatytos Sutarties vykdymo gairės praleidimo, negali būti ilgesnis nei po jos sekančios Sutarties vykdymo gairės pasiekimo termino, numatyto Projekto parengimo paslaugų teikimo grafike, diena. Delspinigiai netaikomi, jei Projektuotojas vėluoja dėl priežasčių, kurios nepriskiriamos jo rizikai. Tuo atveju, jei šio punkto nustatyta tvarka Projektuotojui yra taikomi delspinigiai, tačiau Projektuotojas Projekto parengimo paslaugas užbaigia Sutartyje nustatytais terminais, Projektuotojas neprivalo mokėti šių delspinigių, o pagal šį punktą jau sumokėti delspinigiai yra grąžinami Projektuotojui.
   15. Projektuotojas, Sutartyje nustatytais terminais nesuteikęs Projekto parengimo paslaugų, moka 0,05 (penkios šimtosios) proc. dydžio delspinigius nuo Sutarties vertės (Eur be PVM) už kiekvieną šios gairės pasiekimo termino praleistą dieną. Delspinigiai netaikomi, jei Projektuotojas vėluoja dėl priežasčių, kurios nepriskiriamos jo rizikai.
   16. Didžiausia pagal Sutarties 8.14 ir 8.15 punktus mokėtinų Projektuotojo netesybų suma negali viršyti 20 (dvidešimt) proc. Projekto parengimo paslaugų kainos (Eur be PVM).
   17. Projektuotojas Sutartyje ir jos prieduose nustatytais terminais nepradėjęs teikti Projekto vykdymo priežiūros paslaugų, moka 0,5 (penkios dešimtosios) proc. dydžio delspinigius už kiekvieną praleistą termino dieną nuo Projekto vykdymo priežiūros paslaugų gairės vertės (Eur be PVM) ir atlygina visus su tuo susijusius Projekto valdytojo ir (arba) Užsakovo patirtus nuostolius. Didžiausia pagal šį punktą mokėtinų netesybų suma negali viršyti 50 (penkiasdešimt) proc. Projekto vykdymo priežiūros paslaugų gairės vertės (Eur be PVM).
   18. Už Sutarties 6.2.3, 7.1.1 punktuose nurodytų įsipareigojimų nevykdymą Projektuotojas, Užsakovo reikalavimu, moka 100,00 Eur (vienas šimtas eurų) dydžio baudą už vėlavimo atitinkamai parengti ir vykdyti vėlavimo atsilikimo planą ar pateikti ir suderinti Projekto parengimo paslaugų teikimo grafiką kiekvieną darbo dieną.
   19. Už Sutarties 7.1.26, 7.1.41, 7.1.53, 7.1.64 punktuose nurodytų įsipareigojimų nevykdymą Projektuotojas, Užsakovo reikalavimu, moka 1 000,00 (vieno tūkstančio eurų) Eur dydžio baudą už kiekvieną nustatytą atvejį.
   20. Projektuotojui laiku neatlikus Sutarties 7.1.40 punkte nurodytų įpareigojimų, taikomi 0,03 (trijų šimtųjų) proc. dydžio delspinigiai nuo TDPparengimo paslaugų kainos nurodytos Sutarties 1.3.2 punkte už kiekvieną klausimą už kiekvieną pavėluotą dieną
   21. Maksimali Projektuotojui pagal šį Sutarties skyrių taikomų netesybų suma negali viršyti 20 (dvidešimt) procentų Sutarties vertės be PVM (priešingu atveju Užsakovas turi teisę vienašališkai nutraukti Sutartį remdamasis Sutarties 8.1.6 punktu
   22. Netesybų sumokėjimas neatleidžia Projektuotojo nuo iš Sutarties kylančių prievolių įvykdymo.
   23. Projektuotojui netinkamai vykdant savo sutartinius įsipareigojimus, Užsakovas, neapribodamas kitų Sutartyje ir įstatymuose numatytų savo teisių gynimo priemonių taikymo galimybių dėl sutartinių įsipareigojimų nevykdymo ar netinkamo vykdymo, turi teisę taikyti vienašalį išskaitymą iš visų pagal Sutartį Projektuotojui mokėtinų sumų (pranešant apie tai Projektuotojui raštu), o jei jų nepakaktų – ir iš Projektuotojo pateiktų prievolių įvykdymo užtikrinimų Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo.
   24. Projektuotojas atsako už Projekto parengimo klaidas ir nuostolius, kurie atsiranda dėl Projekto klaidų ar kitokių trūkumų.
   25. Projektuotojas visais atvejais atsako už Paslaugų, numatytų šioje Sutartyje, atlikimo metu jo pasitelktų asmenų bei subtiekėjų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir (ar) jų turtui.
   26. Jei Projektuotojas, teikdamas Paslaugas pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, Projektuotojas įsipareigoja atlyginti Užsakovui visus pastarojo dėl to patirtus tiesioginius ir netiesioginius nuostolius ar žalą bei papildomas išlaidas.
   27. Netesybos (delspinigiai ir (ar) baudos) turi būti sumokėtos į Sutartyje nurodytas Šalių banko sąskaitas nedelsiant, tačiau ne vėliau kaip per 7 (septynias) dienas nuo tokio reikalavimo išsiuntimo dienos. Šalis gali pareikalauti netesybų tiek iš karto po atitinkamo Sutarties pažeidimo, tiek bet kada vėliau, nepažeidžiant netesyboms taikomų ieškinio senaties terminų. Jeigu netesybos taikytinos už nefinansinių įsipareigojimų įvykdymą (terminų suteikti Paslaugas praleidimą, trūkumų neištaisymą ir pan.), netesybas taikanti Šalis jas gali pritaikyti tokių aplinkybių paaiškėjimo metu, taip pat dalį jų arba jas visas taikyti po Sutarties įvykdymo, priklausomai nuo Sutarties įvykdymo rezultatų – tokiu atveju netesybų taikymo momentas yra Sutarties pabaiga.
8. **GINČŲ SPRENDIMAS**
   1. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu ar nutraukimu, Šalys spręs derybomis.
   2. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.
9. **PAKEITIMAI**
   1. Sutarties sąlygų keitimas jos galiojimo laikotarpiu galimas neatliekant naujos viešojo pirkimo procedūros vadovaujantis Lietuvos Respublikos viešųjų pirkimų įstatymo 89 straipsnio nuostatomis bei aplinkybėmis, kurios Sutartyje nustatytos aiškiai, tiksliai ir nedviprasmiškai.
   2. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui, Šalių rekvizitai, rašymo klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis, kurie visiškai neįtakoja Šalių tarpusavio įsipareigojimų turinio pasikeitimo.
   3. Visi Sutarties pakeitimai atliekami Sutarties Šalims pasirašant susitarimą dėl Sutarties pakeitimo bei susitarime ar jo priede nurodant Sutarties pakeitimą lemiančias priežastis.
   4. Šalys susitaria, kad esminės Sutarties sąlygos negalės būti keičiamos Sutarties galiojimo metu, išskyrus atvejus, kai dėl objektyvių, nuo Projektuotojo nepriklausančių aplinkybių, kurių Projektuotojas negalėjo numatyti ir įvertinti (pvz., teisės aktų pasikeitimai, kurie iš esmės keičia Paslaugų pagal šią Sutartį teikimą), sąlygas pakeisti būtina. Atsiradus teisės aktų pakeitimams, turintiems tiesioginės įtakos šios Sutarties vykdymui, Šalys inicijuoja šios Sutarties keitimą, kuriame aptariamos šios sąlygos: Sutarties vykdymo terminai, apimtis, kaina, kitos svarbios sąlygos.
   5. Užsakovas turi teisę atsisakyti visų ar dalies Paslaugų nutraukdamas Sutartį dėl objektyvių priežasčių (Paslaugoms neskiriamas planuotas finansavimas, Paslaugos ar jų dalis tampa nereikalingos ar Sutartis negali būti vykdoma pasikeitus su Užsakovu susijusioms sąlygoms ir (ar) esant kitoms aplinkybėms, kurių nebuvo galima numatyti iki Sutarties sudarymo (toliau – Neatliekamos paslaugos). Projekto vykdymo priežiūros paslaugų galima atsisakyti, kai pagal šią Sutartį parengtame Projekte numatytų statybos darbų viešasis pirkimas nepradedamas per 3 (tris) metus nuo šios Sutarties įsigaliojimo dienos ir (ar) kitomis aplinkybėmis, kurių nebuvo galima numatyti pasirašant Sutartį). Tokiu atveju galioja Sutarties 4.2.7 ir 7.1.65 p. Projektuotojo įsipareigojimai.
   6. Papildomos paslaugos – paslaugos, kurios nebuvo numatytos Sutartyje, tačiau tiesiogiai su Sutartyje numatytomis paslaugomis susijusios ir būtinos Sutarčiai įvykdyti (užbaigti), taip pat Sutartyje nurodytų paslaugų apimtis viršijančios apimtys, dėl kurių svyravimo nebuvo perduota rizika Projektuotojui ir dėl kurių yra pateikti Užsakovo ir (ar) Projekto valdytojo nurodymai.
   7. Motyvuotą siūlymą dėl papildomų paslaugų, pakeitimų, o esant reikalui taip pat ir dėl neatliekamų paslaugų, būtinybės ir jį pagrindžiančius dokumentus Projekto valdytojui raštu, ne vėliau kaip per 5 (penkias) darbo dienas nuo tokio poreikio atsiradimo dienos, pateikia Projektuotojas. Projekto valdytojas, įvertinęs Projektuotojo siūlymą ir nustatęs, kad pateiktuose dokumentuose yra netikslumų ir (ar) klaidų, grąžina juos tikslinti Projektuotojui. Projekto valdytojui įvertinus Projektuotojo siūlymą ir nenustačius klaidų, Projekto valdytojas pateikia Projektuotojui raštu pagrįstą atsakymą, nurodydamas, ar pritaria Projektuotojo pateiktam siūlymui. Projekto valdytojui pritarus Projektuotojo pateiktam siūlymui, Projekto valdytojas parengia Pakeitimo pagrindimą, kuriame turi būti nurodytas tikslus papildomų ir (ar) neatliekamų ir (ar) keičiamų paslaugų pavadinimas, apimtis, argumentai, pagrindžiantys papildomų ir (ar) neatliekamų ir (ar) keičiamų paslaugų būtinybę, techniniai sprendiniai (pavyzdžiui, aktai, brėžiniai ir kita), įkainių nustatymo pagrindimas ir skaičiavimas (vadovaujantis Sutarties 10.8 punktu) bei, jei Pakeitimas turi įtakos Grafike nurodytai informacijai, atnaujintas Grafikas. Parengtas Pakeitimo pagrindimas patvirtinami Projektuotojo ir Projekto valdytojo parašais. Pakeitimas, pridedant parengtus ir suderintus Pakeitimo pagrindimo dokumentus, įforminamas raštišku susitarimu dėl Sutarties pakeitimo. Toks susitarimas turi būti patvirtintas ir pasirašytas Šalių ir laikomas neatskiriama Sutarties dalimi. Projektuotojas, teikdamas papildomas paslaugas nesant pasirašyto Papildomo susitarimo dėl papildomų paslaugų atlikimo prie Sutarties, prisiima riziką dėl neapmokėjimo už papildomas paslaugas.
   8. Siūlymus dėl papildomų ir (ar) neatliekamų ir (ar) keičiamų paslaugų taip pat gali inicijuoti Projekto valdytojas ir (ar) Užsakovas. Šiame punkte numatytu atveju Pakeitimo pagrindimo dokumentus rengia Projekto valdytojas (išskyrus atnaujintą Grafiką, kurį, jei Pakeitimas turi įtakos Grafike nurodytai informacijai, rengia Projektuotojas) ir Pakeitimas įforminamas Sutarties 10.7 punkte nustatyta tvarka. Tuo atveju, kai Projekto valdytojas pagal šio punkto nuostatas inicijuoja Sutarties pakeitimą, Projektuotojo vengimas ar nepagrįstas atsisakymas sudaryti susitarimą dėl Sutarties pakeitimo sudaro pagrindą Užsakovui sustabdyti 3 (trys) proc. nuo Pradinės Sutarties vertės dydžio pagal šią Sutartį vykdytinus mokėjimus Projektuotojui.
   9. Atskirų reikalingų atlikti papildomų ar neatliekamų paslaugų vertė negali viršyti 50 procentų Pradinės Sutarties vertės, o bendra atskirų pakeitimų vertė negali viršyti 100 procentų Pradinės Sutarties vertės.
   10. Apskaičiuojant neatliekamų arba įsigyjamų papildomų paslaugų kainas, taikomi žemiau pateikiami būdai prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
       1. pritaikant Projektuotojo pasiūlyme nurodytus projektavimo paslaugų įkainius;
       2. jei įmanoma, išskaičiuojant kainos dalį iš Sutartyje įkainotos atskiros objekto sudedamosios dalies ar numatyto įkainio;
       3. pritaikant Sutartyje numatytų panašių paslaugų įkainius. Panašias paslaugas turi pagrįsti ir nustatyti Projekto valdytojas;
       4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodikos priedo „Tiesioginių ir netiesioginių išlaidų apskaičiavimo taisyklės“ nuostatas (Sutarties keitimo metu aktuali redakcija).
10. **SUBTIEKĖJAI. SUBTIEKĖJŲ IR SPECIALISTŲ KEITIMO TVARKA**
    1. Sutarčiai vykdyti pasitelkiami šie subtiekėjai: *[surašyti Projektuotojo pasiūlyme nurodytus subtiekėjus, o jeigu tokių nėra – parašyti žodį „nėra“]*. Projektuotojas įsipareigoja ne vėliau negu Sutartis pradedama vykdyti Užsakovui ir (ar) Projekto valdytojui raštu pranešti tuo metu žinomų subtiekėjų pavadinimus, kontaktinius duomenis ir jų atstovus.
    2. Sutarties galiojimo metu subtiekėjų keitimas vietomis tarp Sutartyje numatytų subtiekėjų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subtiekėjui, papildomų ar naujų (tuo atveju, kai teikiant pasiūlymą subtiekėjai nebuvo žinomi) subtiekėjų pasitelkimas arba Sutartyje numatytų subtiekėjų atsisakymas galimas tik raštu apie tai informavus Užsakovą ir (ar) Projekto valdytoją.
    3. Jei Sutartyje keičiami subtiekėjai, kurių pajėgumais kvalifikacijai pagrįsti rėmėsi Projektuotojas, kartu su informacija apie naujus subtiekėjus turi būti pateikti naujo subtiekėjo pašalinimo pagrindų nebuvimą (jeigu taikoma) ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Projektuotojas kreipiasi į Užsakovą ir (ar) Projekto valdytoją su prašymu pakeisti subtiekėjus.
    4. Tais atvejais, kai kvalifikacijai pagrįsti Projektuotojas nesiremia subtiekėjų pajėgumais, Užsakovas ir (ar) Projekto valdytojas netikrina šių subtiekėjų pašalinimo pagrindų (jeigu taikoma).
    5. Pakeitus Sutartyje numatytus subtiekėjus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subtiekėjui, ir (ar) pasitelkus papildomus ar naujus subtiekėjus, subtiekėjai gali pradėti vykdyti Sutartį tik Užsakovui, Projekto valdytojui ir Projektuotojui pasirašius papildomą susitarimą prie Sutarties. Šiame susitarime nurodoma pagrindinė informacija apie subtiekėją ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
    6. Sutarties įgyvendinimo metu Užsakovo ir (ar) Projekto valdytojo reikalavimu ir (ar) Projektuotojo prašymu gali būti keičiami specialistai, Projektuotojo pasitelkti Sutarčiai vykdyti:
       1. Užsakovas ir (ar) Projekto valdytojas turi teisę Projektuotojo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas ir (ar) Projekto valdytojas raštu informuoja Projektuotoją apie netinkamus specialisto veiksmus ir pareikalauja pakeisti specialistą. Projektuotojas, gavęs Užsakovo ir (ar) Projekto valdytojo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka Pirkimo sąlygose tos srities specialistui taikytus kvalifikacinius reikalavimus (jei taikoma);
       2. Projektuotojas turi teisę prašyti Užsakovo ir (ar) Projekto valdytojo pakeisti Projektuotojo pasitelktą specialistą tuo atveju, jei specialistas yra atleidžiamas, išeina iš darbo ar dėl kitų priežasčių daugiau kaip 10 (dešimt) darbo dienų (iš eilės) negali vykdyti savo pareigų, susijusių su Sutarties įgyvendinimu. Projektuotojas savo prašymą dėl specialisto pakeitimo Užsakovui ir (ar) Projekto valdytojui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto kvalifikacijos bei turimos patirties, jei to buvo reikalaujama Pirkimo dokumentuose, atitikimą Pirkimo sąlygose nurodytiems tos srities specialistui nustatytiems kvalifikaciniams reikalavimams.
11. **SUTARTIES ĮVYKDYMO UŽTIKRINIMAS IR CIVILINĖS ATSAKOMYBĖS DRAUDIMAS**
    1. Projektuotojas ne vėliau kaip per 10 (dešimt) darbo dienų nuo Sutarties pasirašymo dienos privalo pateikti Užsakovui Sutarties įvykdymo užtikrinimą Projekto parengimo paslaugų teikimo laikotarpiui – užstatą arba pirmojo pareikalavimo besąlyginę banko garantiją, arba pirmojo pareikalavimo besąlyginį laidavimo draudimą ne mažiau kaip 5 (penkių) proc. dydžio nuo Sutarties kainos (Eur su PVM). Nepateikus Sutarties įvykdymo užtikrinimo per nustatytą terminą, Sutartis neįsigalioja. Sutarties vykdymo užtikrinimo suma proporcingai didinama kuomet bendra pakeitimų suma kiekvieną kartą yra didesnė nei 5 proc. nuo pradinės Sutarties vertės.
    2. Projektuotojas ne vėliau kaip per 10 (dešimt) darbo dienų nuo Užsakovo ar Projekto valdytojo raštiško pranešimo pradėti teikti Projekto vykdymo priežiūros paslaugas gavimo, privalo pateikti Užsakovui Sutarties įvykdymo užtikrinimą Projekto vykdymo priežiūros paslaugų teikimo laikotarpiui – užstatą arba pirmojo pareikalavimo besąlyginę banko garantiją, arba pirmojo pareikalavimo besąlyginį laidavimo draudimą ne mažiau kaip 3 (trijų) proc. dydžio nuo Projekto vykdymo priežiūros paslaugų gairės kainos (Eur su PVM).
    3. Sutarties įvykdymo užtikrinimas Projekto parengimo paslaugų teikimo laikotarpiui turi galioti ne trumpiau kaip ***21 (dvidešimt vienas)*** mėn. nuo Sutarties įsigaliojimo dienos. Tuo atveju, kai Projekto parengimo paslaugų terminas yra pratęsiamas ar sustabdomas, turi būti atitinkamai per Užsakovo nurodytą terminą pratęstas ir banko garantijos arba laidavimo draudimo galiojimo terminas, užtikrinant Projektuotojo sutartinių įsipareigojimų vykdymą atitinkamų Paslaugų teikimo laikotarpiu, o Sutarties įvykdymo užtikrinimas užstatu paliekamas Užsakovo sąskaitoje, užtikrinant Projektuotojo sutartinių įsipareigojimų vykdymą likusiam atitinkamų Paslaugų teikimo laikotarpiui.
    4. Sutarties įvykdymo užtikrinimas Projekto vykdymo priežiūros paslaugų teikimo laikotarpiui turi galioti ne trumpiau nei iki statybos užbaigimo akto pasirašymo dienos nuo Užsakovo statinio rangos darbų pagal Projektą sutarties pasirašymo dienos. Tuo atveju, kai statybos darbų atlikimo terminas yra pratęsiamas arba sustabdomas, turi būti atitinkamai per Užsakovo nurodytą terminą pratęstas ir Sutarties įvykdymo užtikrinimo galiojimo terminas, užtikrinant Projektuotojo sutartinių įsipareigojimų vykdymą Projekto vykdymo priežiūros paslaugų teikimo laikotarpiu.
    5. Jeigu Projektuotojas Sutarties vykdymą užtikrina užstatu, jis ne vėliau kaip per 10 (dešimt) darbo dienų nuo Sutarties pasirašymo dienos (jei teikiamas Sutarties įvykdymo užtikrinimas Projekto parengimo paslaugų teikimo laikotarpiui) arba ne vėliau kaip per 10 (dešimt) darbo dienų nuo Užsakovo ar Projekto valdytojo raštiško pranešimo pradėti teikti Projekto vykdymo priežiūros paslaugas gavimo (jei teikiamas Sutarties įvykdymo užtikrinimas Projekto vykdymo priežiūros paslaugų teikimo laikotarpiui) turi pervesti ne mažesnę kaip 12.1 ar 12.2 punkte, priklausomai nuo Sutarties vykdymo etapo, nurodyto dydžio sumą į Užsakovo sąskaitą LT95 4010 0424 0363 2773 Luminor Bank AS Lietuvos skyriaus banke. Tuo atveju, kai Paslaugų terminas yra pratęsiamas ar Paslaugų teikimas sustabdomas, Sutarties įvykdymo užtikrinimas užstatu paliekamas Užsakovo sąskaitoje, užtikrinant Projektuotojo sutartinių įsipareigojimų vykdymą atitinkamų Paslaugų teikimo laikotarpiu.
    6. Jeigu Projektuotojas Sutarties įvykdymą užtikrina banko garantija arba draudimo bendrovės laidavimo draudimu, Sutarties įvykdymo užtikrinimo dokumentas turi būti parengtas pagal Sutartyje įtvirtintus reikalavimus ir turi atitikti esminius jų sąlygas. Jeigu Rangovas pateikia draudimo bendrovės išduotą Sutarties įvykdymo užtikrinimo galiojimą užtikrinantį dokumentą, tai kartu su Sutarties įvykdymo užtikrinimo laidavimo draudimo raštu Projektuotojas turi pateikti ir pasirašytą draudimo liudijimo (poliso) originalą bei mokestinio pavedimo kopiją, kad draudimo įmoka už šį išduotą Sutarties įvykdymo užtikrinimo laidavimo draudimo raštą yra sumokėta. Projektuotojas privalo pateikti deramai įformintą, atitinkančią Lietuvos Respublikos teisės aktų reikalavimus, banko besąlyginę ir neatšaukiamą Sutarties įvykdymo garantiją arba besąlyginį ir neatšaukiamą laidavimo draudimo raštą bei visus juos lydinčius dokumentus (originalus) tokiomis sąlygomis (sąlygos turi būti nurodytos banko garantijoje ar draudimo laidavime):
       1. garantas arba draudikas – bankas arba draudimo bendrovė; banko garantija arba laidavimo draudimas turi būti neatšaukiami ir besąlyginiai, banko garantija arba laidavimo draudimas negali būti atšauktas arba suvaržytas be Užsakovo sutikimo;
       2. garantijos (laidavimo draudimo) suma – 5 (penki) proc. nuo Sutarties kainos (Eur su PVM) (jei teikiamas Sutarties įvykdymo užtikrinimas Projekto parengimo paslaugų teikimo laikotarpiui) arba 3 (trys) proc. nuo Projekto vykdymo priežiūros paslaugų gairės kainos (Eur su PVM) (jei teikiamas Sutarties įvykdymo užtikrinimas Projekto vykdymo priežiūros paslaugų teikimo laikotarpiui);
       3. garantijos (laidavimo draudimo) galiojimo terminas – ne trumpiau kaip ***21 (dvidešimt vienas)*** mėn. nuo Sutarties įsigaliojimo dienos (jei teikiamas Sutarties įvykdymo užtikrinimas Projekto parengimo paslaugų teikimo laikotarpiui) arba ne trumpiau nei iki statybos užbaigimo akto pasirašymo dienos nuo Užsakovo statinio rangos darbų pagal Projektą sutarties pasirašymo dienos (jei teikiamas Sutarties įvykdymo užtikrinimas Projekto vykdymo priežiūros paslaugų teikimo laikotarpiui);
       4. garantijos (laidavimo draudimo) dalykas: bet koks Projektuotojo prievolių pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas, įskaitant ir priskaičiuotų netesybų pagal sutartį bei tiesioginių nuostolių padengimą;
       5. garantijos (laidavimo draudimo) sumos išmokėjimo sąlygos ir tvarka: per 10 (darbo) darbo dienų nuo pirmo raštiško Užsakovo pranešimo garantui (draudikui) apie Projektuotojo padarytą esminį (-ius) pažeidimą (-us) ir (ar) kitus Sutarties sąlygose numatytus atvejus. Garantas (draudikas) neturi teisės reikalauti, kad Užsakovas pagrįstų savo reikalavimą. Užsakovas pranešime garantui (draudikui) nurodys, kad garantijos (laidavimo draudimo) suma jam priklauso dėl to, kad Projektuotojas dalinai ar visiškai neįvykdė Sutarties sąlygų ar kitaip pažeidė Sutartį;
       6. Sutarties įvykdymo užtikrinimo dokumente privalo būti numatyta, jog ginčai tarp šalių dėl banko garantijos arba laidavimo draudimo sprendžiami Lietuvos Respublikos teismuose;
       7. tuo atveju, jei Sutarties įvykdymo užtikrinimas užtikrinamas pateikiant banko išduotą Sutarties įvykdymo užtikrinimo garantiją, tokia garantija turi būti išduota Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje registruoto banko. Jeigu teikiama Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje neregistruoto tarptautinio banko garantija, bankas turi turėti ne žemesnį nei BBB pagal „Fitch Ratings“ agentūrą (arba „Standard&Poor’s“ arba „Moody’s“ reitingo agentūrų atitikmenį) ilgalaikio skolinimosi reitingą. Reitingą turi atitikti bankas, kuris išdavė garantiją, arba bendrovių grupė, kuriai jis priklauso. Banko garantija teikiama rašytine forma;
       8. tuo atveju, jei Sutarties įvykdymo užtikrinimas užtikrinamas pateikiant draudimo bendrovės besąlyginį ir neatšaukiamą laidavimo raštą, toks raštas turi būti išduotas draudimo bendrovės, kuriai suteiktas tarptautinės reitingų agentūros patvirtintas investicinio lygio reitingas yra ne mažesnis už vieną iš išvardytų: BBB pagal agentūros „Standard&Poor’s“; BBB pagal agentūros „Fitch IBCA“; Baa2 pagal agentūros „Moody’s“; B++ agentūros „A.M. Best“. Jeigu draudimo įmonė nėra reitinguota, tai ji bus laikoma priimtina tuo atveju, kai aukščiau minėti reitingai yra suteikti draudimo įmonės pagrindiniam akcininkui, kuriam priklauso ne mažiau kaip 50 procentų draudimo įmonės akcijų.
    7. Jei Užsakovas pasinaudoja Sutarties įvykdymo užtikrinimu, Projektuotojas, siekdamas toliau vykdyti Sutarties įsipareigojimus, privalo per 5 (penkias) darbo dienas pateikti Užsakovui naują Sutarties įvykdymo užtikrinimą pagal šio Sutarties skyriaus reikalavimus. Vėlesni Sutarties ar kitų su ja susijusių dokumentų pakeitimai ar papildymai neturės įtakos Projektuotojo įsipareigojimų pagal Sutarties sąlygų įvykdymo užtikrinimą vykdytinumui ar apimčiai ir neatleis Projektuotojo nuo visiško įsipareigojimų pagal Sutarties sąlygų įvykdymo užtikrinimą vykdymo.
    8. Jei Projektuotojas per šioje Sutartyje nustatytą terminą nepateikia Užsakovui Sutarties įvykdymo užtikrinimo atnaujinimo ar pratęsimo, Užsakovas sulaiko Sutarties 12.1 ar 12.2 punktuose, priklausomai nuo Sutarties vykdymo etapo, nurodyto dydžio sumą iš Projektuotojui mokėtinų sumų, kuri tampa Sutarties įvykdymo užtikrinimu – užstatu. Tokiu atveju šiai sulaikytų pinigų sumai (užstatui) taikomos visos Sutarties 12 skyriaus „Sutarties įvykdymo užtikrinimas ir draudimas“ sąlygos.
    9. Sutarties įvykdymo užtikrinimas Projekto parengimo paslaugų teikimo laikotarpiui grąžinamas ne anksčiau nei praėjus 30 (trisdešimt) kalendorinių dienų po suteiktų Projekto parengimo paslaugų perdavimo-priėmimo, nuo rašytinio Projektuotojo prašymo gavimo dienos.
    10. Sutarties sąlygų įvykdymo užtikrinimas Projekto vykdymo priežiūros paslaugų teikimo laikotarpiui grąžinamas praėjus 30 (trisdešimt) kalendorinių dienų po statybos užbaigimo akto pasirašymo dienos, nuo rašytinio Projektuotojo prašymo gavimo dienos.
    11. Projektuotojas įsipareigoja ne vėliau kaip per 5 (penkias) darbo dienas nuo Sutarties įsigaliojimo dienos pateikti Užsakovui statinio projektuotojo civilinės atsakomybės privalomojo draudimo sutarties kopiją (kartu su jos apmokėjimą įrodančio dokumento kopija). Statinio projektuotojo civilinės atsakomybės privalomojo draudimo sutarties minimali draudimo suma apdraudžiant draudėjo civilinę atsakomybę už Projektą (vienam draudžiamajam įvykiui) turi būti ne mažesnė kaip 43 400,00 EUR (keturiasdešimt trys tūkstančiai keturi šimtai eurų). Minimali privalomojo civilinės atsakomybės draudimo suma, kai draudžiama atsižvelgus į statinio projektuotojo statinių projektavimo darbų mastą per metus, turi būti ne mažesnė kaip 289 600,00 EUR (du šimtai aštuoniasdešimt devyni tūkstančiai šeši šimtai eurų). Draudimo sutartyje turi būti numatyta, kad Projektuotojui nesumokėjus draudimo įmokos dalies draudimo sutartyje nustatytu laiku, draudimo bendrovė apie tai privalo pranešti Užsakovui raštu, nurodydama, kad per 30 (trisdešimt) dienų nuo pranešimo išsiuntimo draudėjui nesumokėjus draudimo įmokos ar jos dalies, draudimo sutartis pasibaigs. Tuo atveju, jeigu Projektuotojas yra sudaręs metinę civilinės atsakomybės draudimo sutartį, jis įsipareigoja pateikti draudimo įmokos dalies draudimo sutartyje nustatytu laiku sumokėjimą įrodančius dokumentus. Projektuotojas savo sąskaita privalo nedelsdamas pratęsti (atnaujinti) civilinės atsakomybės privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šioje Sutartyje. Kitos draudimo sąlygos neturi prieštarauti draudimo veiklos priežiūros institucijos tvirtinamoms statinio projektuotojo civilinės atsakomybės privalomojo draudimo taisyklėms.
    12. Jeigu Projektuotojas nepratęsia (neatnaujina) civilinės atsakomybės draudimo sutarties arba neužtikrina draudimo sutarties sąlygų, kurių iš jo reikalaujama atlikti ir palaikyti pagal Sutartį, arba nepateikia pakankamo įrodymo ir draudimo liudijimų pagal šio punkto reikalavimus, Užsakovas turi teisę sustabdyti Projektuotojui priklausančias mokėti sumas už suteiktas Paslaugas tol, kol Projektuotojas įvykdys visus šiuos sutartinius įsipareigojimus. Patirtus nuostolius arba žalą, jeigu jų visai arba dalinai nekompensuoja draudikai, privalo kompensuoti Projektuotojas.
12. **INTELEKTINĖ NUOSAVYBĖ**
    1. Užsakovas nuo pagal Sutartį sukurto Projekto perėmimo iš Projektuotojo įgyja turtines teises į Projektą (visas jo sudėtines dalis). Užsakovas turi teisę be papildomo užmokesčio Projektuotojui ar Projekto autoriui naudoti Projektą šioje Sutartyje nustatytos paskirties statinio statybos darbams. Projektuotojas privalo užtikrinti, kad Užsakovo turtinės autorinės teisės galiotų neterminuotą laiką.
    2. Užsakovas, siekdamas atlikti Projekto pakeitimus, turi teisę pasitelkti trečiuosius asmenis. Šia sutartimi Projektuotojas ir Projekto autorius sutinka, kad Projekto pakeitimai būtų atliekami trečiųjų asmenų ir įsipareigoja nereikšti pretenzijų dėl šio Sutarties punkto taikymo statybą leidžiančius dokumentus išduodančioms institucijoms ar kitiems suinteresuotiems asmenims. Šalys sutaria, kad Projekto pakeitimai, atliekami vadovaujantis šiuo Sutarties punktu, negali būti laikomi Projektuotojo ar Projekto autoriaus teisės į kūrinio vientisumą pažeidimu.
    3. Projektuotojas privalo užtikrinti, kad Projekto autorius susipažintų su šio Sutarties skyriaus reikalavimais ir įsipareigotų jų laikytis. Tuo atveju, jei dėl šią Sutartį pažeidžiančių Projekto autoriaus reikalavimų Užsakovas patiria nuostolių, Projektuotojas, Užsakovo reikalavimu, privalo atlyginti Užsakovo patirtus nuostolius.
    4. Projektuotojas garantuoja nuostolių ir (ar) žalos atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), jeigu rengiant Projektą pažeidžiamos trečiųjų asmenų intelektinės nuosavybės teisės, išskyrus atvejus, jei toks pažeidimas (įtariamas pažeidimas) atsirado dėl Užsakovo kaltės.
13. **NENUGALIMA JĖGA (*FORCE MAJEURE*)**
    1. Šalis gali būti visiškai ar iš dalies atleidžiama nuo civilinės atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
    2. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
    3. Sutartis baigiasi, kai jos įvykdyti neįmanoma arba vykdymas turi būti atidėtas ilgiau nei 60 (šešiasdešimt) kalendorinių dienų dėl nenugalimos jėgos (*force majeure*), už kurią Šalis neatsako.
14. **ASMENS DUOMENŲ TVARKYMAS**
    1. Kiekviena Šalis privalo informuoti darbuotojus ir (ar) subrangovų darbuotojus ar kitus fizinius asmenis, pasitelktus Sutarčiai vykdyti (toliau – Duomenų subjektai) apie kitos Šalies atliekamą jų asmens duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis bei Sutarties 4 priedu.
    2. Šalis nevykdanti ar netinkamai vykdanti Sutarties 15.1 punkte numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant valstybės institucijų paskirtas baudas ir (ar) kitas pinigines sankcijas.
15. **KITOS SUTARTIES SĄLYGOS**
    1. Sutartis įsigalioja po to, kai ją pasirašo visų Šalių įgalioti atstovai ir Projektuotojas pateikia Užsakovui reikalaujamą Sutarties įvykdymo užtikrinimą, ir galioja iki visų Sutartyje numatytų Paslaugų suteikimo ir atsiskaitymo už jas, bei kitų sutartinių įsipareigojimų įvykdymo arba Sutarties nutraukimo dienos. Jei per nustatytą terminą Sutarties įvykdymo užtikrinimas nepateikiamas, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal Lietuvos Respublikos viešųjų pirkimų įstatymą tai yra laikoma Projektuotojo atsisakymu sudaryti Sutartį.
    2. Vykdydamos šią Sutartį, Šalys vadovaujasi įstatymais, norminiais teisės aktais ir šios Sutarties sąlygomis. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
    3. Užsakovo atstovas, atsakingas už Sutarties vykdymą: *[pareigos, vardas, pavardė, tel. Nr., el. paštas]*. Tuo atveju, jeigu šiame Sutarties punkte nurodytas asmuo pasikeistų, Užsakovas pateikia Projektuotojui rašytinį pranešimą apie tai. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    4. Projekto valdytojo atstovas, atsakingas už Sutarties vykdymą: *[pareigos, vardas, pavardė, tel. Nr. el. paštas]*. Tuo atveju, jeigu šiame Sutarties punkte nurodytas asmuo pasikeistų, Projekto valdytojas pateikia Projektuotojui rašytinį pranešimą apie tai. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    5. Projektuotojo atstovas, atsakingas už Sutarties vykdymą: *[pareigos, vardas, pavardė, tel. Nr. el. paštas]*. Tuo atveju, jeigu šiame Sutarties punkte nurodytas asmuo pasikeistų, Projektuotojas pateikia Užsakovui ir (ar) Projekto valdytojui rašytinį pranešimą apie tai. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    6. Projektuotojas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas (išskyrus tiesioginio atsiskaitymo su subtiekėjais galimybę, kaip nustatyta šioje Sutartyje (jeigu šia galimybe naudojamasi)), be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
    7. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
    8. Sutartis sudaryta lietuvių kalba Šalių pasirinktu būdu:
       1. pasirašant ją rašytine forma 3 (trimis) egzemplioriais, turinčiais vienodą teisinę galią – po vieną kiekvienai Šaliai. Sutarties autentiškumas patvirtinamas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutiniame lape; arba
       2. kiekvienos Šalies įgaliotų asmenų kvalifikuotais elektroniniais parašais, naudojant dokumentų valdymo sistemos priemones.
    9. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį ar elektroniniu paštu arba įteikta asmeniškai pasirašytinai. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą. Nepatvirtinus elektroniniu paštu perduotos informacijos gavimo, ši informacija (dokumentai, raštai ir kt.) yra laikytina tinkamai perduota praėjus 24 (dvidešimt keturioms) val. nuo minėtosios informacijos išsiuntimo momento elektroniniu paštu.
    10. Visa pagal šią Sutartį Užsakovo Projektuotojui pateikta dokumentacija (brėžiniai, planai, nuotraukos, techninės sąlygos ir kt.) yra laikoma Užsakovo nuosavybe. Pasibaigus šiai Sutarčiai ar ją Šalims (bet kuriai iš Šalių) nutraukus, taip pat Užsakovui pareikalavus, Projektuotojas privalo nedelsiant, bet ne vėliau kaip per 5 (penkias) darbo dienas nuo Sutarties pasibaigimo ar Užsakovo atitinkamo reikalavimo gavimo, grąžinti Užsakovui visus pastarojo Projektuotojui perduotus dokumentus ir (ar) daiktus.
    11. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai nedelsiant, bet ne vėliau kaip per 3 (tris) darbo dienas. Neįvykdžiusi šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.
    12. Sutarties priedai:
        1. Sutarties 1 priedas – PP techninės užduoties projektas;
        2. Sutarties 2 priedas – viešojo Paslaugų pirkimo dokumentai (prie Sutarties atskirai nepridedami, o skelbiami Centrinėje viešųjų pirkimų informacinėje sistemoje);
        3. Sutarties 3 priedas – Projektuotojo pasiūlymas viešajam Paslaugų pirkimui (prie Sutarties atskirai nepridedamas, o saugomas Centrinėje viešųjų pirkimų informacinėje sistemoje);
        4. Sutarties 4 priedas – Asmens duomenų̨ tvarkymas;
        5. Sutarties 5 priedas – Detalus Projekto parengimo paslaugų teikimo grafikas (pridedamas po Sutarties pasirašymo);
        6. Sutarties 6 priedas – Suteiktų paslaugų ir išlaidų apmokėjimo pažymos (F-3) forma.
        7. Sutarties 7 priedas – Trišalės atsiskaitymo sutarties projektas.
        8. Sutarties 8 priedas - Užsakovo reikalavimai statinio informacinio modelio rengimui PP stadijai;
        9. Sutarties 9 priedas - Užsakovo reikalavimai statinio informacinio modelio rengimui TDP stadijai;
        10. Sutarties 10 priedas – Projekto keitimų lentelė;
        11. Sutarties 11 priedas – Sutarties nuostatos ,,Dėl statinio informacinio modeliavimo (BIM) taikymo”
16. **SUTARTIES ŠALIŲ ADRESAI IR REKVIZITAI**

|  |  |  |
| --- | --- | --- |
| **Užsakovas**  **Vilniaus miesto savivaldybės administracija**  Juridinio asmens kodas 188710061  Konstitucijos pr. 3, 09601 Vilnius Tel. (8 5) 211 2000  El. p.: [savivaldybe@vilnius.lt](mailto:savivaldybe@vilnius.lt)  A. s. LT954010042403632773  Luminor Bank AS, atstovaujama Luminor Bank AS Lietuvos skyriaus, kodas 40100  \_\_\_\_\_\_\_\_\_\_\_\_\_\_\_\_\_\_\_\_\_\_\_  *[nurodyti pasirašančio asmens pareigas]*  *[nurodyti pasirašančio asmens vardą, pavardę]* | **Projekto valdytojas**  **UAB „Vilniaus vystymo kompanija“**  Juridinio asmens kodas 120750163  Konstitucijos pr. 3, 09308, Vilnius  Tel. (8 687) 66 000  El. p. [info@vilniausvystymas.lt](mailto:info@vilniausvystymas.lt)  A. s. LT267044060000304695  AB SEB bankas, kodas 70440  \_\_\_\_\_\_\_\_\_\_\_\_\_\_\_\_\_\_\_\_\_  *[nurodyti pasirašančio asmens pareigas]*  *[nurodyti pasirašančio asmens vardą, pavardę]* | **Projektuotojas**  ***[nurodyti pavadinimą]***  Juridinio asmens kodas *[nurodyti į. k.]*  Adresas: *[nurodyti adresą]*  Tel.: *[nurodyti telefono numerį]*  El. p. *[nurodyti el. p. adresą]*  A. s. *[nurodyti sąskaitos Nr.]*  *[nurodyti banko pavadinimą ir kodą]*  \_\_\_\_\_\_\_\_\_\_\_\_\_\_\_\_\_\_\_  *[nurodyti pasirašančio asmens pareigas]*  *[nurodyti pasirašančio asmens vardą, pavardę]* |

Sutarties 4 priedas

**ASMENS DUOMENŲ TVARKYMAS**

* 1. Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis, Sutarties vykdymo tikslais Šalys, kaip duomenų valdytojai, gali tvarkyti viena kitos darbuotojų ir (ar) Subtiekėjų darbuotojų ar kitų fizinių asmenų, pasitelktų Sutarčiai vykdyti (toliau – Duomenų subjektai), asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus.
  2. 1 punkte nurodytais pagrindais gali būti tvarkomi šie duomenys: I) vardas, pavardė; II) kontaktiniai duomenys (darbo telefono numeris, darbo elektroninis paštas, darbovietės adresas); III) užimamos pareigos; IV) įgaliojimų (atstovavimo) duomenys, įskaitant atstovų asmens kodus, adresus; V) su kvalifikacija susiję duomenys; VI) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
  3. Šalys asmens duomenis saugo 10 (dešimt) metų (pasibaigus Sutarčiai). Nebereikalingi asmens duomenys sunaikinami.
  4. Sutarties pagrindu tvarkomi asmens duomenys gali būti teikiami: I) Viešųjų pirkimų tarnybai; II) CVP informacinei sistemai; III) teismams bei kitoms valstybės institucijoms; IV) audito bendrovėms; V) advokatams; VI) antstoliams; VII) kitiems duomenų gavėjams teisės aktų nustatyta tvarka turintiems teisę gauti asmens duomenis iš Šalių.
  5. Jei Sutarties Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
  6. Duomenų subjektai turi teisę susipažinti su Sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis Duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas).

Sutarties 7 priedas

**TRIŠALĖS ATSISKAITYMO SUTARTIES** **PROJEKTAS**

**TRIŠALĖ ATSISKAITYMO SUTARTIS**

*[nurodyti datą] [nurodyti numerį]*

*[nurodyti vietą]*

***[nurodyti juridinio asmens pavadinimą]***,juridinio asmens kodas *[nurodyti juridinio asmens kodą]*,atstovaujama *[nurodyti atstovaujančio asmens pareigas, vardą, pavardę]*, veikiančio (-ios) pagal *[nurodyti kokio dokumento pagrindu asmuo veikia]* (toliau – **Užsakovas)**,

***[nurodyti juridinio asmens pavadinimą]***, juridinio asmens kodas *[nurodyti juridinio asmens kodą]*, atstovaujama *[nurodyti atstovaujančio asmens pareigas, vardą, pavardę]*, veikiančio (-ios) pagal *[nurodyti kokio dokumento pagrindu asmuo veikia]* (toliau – **Projektuotojas**)*[Jeigu pirkimo laimėtojas yra tiekėjų grupė, nurodomi visi tiekėjų grupės partneriai]*,

ir

***[nurodyti juridinio asmens pavadinimą]***, juridinio asmens kodas *[nurodyti juridinio asmens kodą]*, atstovaujama *[nurodyti atstovaujančio asmens pareigas, vardą, pavardę]*, veikiančio (-ios) pagal *[nurodyti kokio dokumento pagrindu asmuo veikia]* (toliau – **Subteikėjas**),

toliau Užsakovas, Projektuotojas ir Subteikėjas kartu vadinami „Šalimis“, o kiekvienas atskirai – „Šalimi“,

atsižvelgdamos į tai, kad:

1. Užsakovas ir Projektuotojas *[nurodyti datą]* sudarė sutartį Nr. *[nurodyti numerį]* dėl *[nurodyti objektą]* (toliau – **Sutartis**);
2. Sutarties *[nurodyti punktus]* punktuose numatytos tiesioginio atsiskaitymo su subteikėjais sąlygos ir tvarka;
3. Projektuotojas ir Subteikėjas *[nurodyti datą]* sudarė sutartį Nr. *[nurodyti numerį]* (toliau – **Subteikimo sutartis**);
4. *[nurodyti datą]* tarp Užsakovo ir Projektuotojo buvo sudarytas susitarimas dėl Sutarties papildymo Subteikėju;
5. *[nurodyti datą]* raštu Nr. *[nurodyti numerį]* Subteikėjas buvo informuotas apie tiesioginio atsiskaitymo galimybę;
6. Subteikėjas *[nurodyti datą]* raštu Nr. *[nurodyti numerį]* informavo Užsakovą, kad pageidauja, jog už atliktus darbus pagal Subteikimo sutartį tiesiogiai sumokėtų Užsakovas;
7. Užsakovas sutinka tiesiogiai sumokėti Subteikėjui,

Šalys, siekdamos nustatyti tiesioginio atsiskaitymo tvarką už Subteikėjo atliktus darbus pagal Subteikimo sutartį, sudarė šią trišalę atsiskaitymo sutartį (toliau – **Trišalė sutartis**):

1. **ATSISKAITYMO TVARKA**
2. Užsakovas už Subteikėjo pagal Subteikimo sutartį Paslaugas su Subteikėju atsiskaito per 30 (trisdešimt) dienų nuo Projektuotojo PVM sąskaitos faktūros, suderintos Trišalėje sutartyje nurodyta tvarka, gavimo dienos. Dėl Sutarties pobūdžio 30 (trisdešimties) dienų terminas gali būti pratęsiamas, bet ne ilgesniam kaip 60 (šešiasdešimt) dienų laikotarpiui.
3. Šalys susitaria, kad Projektuotojas kartu su Užsakovui teikiama sąskaita faktūra, turi pateikti Užsakovui Subteikėjo prašymą tiesiogiai apmokėti Subteikėjui pagal Subteikimo sutartį, kuriame turi būti nurodyta tiesiogiai Subteikėjui pagal Subteikimo sutartį mokėtina suma ir banko sąskaita, į kurią turi būti tiesiogiai pervedamas mokėjimas Subteikėjui;
4. Projektuotojas suformuoja PVM sąskaitą faktūrą, kurioje nurodo Subteikėją ir tiesiogiai jam mokėtiną sumą, kuri turi sutapti su Subteikėjo prašyme prašoma tiesiogiai mokėti suma ir ją pateikia Užsakovui;
5. Subteikėjo prašymas dėl tiesioginio atsiskaitymo laikytinas neatskiriamu sąskaitos faktūros priedu ir tinkamai su Projektuotoju suderintais,
6. Pasirašius šią Trišalę sutartį, Užsakovo Projektuotojui pagal Pirkimo sutartį mokama suma iš karto mažinama ta suma, kurią Užsakovas tiesiogiai sumokėjo Subteikėjui.
7. Projektuotojui išlieka pareiga patikrinti ir priimti Subteikėjo atliktus darbus ir Projektuotojas lieka atsakingas už Subteikėjo sutarties vykdymą ir Subteikėjo veiksmus ar neveikimą, įskaitant terminų laikymąsi ir (ar) padarytus nuostolius.
8. Užsakovas sumoka Subteikėjui mokėjimo pavedimu į šioje Sutartyje nurodytą ir Subteikėjo prašyme nurodomą Subteikėjo banko sąskaitą. Jeigu Subteikėjo banko sąskaitoje nėra laiku gautas mokėjimas, bet Užsakovo bankas pateikia patvirtinimą, kad Užsakovas laiku atliko pavedimą, mokėjimas yra laikomas atliktas tinkamai ir laiku.
9. Projektuotojas pareiškia, kad atlikus apmokėjimą Trišalėje sutartyje aptarta tvarka, tai bus laikoma tinkamu atsiskaitymu pagal Sutartį. Projektuotojas patvirtina, kad tiesioginis atsiskaitymas Subteikėjui pagal Trišalę sutartį nepažeidžia jokių Projektuotojo kreditorių interesų.

1. **ŠALIŲ ATSAKOMYBĖ**
2. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios Trišalės sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia Trišale sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
3. Užsakovas ir Subteikėjas neturi teisės reikšti vienas kitam piniginių reikalavimų, susijusių su Sutarties ir (ar) Subteikimo sutarties pažeidimu.

1. **BAIGIAMOSIOS NUOSTATOS**
2. Nė viena Šalis neturi teisės be kitų Šalių išankstinio rašytinio sutikimo perleisti visų arba dalies teisių ir pareigų pagal šią Trišalę sutartį.
3. Bet kokios Trišalės sutarties nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams neatleidžia Šalių nuo prisiimtų įsipareigojimų vykdymo, taip pat neturi įtakos kitų Trišalės sutarties nuostatų galiojimui. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Trišalės sutarties tikslui bei kitoms jos nuostatoms.
4. Šalys susitaria, kad šios Trišalės sutarties pasirašymo faktas ir visa joje esanti informacija yra konfidenciali ir be raštiško kitos Šalies sutikimo negali būti atskleista tretiesiems asmenims, išskyrus įstatymų numatytas išimtis.
5. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.
6. Sutartis laikoma sudaryta ir įsigalioja ją pasirašius įgaliotiems Šalių atstovams.
7. Trišalė sutartis sudaryta trimis egzemplioriais lietuvių kalba, turinčiais vienodą teisinę galią, kiekvienai Šaliai po vieną egzempliorių.
8. Trišalės sutarties priedai:
   1. *[nurodyti priedus]*;
   2. *[nurodyti priedus]*.

|  |  |  |
| --- | --- | --- |
| **Užsakovas:**  ***[nurodyti pavadinimą]***  Juridinio asmens kodas *[nurodyti į. k.]*  PVM mokėtojo kodas:  *[nurodyti kodą]*  Adresas *[nurodyti adresą]*  Tel. Nr. *[nurodyti telefono numerį]*  El. p. *[nurodyti el. p. adresą]*  A.s. Nr. *[nurodyti sąskaitos Nr.]*  *[nurodyti banko pavadinimą ir kodą]*  *[nurodyti pasirašančio asmens pareigas]*  *[nurodyti pasirašančio asmens vardą, pavardę]*    \_\_\_\_\_\_\_\_\_\_\_\_\_\_\_\_\_\_\_\_  *(parašas)* | **Projektuotojas:**  ***[nurodyti pavadinimą]***  Juridinio asmens kodas *[nurodyti į. k.]*  PVM mokėtojo kodas: *[nurodyti kodą]*  Adresas *[nurodyti adresą]*  Tel. Nr. *[nurodyti telefono numerį]*  El. p. *[nurodyti el. p. adresą]*  A.s. Nr. *[nurodyti sąskaitos Nr.]*  *[nurodyti banko pavadinimą ir kodą]*  *[nurodyti pasirašančio asmens pareigas]*  *[nurodyti pasirašančio asmens vardą, pavardę]*      \_\_\_\_\_\_\_\_\_\_\_\_\_\_\_\_\_\_\_\_  *(parašas)* | **Subteikėjas:**  ***[nurodyti pavadinimą]***  Juridinio asmens kodas *[nurodyti į. k.]*  PVM mokėtojo kodas: *[nurodyti kodą]*  Adresas *[nurodyti adresą]*  Tel. Nr. *[nurodyti telefono numerį]*  El. p. *[nurodyti el. p. adresą]*  A.s. Nr. *[nurodyti sąskaitos Nr.]*  *[nurodyti banko pavadinimą ir kodą]*  *[nurodyti pasirašančio asmens pareigas]*  *[nurodyti pasirašančio asmens vardą, pavardę]*    \_\_\_\_\_\_\_\_\_\_\_\_\_\_\_\_\_\_\_\_\_  *(parašas)* |