**VILNIAUS KONGRESŲ CENTRO ATVIRAS ARCHITEKTŪRINIS PROJEKTO KONKURSAS**

**SPECIALIOSIOS PIRKIMO** **SĄLYGOS (SPS)**

# **BENDROSIOS NUOSTATOS**

# 

* 1. Vadovaujantis VPĮ 82 straipsnio nuostatomis, Pirkimas atliekamas **kitos Perkančiosios organizacijos vardu.** **Įgaliojusi organizacija** – Vilniaus miesto savivaldybės administracija.
  2. Atsižvelgiant į tai, kad Įgaliojusi organizacija yra klasikinio sektoriaus Perkančioji organizacija, Pirkimas vykdomas vadovaujantis VPĮ nuostatomis ir Lietuvos Respublikos aplinkos ministro 2017 m. rugpjūčio 22 d. įsakymu Nr. D1-671 patvirtintomis Projekto konkurso organizavimo taisyklėmis (toliau – **Taisyklės**), kitais viešuosius pirkimus reglamentuojančiais teisės aktais bei šiais konkurso dokumentais. Vartojamos pagrindinės sąvokos yra apibrėžtos aukščiau nurodytuose teisės aktuose ir konkurso dokumentuose.
  3. Stebėtojai dalyvauti Komisijos posėdžiuose nėra kviečiami.
  4. Vykdomas tarptautinės vertės pirkimas. Skelbimas apie konkursą paskelbtas CVP IS ir per Europos Sąjungos leidinių biurą.
  5. **Pirkimo dokumentai Tiekėjams pateikiami lietuvių ir anglų kalbomis, tačiau esant neatitikimų tarp dokumentų tekstų, pirmenybė teikiama tekstui lietuvių kalba.**
  6. Pirkimas vykdomas CVP IS priemonėmis*.* Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis.
  7. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1 punktu (-ais). Aplinkos apsaugos kriterijai nustatyti SPS priede Nr. 9 “Sutarties projektas“.
  8. Šio Pirkimo metu yra parengtas Sutarties projektas.
  9. Pirkimui taikomos Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 nuostatos:
     1. Kartu su Projekto pasiūlymu (Vokas 2) Dalyvis turi pateikti užpildytą deklaraciją dėl (ne)atitikties reglamento nuostatoms, kuri pateikta SPS priede Nr. 8. Kilus abejonių dėl Dalyvio (ne)atitikties reglamento nuostatoms, perkančioji organizacija iš galimo laimėtojo gali paprašyti pateikti dokumentus, įrodančius deklaracijoje pateiktų duomenų teisingumą.
     2. Perkančioji organizacija nustačiusi, kad Dalyvio pasitelktas ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus Dalyvio juos pakeisti kitais, pirkimo sąlygų reikalavimus atitinkančiais, subjektais.

# **PIRKIMO OBJEKTAS**

# Pirkimo objektas **–** **Administracinės paskirties Vilniaus kongresų centro pastato su prieigomis, A. Goštauto gatvėje Vilniuje, Neries krantinės ties Vilniaus kongresų centru pertvarkymo ir sklypo sutvarkymo Projekto konkurso architektūriniai pasiūlymai bei projekto rengimo** **(statybos projektinių pasiūlymų parengimo, statybą leidžiančio dokumento gavimo, statinio informacinio modelio (BIM) sukūrimo, techninio darbo projekto parengimo ir statinio techninio darbo projekto vykdymo priežiūros paslaugos), pagal SPS 2 priedas „Kainos pasiūlymo forma“ nurodytus Pirkimo objektus paslaugos.**(toliau tekste – Paslaugos).

* 1. Šiame Pirkime neleidžiama pateikti alternatyvių Projekto pasiūlymų. Dalyviui pateikus alternatyvų Projekto pasiūlymą (alternatyvius Projekto pasiūlymus), jo Projekto pasiūlymas ir alternatyvūs Projekto pasiūlymai bus atmesti.
  2. **Konkurso tikslas:** Projekto konkurso būdu išrinkti geriausiai urbanistinius, architektūros ir funkcinius aspektus bei kitus reikalavimus, išvardintus šiuose Pirkimo dokumentuose ir jų prieduose, atitinkančią administracinio Vilniaus kongresų centro pastato su prieigomis A. Goštauto gatvėje Vilniuje, Neries krantinės ties Vilniaus kongresų centru pertvarkymo ir sklypo sutvarkymo, projekto Architektūrinę idėją ir nustatyti Projekto konkurso laimėtoją bei pasirašyti su juo Projektavimo paslaugų sutartį;
  3. Įsigyti projektavimo paslaugas, vadovaujantis Viešųjų pirkimų įstatymo 71 straipsnio 4 dalies nuostatomis, Perkančioji organizacija numato tęsti SPS 2 priede „Kainos pasiūlymo forma“ nurodytų Paslaugų pirkimą neskelbiamų derybų būdu, sudarant Projektavimo paslaugų pirkimo sutartį su I (pirmos) vietos laimėtoju. Neskelbiamos derybos su I (pirmos) vietos laimėtoju organizuojamos SPS 9 skyriuje numatyta tvarka.
  4. Šio konkurso 3-iems geriausiems Projekto pasiūlymus pateikusiems dalyviams bus įteiktos premijos: I-os vietos laimėtojui skiriama **50000,00 Eur**, II-os vietos prizininkui - **30000,00 Eur**, III-ios vietos prizininkui - **20000,00 Eur**. Dalyviams, kurių pateikti Projekto pasiūlymai nelaimi prizinių vietų, premijos nemokamos. Perkančioji organizacija neįsipareigoja kompensuoti jokių galimų mokesčių ar kitų išlaidų, jei jų atsirastų konkurso laimėtojo šalyje dėl gautos piniginės premijos.
  5. Piniginės premijos konkurso dalyviams (I (pirmai), II (antrai), III (trečiai) vietoms) išmokamos ne vėliau kaip per 30 (trisdešimt) dienų pasibaigus pretenzijų pateikimo terminams.
  6. Architektūrinis projektas privalo atitikti konkurso užduoties reikalavimus (SPS 1 priedas).
  7. Parengto projekto preliminari statybos skaičiuojamoji kaina – **95 064 479 Eur** (devyniasdešimt penki milijonai, šešiasdešimt keturi tūkstančiai, keturi šimtai septyniasdešimt devyni eurai ir 00 ct) **be PVM**. Į preliminarią skaičiuojamąją kainą įtrauktos visos su objekto statyba susijusios išlaidos, bet neįtrauktos pastato baldų, technologinės įrangos pirkimo išlaidos. Statybos kainos biudžetas paskaičiuotas vadovaujantis UAB „SISTELA“ statinių ir inžinerinių tinklų statybos skaičiuojamosios kainos kainynu.
  8. Pirkimas neskaidomas į dalis. Argumentai dėl pirkimo objekto neskaidymo į dalis: Vadovaujantis Viešųjų pirkimų įstatymo 28 straipsnio 2 dalies nuostatomis, Perkančioji organizacija paaiškina, kad konkursas neskaidomas į dalis siekiant įgyvendinti Lietuvos Respublikos architektūros įstatymo III skyriuje apibrėžtus architektūros kokybei keliamus reikalavimus bei kriterijus, kompleksiškai sprendžiant svarbius klausimus. Planuojami pertvarkyti objektai ir sklypai tarpusavyje yra ypatingai glaudžiai susiję, todėl rengiant projektą turi būti užtikrintas jų suderinamumas, integralumas, aukšta ir vieninga visos nurodytos teritorijos planavimo ir integralumo, architektūros ir viešųjų erdvių sprendinių kokybė.

# **DALYVIŲ PAŠALINIMO PAGRINDŲ, KVALIFIKACIJOS, APLINKOS APSAUGOS REIKALAVIMŲ TIKRINIMAS**

* 1. Šiame projekto konkurse bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus Projekto pasiūlymus, o įvertinus Projekto pasiūlymus bus tikrinama, ar nėra geriausius Projekto pasiūlymus pateikusių dalyvių (I, II, III vietų) pašalinimo pagrindų, ar šių dalyvių kvalifikacija atitinka nustatytus reikalavimus (jeigu taikytina).
  2. Dalyvis kaip pirminį įrodymą pateikia užpildytą ir pasirašytą Europos bendrąjį viešojo pirkimo dokumentą (SPS 6 priedas) espd.reply.xml arba pdf formatu, patvirtinantį jo atitikimą keliamiems Kvalifikacijos reikalavimams, Aplinkos apsaugos reikalavimams, Pašalinimo pagrindų nebuvimą. Kvalifikacijos ir aplinkos apsaugos reikalavimai pateikiami SPS 5 priede, Pašalinimo pagrindai pateikiami SPS 4 priede.
  3. Jeigu Dalyvis remiasi Ūkio subjektų pajėgumais, Dalyvis turi pateikti Ūkio subjektų užpildytą ir pasirašytą EBVPD (SPS 6 priedas) espd.reply.xml arba .pdf formatu, patvirtinantį Ūkio subjekto Pašalinimo pagrindų nebuvimą ir, jei taikoma, atitikimą Kvalifikaciniams reikalavimams.
  4. Jeigu Dalyvis ar jo Ūkio subjektas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia Dalyvio (Ūkio subjekto) deklaracija, jeigu jo šalyse nenaudojama priesaikos deklaracija. Oficiali Dalyvio (Ūkio subjekto) deklaracija turi būti patvirtinta valstybės narės ar Dalyvio (Ūkio subjekto) kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  5. Dalyvio kvalifikacija turi būti įgyta **iki Projekto pasiūlymo pateikimo termino pabaigos** (susipažinimo su projekto pasiūlymu dienos).
  6. Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Dalyvis gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma VPĮ 49 str. 2 d.
  7. Jei norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo dokumentuose nebuvo numatyti, Dalyvis užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios.

# **REIKALAVIMAI PROJEKTŲ PASIŪLYMŲ PATEIKIMUI**

* 1. Dalyvio pateikiamas Projekto pasiūlymas ir kiti konkurso dokumentuose nustatyti dokumentai turi būti parengti ir pateikti pagal šiame skyriuje nurodytus reikalavimus. Perkančiajai organizacijai padarius šių konkurso dokumentų ar jų priedų pakeitimus ir papildymus, Dalyviai privalo į juos atsižvelgti. Dokumentai pateikiami dvejomis kalbomis – lietuvių ir anglų.
  2. Pateikdamas Projekto pasiūlymą Dalyvis sutinka su šiais konkurso dokumentais ir patvirtina, kad jo Projekto pasiūlyme pateikta informacija yra teisinga.
  3. Dalyvis (fizinis ar juridinis asmuo) gali pateikti perkančiajai organizacijai tik vieną Projekto pasiūlymą, nepriklausomai nuo to, ar teikiant Projekto pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis).
  4. Dalyvis prisiima visas išlaidas, susijusias su Projekto pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi konkursas, taip pat tuo atveju, jei jis būtų nutrauktas.
  5. Projekto pasiūlymo dalį, kurią sudaro SPS 4.8 ir SPS 4.11 punktuose nurodyti dokumentai / informacija, turi būti parengta ir pateikta užtikrinant jos **anonimiškumą, todėl draudžiama ant vokų (pakuočių), skaitmeninėje medžiagoje ir ant jose pateikiamų projekto pasiūlymo dokumentų pateikti bet kokią informaciją, kurios pagrindu būtų galima identifikuoti dalyvį**.
  6. Projekto pasiūlymą sudaro dokumentų, pateikiamų elektroninėmis (CVP IS) ir fizinėmis priemonėmis, visuma, nurodyta šio konkurso SPS 4.8 ir SPS 4.11 punktuose.
  7. Visas projekto pasiūlymas išskyrus tas dalis, kurių neįmanoma pateikti elektroninėmis priemonėmis (vienas fizinės formos Vokas (pakuotė) – Projekto planšetės ir maketas), turi būti pateikiamas elektroninėmis priemonėmis, naudojant CVP IS, adresu https://pirkimai.eviesiejipirkimai.lt, šiose konkurso sąlygose numatyta tvarka. Elektroninėmis priemonėmis (CVP IS) projekto dokumentų visuma **pateikiama 2 vokuose.**
  8. **CVP IS pasiūlymo lange „Vokas 1“ turi būti šie dokumentai atskiruose aplankuose.** **Aplankai CVP IS sistemoje ne kuriami o turi būtį į CVP IS sistemą jau įkeliami sukurti .zip, .rar formatais.** Pateikiamas pavyzdinis aplankų išdėstymas CVP IS pasiūlymo lange „Vokas 1“:  
     Paveikslėlis, kuriame yra tekstas, ekrano kopija, Šriftas

     Automatiškai sugeneruotas aprašymas
     1. Aplanke **„Aiškinamasis raštas****\_*devizo pavadinimas*“** pateikiamasaiškinamasis raštas. Aiškinamasis raštas pateikiamas lietuvių kalba ir anglų kalba. Rekomenduojamas aiškinamojo rašto turinio eiliškumas ir turinys pateikiamas SPS 11 priede „Grafinės ir tekstinės medžiagos pateikimas“.
     2. Aplanke **„Planšetės\_*devizo pavadinimas*“** pateikiami planšečių maketaiskaitmeniniame formate. Planšečių parengimo reikalavimai nurodyti SPS 11 priede „Grafinės ir tekstinės medžiagos pateikimas“.
     3. Aplanke **„Iliustracijos\_*devizo pavadinimas*“** pateikiama grafinė medžiaga, kuri yra panaudota planšetėse: atskiros vizualizacijos, brėžiniai. Grafinės medžiagos pateikimo reikalavimainurodyti SPS 11 priede „Grafinės ir tekstinės medžiagos pateikimas“ **.**
     4. Aplanke **„Kainos pasiūlymas\_*devizo pavadinimas*“,** pateiktas pagal SPS 2 priede „Kainos pasiūlymo forma“ pateiktą formą. Apskaičiuojant galimą projektavimo bei projekto vykdymo priežiūros paslaugų teikimo kainą, turi būti atsižvelgta į visą perkamų paslaugų apimtį, į pasiūlymo kainos sudėtines dalis, į konkurso techninės užduoties reikalavimus, į pirkimo sutarties projekte numatytą atsiskaitymo už suteiktas paslaugas terminą bei į visus kitus šių konkurso dokumentų reikalavimus. Į kainą turi būti įskaityti visi Dalyvio mokami mokesčiai ir visos Dalyvio patiriamos su pirkimo sutarties vykdymu susijusios, atsiskaitymo dokumentų pateikimo per informacinę sistemą „E. sąskaita“, išlaidos.
  9. **CVP IS pasiūlymo lange „Vokas 2“ turi būti šie dokumentai:**
     1. **užpildyta devizo iššifravimo forma** pagal SPS 3 priedo „Dalyvio devizo šifro forma“ reikalavimus;
     2. **jei Projekto pasiūlymą pateikia tiekėjų / autorių grupė**, kartu su Projekto pasiūlymu turi būti pateikta jungtinės veiklos / bendraautorystės sutarties kopija, pagal šių BPS 5.12 punkto reikalavimus.
     3. **užpildytas ir pasirašytas EBVPD** (SPS 6 priedas “EBVPD forma pildymui“). EBVPD turi užpildyti, pasirašyti ir pateikti tiekėjas, **kiekvienas** tiekėjų / autorių grupės partneris (jei Projekto pasiūlymą pateikia tiekėjų / autorių grupė), **kiekvienas** ūkio subjektas, kurio pajėgumais ketina remtis Dalyvis, siekdamas atitikti kvalifikacijos reikalavimus;
     4. **įgaliojimas ar kitas dokumentas** (pvz., pareigybės aprašymas), suteikiantis teisę pasirašyti dalyvio pateikiamą projekto pasiūlymą, kai projekto pasiūlymą pasirašo ne juridinio asmens vadovas, o jo įgaliotas asmuo;
     5. dalyvio devizo šifro formoje nurodytų Ūkio subjektų kurių pajėgumais remiamasi siekiant atitikti kvalifikacijos reikalavimus sutikimai, susitarimai (pasirašytos laisvos formos deklaracijas ar kiti dokumentai), patvirtinantys sutikimą dalyvauti šiame konkurse (jei pasitelkia);
     6. dalyvio devizo šifro formoje nurodytų specialistų (kvazisubtiekėjų), kuriuos laimėjimo ir sutarties sudarymo atveju planuojama įdarbinti, ketinimų protokolai (susitarimai) ar kiti dokumentai (jei pasitelkia);
     7. dalyvio deklaracija dėl atitikties Reglamento reikalavimui (SPS 8 priedas „Tiekėjo deklaracija dėl (ne)atitikties Reglamento nuostatoms“);
  10. Visi dokumentai, patvirtinantys dalyvių atitiktį projekto konkurso sąlygose numatytiems reikalavimams, kiti projekto pasiūlyme pateikiami dokumentai turi būti pateikti naudojant nediskriminuojančius, visuotinai prieinamus duomenų rinkmenų formatus (pvz., pdf).
  11. **Fizinės formos voke** (pakuotėje) (užklijuotame taip, kad jo nepažeidus nebūtų galima atidaryti), ant kurio užrašytas tik devizas (dalyvio pasirinktas raidžių ir /arba skaitmenų junginys) ir užrašas **„VILNIAUS KONGRESŲ CENTRO ATVIRAS ARCHITEKTŪRINIS PROJEKTO KONKURSAS“** dalyvis pateikia **projekto pasiūlymo planšetes ir projekto maketą**, kurių reikalavimai nurodyti SPS 10 priede „Grafinės ir tekstinės medžiagos pateikimas“.
  12. Projekto pasiūlymas turi būti pateiktas perkančiajai organizacijai CVP IS priemonėmis, o fizinės formos vokas (pakuotė) su 4.11 punkte nurodyta medžiaga turi būti pristatytas šiuo adresu: Šeimyniškių g. 19B, Vilnius, Lietuva (Tel. Nr. pasiteiravimui +370 687 66000 arba +370 620 76448), **iki skelbime apie konkursą nurodyto termino pabaigos**, Lietuvos laiku. Projekto medžiaga fizine forma gali būti pateikiama paštu, per kurjerį arba dalyviui pačiam perduodant perkančiajai organizacijai. Projekto medžiagą fizine forma perkančioji organizacija užregistruoja, nurodant tikslią gavimo datą ir laiką. Dalyvio pageidavimu gali būti pateikiamas patvirtinimas, kad Dalyvio projektas yra gautas, ir nurodoma gavimo data, valanda ir minutė.
  13. Dalyvio pateikiamas Projekto pasiūlymas ir kiti konkurso dokumentuose nustatyti dokumentai turi būti parengti ir pateikti pagal šiame skyriuje nurodytus reikalavimus. Perkančiajai organizacijai padarius šių konkurso dokumentų ar jų priedų pakeitimus ir papildymus, Dalyviai privalo į juos atsižvelgti.
  14. **Projekto pasiūlymas turi būti parengtas ir pateiktas užtikrinant jo anonimiškumą, todėl draudžiama ant fizinėje (vokų/pakuočių) ir skaitmeninėje medžiagoje ir ant jose pateikiamų projekto pasiūlymo dokumentų pateikti bet kokią informaciją, kurios pagrindu būtų galima identifikuoti dalyv**į, **tame tarpe ir elektroninių dokumentų aiškiai identifikuojama autorystė.** Ant voko negali būti jokios kitos informacijos (Tiekėjo adreso, telefono, fakso numerio, elektroninio pašto adreso, logotipo), leidžiančios identifikuoti Pirkimo dalyvį, išskyrus pašto žymas.
  15. Visi Pirkimo dalyvio pateikti dokumentai turi būti paženklinti vienu ir tuo pačiu Devizu.
  16. Šiame skyriuje nustatytų reikalavimų nevykdymas ar netinkamas vykdymas yra pagrindas atmesti konkurso dalyvio pateiktą Projekto pasiūlymą BPS 10.8. p. numatytais pagrindais.

# **PROJEKTO PASIŪLYMŲ NAGRINĖJIMAS IR VERTINIMAS**

* 1. Pirkimo dokumentuose nustatytus reikalavimus atitinkantys Projekto pasiūlymai bus vertinami pagal ekonomiškai naudingiausio pasiūlymo vertinimo kriterijų - kainos ir kokybės santykį. Pasiūlymų ekonominio naudingumo vertinimo metodika pateikiama **SPS 7 priede.**
  2. Konkursui pateiktų projekto pasiūlymų atitikimą konkurso dokumentų reikalavimams (išskyrus atitikimą konkurso užduoties reikalavimams (SPS 1 priedas „Konkurso užduotis ir jos priedai“) bei išskyrus vertinimą pagal konkurso dokumentuose nurodytus vertinimo kriterijus (P1, P2, P3)) nagrinėja ir vertina pagal konkurso dokumentuose nurodytą vertinimo kriterijų P4 Perkančiosios organizacijos sudaryta **viešojo pirkimo komisija (toliau – Komisija).**

5.3. Konkursui pateiktų projektų atitikimui konkurso užduoties reikalavimams (SPS 1 priedas „Konkurso užduotis“) bei vertinimui pagal konkurso dokumentuose nurodytus vertinimo kriterijus (P1, P2, P3), sudaroma atskira **Vertinimo komisija (toliau – Vertinimo komisija),** kurioje ne mažiau kaip trečdalis narių yra ne žemesnės kvalifikacijos, nei reikalaujama iš konkurso dalyvių. Vertinimo komisijos nariai, papildomi Vertinimo komisijos nariai bei stebėtojai gali būti tikslinami iki Vertinimo komisijos darbo pradžios. Atsižvelgiant į Pirkimo objekto specifiką, vertinimo procese taip pat galės dalyvauti stebėtojai.

* 1. Projektų pasiūlymai nagrinėjami ir vertinami konfidencialiai, nedalyvaujant projektus pateikusių dalyvių atstovams.
  2. **Bet koks Dalyvių bandymas tiesiogiai kontaktuoti su Vertinimo komisijos nariais yra vertinamas kaip nesąžiningas veiksmas ir yra šiurkštus Projekto konkurso sąlygų pažeidimas, už kurį Tiekėjas iš konkurso šalinamas.**
  3. Vertinimo komisija atlieka konkurso Architektūrinių projektų vertinimą, atsižvelgdama į konkurso dokumentuose keliamus reikalavimus bei vadovaudamasi vertinimo kriterijais, nurodytais SPS 7 priede.
  4. Architektūriniai projektai negali būti vertinami pagal kriterijus (parametrus), neįrašytus į konkurso dokumentus.
  5. Vertinimo komisija nagrinės ir vertins visus architektūrinius projektus, kurie atitinka konkurso dokumentuose nustatytus reikalavimus.
  6. Pirkimo komisija, vadovaudamasi Vertinimo komisijos pateiktomis išvadomis apie pateiktų Architektūrinių projektų įvertinimą, suskaičiuoja galutinius balus (P) ir priima sprendimą dėl preliminarios projektų eilės sudarymo. Pirkimo komisija sudaro preliminarią Projektų pasiūlymų eilę su devizais, suteiktų vertinimų mažėjimo tvarka. Jeigu pateiktas tik vienas Projekto pasiūlymas – preliminari projektų eilė nesudaroma. Tais atvejais, kai kelių Dalyvių surinktų balų skaičius yra vienodas, sudarant preliminarią projektų eilę, pirmesnis į šią eilę įrašomas Dalyvis, kurio Projekto pasiūlymas pateiktas anksčiausiai.
  7. Pirkimo komisija, gavusi iš Vertinimo komisijos preliminarią pasiūlymų eilę CVP IS priemonėmis informuoja Dalyvius apie sudarytą preliminarią pasiūlymų eilę. Dalyviams pageidaujant jiems gali būti pateiktas įvertinimas apie jų darbą individualiai.
  8. Pirkimo komisija, tik gavusi iš Vertinimo komisijos preliminarią pasiūlymų eilę, turi teisę susipažinti su elektroninėmis priemonėmis gautais užkoduotais pasiūlymų Devizų šifrais (Vokas 2).
  9. Perkančioji organizacija apie Komisijos posėdį, kuriame bus atplėšiami vokai ir susipažįstama su projektų devizų šifrais, praneša CVP IS ne vėliau kaip prieš 2 dienas visiems Dalyviams, kurie pateikė Projekto pasiūlymus ir jie nebuvo atmesti. Pranešime nurodoma atplėšimo ir susipažinimo su elektroninėmis priemonėmis gautais Projektų pasiūlymų devizų šifrais vieta, diena, valanda ir minutė. Susipažinimo su elektroninėmis priemonėmis gautais Projektų pasiūlymų devizų šifrais procedūra vyksta tiekėjams nedalyvaujant.
  10. Susipažinimo su elektroninėmis priemonėmis gautais Projektų pasiūlymų devizų šifrais procedūrą Komisija įformina atskiru protokolu. Komisija po susipažinimo su Projektų pasiūlymų devizų šifrais CVP IS priemonėmis praneša dalyviams apie sudarytą preliminarią projektų eilę ir projektų devizų šifrus.
  11. Pirkimo komisija po susipažinimo su Projektų pasiūlymų devizų šifrais ir devizų šifrų paskelbimo tikrina Dalyvių Voke 2 pateiktų duomenų atitikimą konkurso dokumentuose numatytiems reikalavimams.
  12. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį konkurso dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti Dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.
  13. Tiekėjas Architektūriniame pasiūlyme privalo nurodyti, ar jo Architektūriniame pasiūlyme yra konfidencialios informacijos, ir kuri informacija, vadovaujantis Viešųjų pirkimų įstatymo 20 straipsnio 2 dalimi, yra konfidenciali. Tiekėjas failo pavadinime nurodo „Konfidencialu“ arba ant kiekvieno projektinio pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Informacija, kurią viešai skelbti įpareigoja Lietuvos Respublikos įstatymai, negali būti Tiekėjo nurodoma kaip konfidenciali. Jei Tiekėjas nenurodo konfidencialios informacijos, laikoma, kad tokios Tiekėjo projektiniame pasiūlyme nėra.

**6.** **PASIŪLYMŲ ATMETIMO PRIEŽASTYS**

* 1. Tiekėjo pateiktas Pasiūlymas yra atmetamas, jeigu yra bent viena iš sąlygų, nustatytų BPS 10.8. punkte.
     1. Apie Pasiūlymo atmetimą ir tokio atmetimo priežastis Tiekėjas informuojamas raštu CVP IS priemonėmis.

1. **AUTORIŲ TEISĖS**
   1. Projekto konkurso laimėtojo ir prizininkų, I (pirmos), II (antros), III (trečios) vietų, pateiktų architektūrinių pasiūlymų idėja, medžiaga (skaitmeniniu būdu pateikti planšetai, aiškinamieji raštai ir kt.) Vilniaus miesto savivaldybės nuožiūra gali būti viešai publikuojami ir viešinami, Projekto konkurso I (pirmos) vietos laimėtojo visos turtinės autorinės teisės, reikalingos laimėjusiam projektui įgyvendinti ir (ar) pakeitimams bei korekcijoms atlikti išimtinai pereina Įgaliojusiai Perkančiajai organizacijai, o neturtinės autoriaus teisės, susijusios su pateiktu Architektūriniu pasiūlymu, lieka Tiekėjui.
   2. Perkančioji organizacija gali naudoti Projekto konkurso metu teiktus architektūrinius sprendinius tik tuo atveju, jei su projekto autoriumi sudaroma Projektavimo paslaugų sutartis. Jokie architektūriniai sprendiniai, nesvarbu, ar laimėtojo, ar ne, negali būti naudojami tolesniame Paslaugų vystyme, jei negautas rašytinis projekto autoriaus sutikimas.
   3. Visi Dalyviai yra atsakingi už pateiktų Architektūrinių pasiūlymų sprendinius ir idėjas. Pateikdami Architektūrinius pasiūlymus, jie garantuoja, kad yra Architektūrinių pasiūlymų autoriai ir nepažeidžia trečiųjų asmenų intelektinės nuosavybės teisių. Perkantysis subjektas reikalaus Dalyvio kompensuoti visas išlaidas, susijusias su trečiųjų asmenų intelektinės teisės pažeidimais
2. **VIEŠINIMAS**
   1. Pateikti Architektūriniai pasiūlymai (planšetai, aiškinamieji raštai) bus viešinami skaitmeninėje ekspozicijoje [www.vilniuscongresscentre.lt](https://www.vilniuscongresscentre.lt), ir/arba [www.vilniausvystymas.lt](https://www.vilniausvystymas.lt), ir/arba [www.vilnius.lt](http://www.vilnius.lt).
   2. Tiekėjai negali publikuoti savo projekto spaudoje, knygose, internete ar kitoje medijoje, kol Viešojo Pirkimo komisija nesusipažino su Voke 2 Tiekėjų pateikta informacija. Pateikto Architektūrinio pasiūlymo paviešinimas prieš susipažįstant su Voke 2 pateiktais Dalyvio identifikaciniais duomenimis bus priežastis Pirkimui pateiktą pasiūlymą atmesti.
   3. Perkančioji organizacija pristatydama ar informuodama apie Pirkimo rezultatus ar projektus, turi teisę naudoti, reprodukuoti, rodyti, spausdinti, publikuoti, viešinti ir/ ar platinti spausdintu ir/ ar elektroniniu būdu, internete (taip pat ir socialiniuose tinkluose kaip parsisiunčiamą failą ar ne) pateiktus Architektūrinius pasiūlymus ar jų kopijas, informuodama apie Pirkimo rezultatus ir projektą be autoriaus sutikimo. Visais atvejais projekto autoriai (ar jo pasirinktas devizas) privalo būti paminėti. Tiekėjas, pateikdamas Architektūrinį pasiūlymą sutinka, kad jo pateiktas Architektūrinis pasiūlymas bus viešinamas.

# **NESKELBIAMOS DERYBOS IR SUTARTIES SUDARYMAS**

* 1. Vadovaujantis Viešųjų pirkimų įstatymo 71 straipsnio 4 dalies nuostatomis Perkančioji organizacija turi teisę projektavimo paslaugas, nurodytas SPS 2 priedo „Kainos pasiūlymo forma“ nurodytiems pirkimo objektams, pirkti neskelbiamų derybų būdu.
  2. Neskelbiamos derybos organizuojamos į jas kviečiant **I-os** vietos laimėtoją. Į neskelbiamas derybas **I-os** vietos laimėtojas kviečiamas CVP IS priemonėmis, atskiru raštišku pranešimu, kuriame Perkančioji organizacija gali nurodyti pateikti papildomus patirtį, kvalifikaciją ar patikimumą̨ pagrindžiančius dokumentus, kuriuos laimėtojas privalės pateikti per protingą Perkančiosios organizacijos nurodytą terminą iki neskelbiamų derybų pradžios.
  3. Neskelbiamos derybos bus vykdomos Viešųjų pirkimų įstatymo 3 skyriaus 5 skirsnyje nustatyta tvarka. Jų metu bus deramasi dėl projektavimo paslaugų kainų ir neesminių Projektavimo paslaugų sutarties sąlygų. Projekto konkurso laimėtojas neskelbiamų derybų metu negalės didinti savo projekto pasiūlyme pasiūlytos projektavimo (projekto parengimo) kainos).
  4. Dalyvis, teikdamas projekto pasiūlymą, supranta, kad Perkančiosios organizacijos tikslas yra sudaryti projektavimo sutartį, todėl jis atsakingai įsivertina savo ir komandos galimybes įgyvendinti tolesnius įsipareigojimus.
  5. Jeigu Dalyvio kvalifikacija dėl teisės verstis atitinkama veikla nebus tikrinama arba tikrinama ne visa apimtimi, Dalyvis įsipareigoja, kad projektavimo paslaugų sutartį vykdys tik tokią teisę turintys asmenys.
  6. Dalyviui iki nustatyto termino nepateikus pasiūlymo neskelbiamų derybų pirkimui, konkursą vykdanti Perkančioji organizacija laikys, kad jis atsisakė dalyvauti neskelbiamose derybose. Tokiu atveju organizacija pasilieka teisę reikalauti sumokėti 10.3 punkte nustatytą baudą ir reikalauti atlyginti organizacijos patirtus nuostolius, kurių nepadengia baudos sumokėjimas.

# **PASIŪLYMŲ GALIOJIMO UŽTIKRINIMAS**

# Perkančioji organizacija nereikalauja Projekto pasiūlymo galiojimo užtikrinimo.

# Pateikdamas savo Projekto pasiūlymą, dalyvis garantuoja, kad susipažino su šio konkurso dokumentais ir sutinka su visomis jų nuostatomis, taip pat patvirtina, kad jo Projekto pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

# Dalyvis, dalyvaudamas šiame konkurse patvirtina, kad jam žinoma, jog perkančiosios organizacijos tikslas yra sudaryti paslaugų sutartį, todėl teikdamas projekto pasiūlymą tiekėjas sutinka, kad tuo atveju, jeigu jis bus kviečiamas į neskelbiamas derybas ir atsisakys jose dalyvauti, ar atsisakys sudaryti pirkimo sutartį neskelbiamose derybose sutartomis sąlygomis, perkančioji organizacija turi teisę reikalauti, kad toks Dalyvis sumokėtų Įgaliojusiai organizacijai  120 000,00 (vienas šimtas dvidešimt tūkstančių) Eur baudą, kuri yra laikoma minimaliais perkančiosios organizacijos nuostoliais, patirtais organizuojant šį projekto konkursą. Šiame punkte numatyto dydžio bauda turi būti sumokėta per 7 (septynias) kalendorines dienas nuo Perkančiosios organizacijos reikalavimo raštu pateikimo dienos į Perkančiosios organizacijos nurodytą banko sąskaitą.

1. **SIŪLOMOS PASIRAŠYTI SUTARTIES SĄLYGOS**
   1. 11.1. Projektavimo paslaugų sutarties projektas pateikiamas konkurso sąlygų 9 priede. Esminės Projektavimo paslaugų sutarties sąlygos, reglamentuojančios statinio projekto parengimo kainą, terminus, paslaugų perdavimo ir atsiskaitymo tvarką, sutarties pakeitimų tvarką, subtiekėjų ir specialistų pasitelkimo ir keitimo tvarką, sutarties įvykdymo užtikrinimo ir civilinės atsakomybės draudimo sąlygas yra privalomos šio atviro projekto konkurso dalyviams ir sudarant neskelbiamų derybų būdu projektavimo paslaugų pirkimo sutartį su laimėtoju nebus keičiamos. Visos kitos neesminės Sutarties sąlygos gali būti keičiamos šalių sutarimu neskelbiamų derybų metu.
2. **BAIGIAMOSIOS NUOSTATOS**
   1. Projekto konkurso Dalyviai pripažįsta Vilniaus miesto savivaldybės administracijos teisę įgyvendinti (realizuoti) visą projektą, tiek atskiras jo dalis (motyvus), taip pat naudoti projektą, atskirus jo elementus, dalis (motyvus), reklamos, viešųjų ryšių tikslais Lietuvoje ir kitose pasaulio valstybėse;
   2. Dalyviai, kurių Projektų pasiūlymai nelaimėjo premijų, turi teisę savo lėšomis atsiimti konkursui pateiktus planšetes, maketą per 14 darbo dienų nuo projekto konkurso procedūrų pabaigos. Nurodytais terminais neatsiėmus Architektūrinio projekto planšečių, maketų, šie tampa perkančiosios organizacijos nuosavybe. Apie projekto konkurso procedūrų pabaigą ir galimybę atsiimti planšetes, maketus, perkančioji organizacija Dalyvius informuos CVP IS priemonėmis.
   3. Už gautų planšečių, maketų sugadinimą arba praradimą perkančioji organizacija atsako tik tais atvejais, kai įrodoma jos kaltė dėl netinkamo elgesio su jais.
   4. Perkančiosios organizacijos darbuotojų, kurie įgalioti palaikyti tiesioginį ryšį su tiekėjais, vardai, pavardės kontaktinė informacija: viešųjų pirkimų procedūrų klausimais: UAB „Vilniaus vystymo kompanijos“ Viešųjų pirkimų specialistė: Eglė Alijeva, Šeimyniškių g. 19B, Vilnius LT - 09234, tel. Nr. +370 620 76448.

**14. PRIEDAI**

SPS priedas Nr. 1 – Konkurso užduotis ir jos priedai.

SPS priedas Nr. 2 – Kainos pasiūlymo forma.

SPS priedas Nr. 3 – Dalyvio devizo šifro forma.

SPS priedas Nr. 4 – Pašalinimo pagrindai.

SPS priedas Nr. 5 – Kvalifikacijos reikalavimai.

SPS priedas Nr. 6 – EBVPD forma pildymui;

SPS priedas Nr. 7 – Ekonominio naudingumo vertinimo metodika.

SPS priedas Nr. 8 – Tiekėjo deklaracija dėl (ne)atitikties Reglamento nuostatoms.

SPS priedas Nr. 9 – Pirkimo sutarties projektas ir jo priedai.

SPS priedas Nr. 10 – Sutarties 1 priedas PP techninės užduoties projektas.

SPS priedas Nr. 11 – Grafinės medžiagos, aiškinamojo rašto pateikimo reikalavimai.

SPS priedas Nr. 12 – Specialistų sąrašas.